Hawwahtha ufalun rovifai, Ganathelhun nimumakah! | Mihaaru\nހައްވައްތަ އުފަލުން ރޮވިފައި، ގަނަތެޅުން ނިމުމަކަށް!\nހައްވައްތަ އޭނާގެ ގޭ ދޮރުމަތީގައި އިށީނދެލައިގެން: ފްލެޓެއް ހޯދަން އޭނާ މަސައްކަތް ކުރާތާ ލައްކަ ދުވަސް ވެއްޖެ -- ފޮޓޯ: އަހުމަދު އަވްޝަން/ މިހާރު\nއިންޓަވިއު ރަނގަޅަށް ފަށައި ނުގަނެވެނީސް ހައްވާ އަލީ (ހައްވައްތަ) ފަށައިގަތީ ރޯށެވެ. މަންމަގެ ގޭގައި ހުރި ކުޑަކުޑަ ކޮޓަރިއެއްގައި ހަގަށް ހުރި 19 އަހަރުގެ ފިރިހެން ދަރިފުޅާ އެކު، ހަގީގަތުގައި ދިރިއުޅެނީއެއް ނޫނެވެ؛ ގަނަތެޅެނީ އެވެ. ކޮޓަރީގެ ހަތަރު ފާރުން ވައި ބޭރުވާނެ ގޮތެއް ނެތި މާލެ އަށް އުފަން ހައްވައްތަގެ މުޅި ދިރިއުޅުން ވަށާލާފައި ވަނީ މާޔޫސްކަމެވެ. ހިތްދަތިކަމެވެ.\nމައްޗަންގޮޅި ސަހަރާ ކައިރީގައި ހުރި ސްނޯ ސްކައިގެ ހަނި ގޯޅިތެރެއިން އެތެރެއަށް ވަދެގެން ދާއިރު ފެންނަ އަށް ފޫޓު ހަ ފޫޓުގެ ކުޑަ ކޮޓަރީގައި ގާތްގަނޑަކަށް ފަސް ވަރަކަށް ފޫޓުގެ ބަންކު އެނދު ބަހައްޓާފައި ދެން އިތުރު ކަމަކަށް ޖާގައެއް ނެތެވެ. ލާން ގެންގުޅޭ ހެދުންތައް ރީތިކޮށް ބެހެއްޓޭނެ ގޮތެއް ނެތުމުން އެ އެއްޗެހިތައް ހުރީ ހާމައަށެވެ. ދެ ކަބަޑާއި ކުޑަ ފްރިޖަކާއި ހައްވައްތަ ކައްކަން ގެންގުޅޭ ސާމާނުން ކޮޓަރި އޮތީ ބަންޑުން ވެފަ އެވެ.\nއެއަށްވުރެ ފަސޭހަ، ހިތްހަމަޖެހޭ ދިރިއުޅުމެއް ހޯދުމަށް، ކުރީގެ ރައީސް މައުމޫން އަބްދުލް ގައްޔޫމުގެ ވެރިކަމުން ފެށިގެން ހައްވައްތަ، 49، އަންނަނީ ފްލެޓުތަކަށް ފޯމު ހުށަހަޅަމުންނެވެ. ދިރިއުޅުމުގެ ހާލަތު ބަލަން ދިޔަ މީހުން ވެސް، ހައްވައްތަ އަށް ފްލެޓު ލިބޭނެ ކަމުގެ ޔަގީންކަން ދިނެވެ. މީގެ ކުރިން އެއްވެސް ތަނެއްގައި ލައްވައި ނުލިޔަސް އޭނާގެ އަތުގައި ނަސީބު ހިފީ ހިޔާ މަޝްރޫއުއާ ހަމައިންނެވެ. އެކަމަކު ދިރިއުޅުމުގެ ހާލަތު ބެލުމަށްފަހު މި ސަރުކާރުން އެކުލަވާލި ލިސްޓުން ހައްވައްތަ އަށް ފުރަތަމަ ލިބުނީ 29 މާކްސް އެވެ. ޝަކުވާ ފޯމުތައް ހުށަހަޅައިގެން، އެ ފްލެޓު ލިބުނު މީހުންގެ ފައިނަލް ލިސްޓުގައި އޭނާގެ ނަން ހިމެނުނީ އެވެ.\nހައްވައްތަ، އޭނާ ދިރިއުޅޭ ކޮޓަރި: މި ތަން ހުރީ އެކި ސާމާނުން ފުރި ބާރުވެފައި..-- ފޮޓޯ: އަހުމަދު އަވްޝަން/ މިހާރު\nމިއީ، ހައްވައްތަ ބުނާ ގޮތުން އޭނާގެ ހަޔާތުގައި އެންމެ އުފާވެރި ދުވަހެވެ.\n"ފްލެޓް ލިބުނުކަން އެނގުނު ދުވަސްވާނެ އަޅުގަނޑު ހަޔާތުގެ އެންމެ އުފާވެރި ދުވަހަށް. ވަރަށް އުފާވި އެ ދުވަހު."\nއުމުރުން ނުވަ އަހަރުގައި ހައްވައްތަގެ ބައްޕަ ވަނީ މަރުވެފަ އެވެ. މަންމަ މަރުވީ، ހައްވައްތަގެ ހަގު ދަރިފުޅު ލިބުނުތަނާހެންނެވެ. އެ ގޭގައި އިތުރު ހަތަރު ވަރަކަށް އާއިލާ ދިރިއުޅެ އެވެ. ގެ ބަހައިގެން ލިބެނީ މީހަކަށް 70 އަކަ ފޫޓެވެ. އެއީ، އަމިއްލަ ފަސްގަނޑުގައި ހަމަޖެހޭ ދިރިއުޅުމެއް އުޅެން އެކަށީގެންވާ ވަރެއް ނޫނެވެ.\nހާސްކަމުގެ ދިރިއުޅުމުގައި މަރުނުވީ ކިރިޔާ\nއެ ދިރިއުޅުމަށް ބަދަލެއް ގެންނަން ބޭނުންވާ ބައިވަރު ސަބަބުތައް އޭނާގެ އެބަހުއްޓެވެ. އޭގެ ތެރެއިން އެއް ކަމަކީ، އޭނާގެ ބަލީގެ ހާލަތު ވަރަށް ގޯސްވުމެވެ. ފުއްޕާމޭގެ މައްސަލައިގެ ސަބަބުން ހައްވައްތަ އަށް ނިދެނީ، އެ ހާސްކަމުގެ ތެރޭގައި، ކުޑަ ކޮޓަރީގެ ދޮރު ހުޅުވައި ބައިޕަޕް މާސްކު އަޅައި އޮކްސިޖަން ގުޅައިގެންނެވެ. ރޭގަނޑު 12 ޖަހާއިރު މެޝިން ގުޅުވުމަށް ފަހު ހެނދުނު 6:00 ގައި އެ ނައްޓާލަ އެވެ. އެއަށްފަހު ކުޑަ ވަގުތުކޮޅަކަށް ވެސް އެ ކޮޓަރީގައި މަޑުކުރުމަކީ ހައްވައްތަ އަށް ފަސޭހަ ކަމެއް ނޫނެވެ.\nހައްވައްތަ، އޭނާ ދިރިއުޅޭ ކޮޓަރީގައި.-- ފޮޓޯ: އަހުމަދު އަވްޝަން/ މިހާރު\nއޭގެ އިތުރުން މައިބަދައިގެ މައްސަލަޖެހި މީގެ ތިން އަހަރު ކުރިން އޮޕަރޭޝަނެއް ކުރިޔަސް، ދިރިއުޅެން ޖެހިފައިވާ ގޮތުން އެ ވޭނުން އަރައެއްނުގަނެވުނެވެ. ފުއްޕާމޭ މައްސަލަ ޖެހިގެން މީގެ ތިން އަހަރު ވެސް ގާތްގަނޑަކަށް ތިން މަސްވަންދެން ހޮސްޕިޓަލުގައި އެޑްމިޓްކޮށްފައި ބޭއްވި އެވެ. ބަލިން ރަނގަޅުވާނެ ކަމުގެ އުއްމީދު ކަނޑާލައި ވެންޓިލޭޓަރަށް ވެސް ލި އެވެ.\nހައްވައްތަ ދެއްކި ޑޮކްޓަރުންނާ ހަވާލައިދީ އޭނާ ބުނީ ބަލީގެ ހާލަތު ގޯސްވީ ވެސް ދިރިއުޅޭ މާހައުލުގެ ސަބަބުން ކަމަށެވެ. އެހެންވެ، ވީހާ ވެސް ސާފު ވައި ލިބޭ ތަނެއްގައި ގިނަ ވަގުތު ހޭދަކުރަން އޭނައަށް ޑޮކްޓަރުން ވަނީ އަންގައިފަ އެވެ. އެ ގޭ ދޮރުމަތީގައި ބަހައްޓާފައި ހުރި ގޮނޑީގައި ގިނަ ވަގުތު ހޭދަކުރަނީ ވެސް އެހެންވެ އެވެ.\n"ވަރަށް ހާސްވެ، ވަރަށް އުނދަގޫވޭ. ޑޮކްޓަރު ބުނަނީ މިނޫން އެހެން ތަނެއް ހިޔާރުކުރާށޭ. އެކަމަކު އަޅުގަނޑުމެންގެ ފެންވަރެއް ނެތް ތަނެއް ކުއްޔަށް ހިފައިގެން ދެވޭ ވަރުގެ."\nހައްވައްތަ، އޭނާގެ ކޮޓަރީގައި ހުރި އެނދުގައި ޖައްސާލައިގެން: ފްލެޓު ލިބުނު ދުވަހަކީ ހަޔާތުގެ އެންމެ އުފާވެރި ދުވަސްކަމަށް ބުނި.-- ފޮޓޯ: އަހުމަދު އަވްޝަން/ މިހާރު\n"މި ތަނުގެ ސަބަބުން ސިއްހީ ހާލަތު ސަކަރާތްވީ. ހަގު ދަރިފުޅަށް ބަނޑުބޮޑުއިރު ސަކަރާތްވާން ފަށައިފި. ނޭވާލާން އުނދަގޫވަނީ. ރޭގަނޑު ނިދަނީ ވެސް ކޮޓަރި ދޮރު ހުޅުވައިގެން. އެހެން ނޫނީ ކެތްނުވޭ،" އުމުރުން 19 އަހަރުގައި އަލަތު ކައިވެނިކޮށް، މީގެ 15 އަހަރު ކުރިން ދެ ވަނަ ކައިވެނި ރޫޅާލިގޮތަށް މީހަކާ ނީނދެ ހުރި ހައްވައްތަ ބުންޏެވެ.\nއޭނާ އުޅޭ ކޮޓަރިއާ އެކު ފާހަނާއެއް ހުރެ އެވެ. އެކަމަކު، އެއީ އެ ގޭގައި ދިރިއުޅޭ އިތުރު އާއިލާއެއްގެ ބަޔަކާ އެކު، ޖުމްލަ އަށް މީހުން ބޭނުންކުރާ ތަނެކެވެ. އެ ފާހަނާ ހުންނަނީ ދެ ފަރާތުން ވަދެވޭ ގޮތަށް ދޮރު ކަނޑައިފަ އެވެ. ފެން ނަގަން ޖެހެނީ ވަޅަކުން ކަމަށްވާތީ އޮޕަރޭޝަންކުރި މައިބަދަ އިތުރަށް ވީ ސަކަރާތެވެ.\nމޭޒެއް ދޮށުގައި އިނދެ ކާލަން ބޭނުން\nހައްވައްތަ ކޮޓަރީގެ ސުފުރާ މައްޗަކަށް ކިޔަވާ މޭޒަކަށް ވެސް ބޭނުންކުރަން ހުރީ ހަމަ އެ އެނދެވެ. އޭނާ ބުނާގޮތުން މޭޒެއް ދޮށުގައި އިނދެ، ހަމަޖެހިލައިގެން އެންމެ ފަހުން ކާލެވުނު ދުވަހެއް ހަނދާނެއް ވެސް ނެތެވެ.\n"ދުވަހަކު ވެސް އަޅުގަނޑު ހަނދާނެއް ނެތް މޭޒެއް މަތީގައި ކާލި ހަނދާނެއް. މި ގެއަށް އައީއްސުރެ އެނދުމަތީގައި މި ކަނީ. އަޅުގަނޑު ބޭނުން މޭޒު މަތީގައި ކާލަން،" ހައްވައްތަ ބުންޏެވެ.\nހަގު ދަރިފުޅަށް ތިން އަހަރުގައި ހައްވައްތަ ވަރިކުރުމުން އޭނާ ދިޔައީ ގެއަށެވެ. އޭރު އެ ތަނަކީ ގޭގައި އުޅޭ އެންމެން ކައްކާ ބަދިގެއެކެވެ. އެކަމަކު، ޅިޔަނެއްގެ އެހީތެރިކަމާއެކު އެ ކުޑަކުޑަ ބަދިގެ ކޮޓަރިއަކަށް ބަދަލުކޮށް، ދެ ދަރިންނާ އެކު ހައްވައްތަ އެ ތަނުގައި އުޅެން ފެށި އެވެ. ދޮއްޓަށް ހުރި އަންހެން ކުއްޖާ 18 އަހަރުވިތަނާ ކައިވެނިކޮށްގެން އެ ތަނުން ދިޔައީ އެވެ.\nހައްވައްތަ ކައްކަނީ، އެ ކޮޓަރި ކުރިމަތީގައި އޮތް ކުޑަ ހުސް ތަންކޮޅުގައި ހަލާކުވެފައި އިން މޭޒެއް ބަހައްޓައިގެންނެވެ.\nހައްވައްތަ، އޭނާގެ ކޮޓަރި ކުރިމަތީގައި ހުރި ހުސް ތަންކޮޅުގައި މޭޒެއް ބަހައްޓައިގެން ކައްކަނީ.- ފޮޓޯ: އަހުމަދު އަވްޝަން/ މިހާރު\n"އަޅުގަނޑު މަރުވެގެން ދާއިރު ތަންކޮޅެއް ތަނަވަސް ދިރިއުޅުމެއް ބޭނުންވަނީ."\nތިން މަހުން ފްލެޓު ނުނިންމޭނެ، ކުލި މާ ބޮޑު\nހަގު ދަރިފުޅަށް އެމްޕީއެލްގެ ވަޒީފާއަކުން ލިބޭ 6،000ރ. މުސާރައިން ދިރިއުޅުމުގެ ކަންކަން ހަމަޖައްސާލެވެނީ ކިރިޔާ އެވެ. އެއީ ވެސް ކުލި ދައްކަން ނުޖެހޭތީ އެވެ. ކަރަންޓާއި ފެން ބިލް ދައްކައި ލައިގެން ކާނެ އެއްޗެއް ހޯދާފައި އިތުރު ކަމެއް ކުރާނެ ލާރިއެއް އަތުގައި ނޯވެ އެވެ.\nއެ ހާލަތުގައި ދިރިއުޅުމުގެ ކަންކަން ހުއްޓައި، އަދި ކޮވިޑު-19 ގެ ސަބަބުން އެތައް ބައެއްގެ އާމްދަނީ އަށް އަސަރުކޮށްފައިވާ ދުވަސްވަރެއްގައި ކުރު މުއްދަތެއްގެ ތެރޭގައި އަމިއްލައަށް ފްލެޓް ނިންމުމަކީ، ހައްވައްތައެކޭ އެއްގޮތަށް އެތައް ބަޔަކަށް ވެސް އުނދަގޫ ކަމެކެވެ.\n"އަޅުގަނޑުމެންގެ ފެންވަރެއް ނޫން. އަޅުގަނޑަކަށް އެތަނެއް ނުހެދޭނެ. މަސައްކަތް ނުނިމުނަސް ތިން މަސް ފަހުން އަޅުގަނޑު ބަދަލުވާނަން،" ހައްވައްތަ ބުންޏެވެ.\n"އަޅުގަނޑު މިހާރު ވިސްނައިގެން މި ހުރީ އެކަންތައްތައް ނުކުރެވުނަސް އެ ތާ ހަތަރު ފާރު އެބައިނެއްނު. އެހެންވީމަ އެތަނުގައި ބޯކަރުދާސް އަޅައިގެން ވެސް އަޅުގަނޑު ބޭނުންވަނީ ދާން. މިތަންކޮޅުގައި އުޅުމަށްވުރެ އަޅުގަނޑަށް މާ ފަސޭހަ މިތާ ބޭރު މަގުމަތި ވެސް."\nއޭނާ ބުނީ ދެ ކޮޓަރީގެ ކުޑަ ފްލެޓަކާ ބަލާފައި ކުއްޔަށް 8،500ރ. މާ ބޮޑު ކަމަށެވެ. އަދި ސޯޝަލް ހައުސިން ސްކީމަކާ އަޅާބަލާފައި އެއީ އެކަށީގެންވާ ކުއްޔެއް ކަމަށް އޭނާ ދެކެ އެވެ.\n"އެ އަގަކީ އަޅުގަނޑު އެހާ ހިތްހަމަޖެހޭ އަގެއް ނޫން. އެތަނާ މެދު އަޅުގަނޑު ހިތްހަމައެއް ނުޖެހޭ. އެ ތަނުގެ ކޮޓަރިތައް ވެސް އެހާ ކުޑަ، ވަރަށް ކުޑަ. އަދި ތަން އެއްކޮށް ނުނިންމާ އެހާ ބޮޑު ކުއްޔެއް ނަގާތީ އަޅުގަނޑުގެ ޝަކުވާއަކީ،" ހައްވައްތަ ބުންޏެވެ.\nއޭނާ ދެން ނެގި މިސާލަކީ ކުރީގެ ރައީސް މައުމޫންގެ ހުޅުމާލޭގައި އެޅި ޖާގަ ތަނަވަސް ތިން ކޮޓަރީގެ ފްލެޓުތަކެވެ. އެ ފްލެޓުތައް އެއްކޮށް ނިންމައި، ހަވާލުކުރުމަށްފަހު ވެސް ނަގަނީ ކުޑަ ކުއްޔެކެވެ.\nހައްވައްތަ ދިރިއުޅޭ ކޮޓަރި.-- ފޮޓޯ: އަހުމަދު އަވްޝަން/ މިހާރު\nހައްވައްތަ މިހާރު ވިސްނައިގެން ހުރީ ލިބުނު ދެ ކޮޓަރީގެ އެތަނުން އެއް ކޮޓަރި ކުއްޔަށް ދީފައި ދެމައިން އަނެއްކާ ވެސް އެއް ކޮޓަރީގައި އުޅޭށެވެ.\n"މި ނޫން ދިރިއުޅުމެއް ބޭނުންވަނީ. އެއީ އަޅުގަނޑު އެންމެ އުފާވާނެ ދުވަސް. ލިބިފައި އިން ފްލެޓު ހަދައިގެން އެތަނަށް ދެވޭނެ ދުވަސް އެއީ އަޅުގަނޑުގެ ހަޔާތުގައި އެންމެ އުފާވެރި ދުވަހަކަށް ވާނީ،" ހައްވައްތަ ބުންޏެވެ.\nހައްވައްތައެކޭ އެއްގޮތަށް، އެ އުފާވެރިކަން ލިބޭނެ އެތައް ބަޔަކު އުޅޭނެ އެވެ. އެކަމަކު އެ އުފާވެރިކަމަށް ހިޔަނި އެޅޭ ކަންތައްތަކެއް ވެސް އެބަހުއްޓެވެ. އެހާ ދިގު މުއްދަތެއްގެ އިންތިޒާރަށް ފަހު، ލިބުނު ބޯހިޔާވަހިކަން އެއީ ހައްގު ވަރެއް ނޫނެވެ.\n50 އަހަރު ވެދާނެ މާލެ ރައްޔެތުންނަށް ބޯހިޔާ ވަހިކަން ދިނުން ހުއްޓާލިތާ. ދެން އެކި ހިސާބުތަކުން އައިސް އުޅެ އެންމެ ލާގެން ބޯހިޔާވަހިކަން ދޭ ފެށީމަ ތަނަށް އުފަން މީހާޢަށް ނުލިބޭ އޭނަ ދާނެ އެހެން ތަނެއްވެސް ނެތް. އެހެން އެކި ރަށްރަށުން އައިސް ތިބި މީހުން ވިެއޔާ މާލޭގައި އުޅެނެ ތަނެއް ނެތަސް ރަށުގައި ބޮޑެތި ގޯތި އޮވޭ. އެކަމަި މިހާރު އެރަށްރަށްވެސް މިދަނީ މާލޭގެ ހާލަތައް. ބޯހިޔާ ވަހިކަމުގެ ޤާނޫނެއް ހަދަން އެބަޖެހޭ.\nމިކަހަލަ ކިތައް ހައްވައްތަ ތިބިކަން ގައުމު ހިންގަން ތިބި ވެރިންނަށް އެގޭބާ! ރައްޔިތުންގެ ފައިސާއިން ވެރިންގެ އަރާމާ ޖާހަށް ޚަރަދުކޮށްފަ ބާކީއެއްޗެއް އޮވެގެންތާ އެހެންކަމެއް ކުރެވޭނީ. މައުމޫނުގެ ދިގު 30އަހަރުގެ ވެރިކަމަކީ ރާއްޖޭގެ އިޖުތިމާޢީ ޙާލަތު ގޯހުން ގޯހަށްގޮސް މިއަދު މިއޮތް ހާލަތަށް ދާން މެދުވެރިވި ސަބަބު. އަރަބި ރަސްކަލުން ވެރިކަންކުރާ ވިސްނުމުގަ، ރައްޔިތުން އޮރިޔާމުން ބައިތިއްބާފަ އެޅި ގަނޑުވަރު އެހެރީ ފެންނަން. އަދިވެސް ހޭއަރާކަށްނުވޭތޯ!\nމުޅި މައްސަލައަށް އޮތް ހައްލަކީ މާލެ ފިޔަވައި އަތޮޅު ވެރިކަންކުރާ ރަށްތަކުގައި ތައުލީމީ ނިޒާމް މާލެ އާއި އެއްލެވެލް އަކަށް ގެނެސް ސިއްޙީ ނިޒާމު އިންޑިއާގެ ބެންގަލުރު ފެންވަރަށް ތަރައްގީ ކުރުން. މި ނޫހުގެ ކޮމެންޓް ބަލަހައްޓާ ފަރާތަކީ ވަރަށް ރޭސިސްޓް ޓިޕިކަލް މާލެ ޕޮލިސީ ދަަމަހައްޓާ ފަރާތެއް.\nޙައްވައްތާ ބުނަންތަ މި ހާރު މާލެއެއް ނެތޭ މާލެސިޓީ އޮތީ އެއީ މުޅި ދިވެރާއްޖޭގެ ރައްޔަތުންގެ ވަޒަން ވީމާ ވާނީ ހަމަ ހަމަ ވީމާ މާލެ ރައްޔަތުންނަށް ބޯ ހިޔާ ހިކަން ލިބުން އުނދަގޫވަނީ މައްސަލައަކީ ރާއްޖޭގެ އެހ ހެން ރަށަކުންވެސް ބޯ ހިޔާ ވަ ހިކަން އަހަރަމެން ފުރަމާލެ ރައްޔަތުންނަށް ނެތީމަ ހަމަ ހަމަ އިންސާފެއް ނެތް މިދުނިޔޭގައިވެސް ހިޔެއް ނުވޭ މިނޫނީ މިކަ ހަލަ އަދުލު އެއްކިބާ ޤައުމެއް އޮތް ހެނެތް\nހައްވައްތަ މިހާރު ތިދާތަނަކީވެސް ދުވަސްކޮޅަކުން ހަމަޖަލެއްގެ ސިފާގައި އިހުސާސް ކުރެވޭނެ ތަނެއް ، ބަލަންތިބެމާ ހައްތައްގެ އިހުސާސް އަހަރުތަކެއް ފަހުން އަޑުއިވޭތޯ\nއެތަން ޖަލަކަށް ސިފަވާނީ އެތަނާ ނުކަތާވަރަށް މީހުން އެއް އެޕާޓްމަންޓަށް ވެއްދީމަ. އެގޮތަށް މީހުން ވައްދަން ދޭ އެޕާޓްމަންޓްތަކެއް ނޫން އެއީކީ.\nޖަލެއްގެ ސިފައިގަ އިހްސާސްކުރުވާނީ އެހެން މީހުން އެކަން އެގޮތަށް ވިސްނައިދިނީމަ. ހުރިހާވެސް ކަމަކީ އެމީހަކު އެމީހަކަށް ލިބޭ ނިއުމަތްތަކަށް ޝުކުރު ނުކުރުން. އެފަދަ ތަންކޮޅެއް ލިބިގެން ކޮންމެ ދުވަހަކު ޝުކުރުކުރާނަމަ އެއަށްވުރެ ބޮޑު ތަނެއް ލިބޭނެ. އެކަމު ލިބިފައިވާ ތަންކޮޅަށްވެސް ޝުކުރު ނުކުރާނަމަ ފަހަރެއްގަ ދުވަހަކުވެސް ތަނެއް ނުލިބިދާނެ.\nއަހަރެންވެސް5އަހަރުގެ ދަރިފުޅާއި އަހަރުނުވާ ދަރިފުޅާއި ބައްޕަ އާއި މަންމަ މިނިދަނީ4×6 އެނދެއްގައި. ދޮށީ ދަރިފުޅު ނިދަނީ ކުޑަ އެނދެއްގައި. އެއީ ދަރިފުޅު3އަހަރުގައި ނިދި އެނދެއް. މިހާރު ދަރިފުޅުގެ ފަައިގެ ދެބައިކުޅަ އެއްބައި އޮންނަނީ އެނދުން ބޭރުގަ. ޙާލަތު މިގޮތަށް ހުރެ ޕްލެޓަށް ކުރިމަތި ލައިލައި އަދި ކިރިޔާ މިލިބުނީ. އެކަމަކު ޖެހިގެން ހުރިގޭ2 ކޮޓަރީގެ އެޕާޓްމަންޓެއްގައި ތަނަވަސް ދިރިއުޅުމެއް އުޅެމުންދިިޔަ މީހާއަށް ފްލެޓް ލިބިއްޖެ ފުރަތަމަވެސް\nޙަ އްވަ އްތަ ފަދަ އަޞްލު މާލޭ މީހުންނަށް ވެސް ރަ އީސް ޔާމީން ދެ އްކެވީ ކޮތަރު ކޮށީގެ ގޮޅި އެކެވެ. ތެދެކެވެ. މިވަނީ ކީ އްކަން ނޭނގޭ ޙާލު ޙަ އްވަ އްތަ އުފަލުން ރޯނެ އެވެ.\nވިސްނާލީމާ އެނގެނީ ތިއީ ފަސާދަ އުފައްދަން ކޮށްފައިވާ ކޮމެންޓެއްކަން. އަދި އެފަދަ މީހުންނަށް ލިބުނު ކުޑަ ނިއުމަތަކާމެދުވެސް އެމީހުންގެ ހިތުގަ ޝައްކު އުފައްދަންކަން ތިއުޅެނީ.\nފޯމު ހުށަހެޅީމަ ލިބުނީ އެންމެ 29 ޕޮއިންޓޯ. ޢެހެންވީ ދިވެހި ސަރުކާރުގެ ސްޓޭންޑަޑުން ބަލާނަމަ ހައްވަތައައް ފުލެޓު ހައްގެއް ނުވޭ. ފުލެޓު ތިލިބުނީ މައްސަލަ ޖައްސަގެން މަޖިބޫރުވެގެން ދޭންޖެހުނީ\nވަޒީފާއާ ދަރިންހެބަޔަށް ޕޮއިންޓެއްނުލިބޭނެ 18 އަހަރުން މަތީގެ ދަރިންތިބީމަ. ދިރިއުޅުމުގެ ހާލަތަށްލުބުނު 29 މާކްސް. އެހެންވީމަ ހައްވައްތައަށްޓަކައިތިއޮތީ އުސޫލް ބަދަލުވެފަ. ފޯމަށްވދޭނެ ޕޮއިންޓެއް ނެތަސް ރޮއެލާފަ ޝަކުވާކުރީމަ ދީފަ ތިއޮތީ. ތިހާހާލުގަ އުޅެފަ ފްކެޓްލިބުނަނަވެސް ލިބުނުފްކެޓްގެ ކޮޓަރި ކުޑަކަމުންޝަކުވާ މިކުރަނީ.\nކަލެއަށް މާފައިދާ ކަލޭގެ ރަށުން ފަޅުރަށެއްވަރުގެ ގޯތި އޮތަސް ހުޅުމާލެއިން ފުލެޓް ލިބެނީ ކަލޭމެން ދޮގުހަދާ، ދޮގު މައުލޫމާތު ފޯމްފުރާތީ، ދެން މައުލޫމާތު ސާފުކުރަން ހައުސިންގ މިނިސްޓްރީން ރަށައްގުޅާއިރު ކައުންސިލްގައި ހުންނަނީ ކަލޭގެ ބޮޑުދައިތަ! އޭނާ ރޯބުހުތާން ދޮގުހަދާފައި ބުނަނީ އެއްވެސް ތަނެއް މިރަށަކުނެތޯ!\nމަފަދަ އާއިލާތަކަށް އެމީހުން ބޭނުން ރަށަކުން ގޯތި ދޫކުރަންޖެހޭ. އެކަމަކު މާލޭއަށް އުފަންވީތީ ގެދޮރު ބޭނުންވަނީ ސީދާ މާލެއިން. ކިހިނެއް އެހެންވާނީ؟\nރަށްރަށު މީހުނަށް މާލޭއިން ނުފޭބޭ އިރު އަދި ތިބުނަނީ މާލެއަށް އުފަންމީހާ މާލެއިން ޖާގައެއް ނުދީ ރަށަކަށް ބަދަލުވާށޭ ދޯ؟!\nޚކކކ މާލެއަށް އުފަންވުމަކީ މާލޭގައި ދިރިއުޅެ، މާލޭގައި މަރުވަންޖެހޭ ސަބަބެއްނޫން. މާލޭގައި ހުސްބިން ނެތް އިރު މާލެއިން ބިންދޭނެ ގޮތެއް ބުނެބަލަ. މިހާރުވެސް މާލޭމީހުން 'ރާއްޖެތެރޭގައި' ދިރިއެބައުޅޭ މާލޭގައި ދިރިއުޅުނުގެ ކުއްޔަށް ދީފައި.\nމާލޭ މީހުނަށްވެސް ރަށްރަށުން ގޯތިދޫކުރޭ\nލިބޭނެ ޤާނޫނުގަ ހުރަހެއް ނެތް..ދިރިއުޅެންޖެހޭނީ ގޯތި ބޭނުންވާ ރަކަށް ގޮސްސަ ކޮންމެވެސް ގޮތަކުންް. އަދި ބައެއް ރަަށްރަށުން ގޯތި ދޫކުރާއިރު އެހެނިހެން ރަށްރަށުން ވަޒަންވެރިވާން އަންނަން ބޭނުން މީހުންނަށް ހާއްސަ ކެޓަގަރީއެއް ވެސް އިނދޭ، މިފަހުން ލ ގަމުން ގޯތި ދޫކުރި އެގޮތަށް ހއ ދިއްދޫއިން ރޯހައުސްވެސް ދޫކުރި. މާލޭގެ ބިމާ ވަށައިގެން އިތް ފަޅު ހިއްކާ އެހެން ރަށް ރަށަށް ވުރެއް ކުރިން ބިން ފުރާލުމަކީ އެހެން ރަށްރަށާ މާލެއާ ތަފާތުކުރުމޭ ނުބުނެވޭނެ..\nހައްވަތަޢަށް ފްލެޓް ދިނީތޯ ނޫނީ މީޑިއާގެ ޕްރެޝަރާއެކު ދޭން މަޖުބޫރުވީތޯ... ވާހަކަ ރީތިކުރީމަ އެނިމުނީ


ފުލުހުން ހިންގާ އޮޕަރޭޝަންތަކުގެ މައުލޫމާތު ސަލާމަތާ ބެހޭ ކޮމިޓީއަށް ލިބޭނެ ގޮތް ހަދަނީ – Dhen.mv\nފުލުހުން ހިންގާ އޮޕަރޭޝަންތަކުގެ މައުލޫމާތު ސަލާމަތާ ބެހޭ ކޮމިޓީއަށް ލިބޭނެ ގޮތް ހަދަނީ\nފުލުހުން ހިންގާ އޮޕަރޭޝަންތަކާ ގުޅޭ މައުލޫމާތު މަޖިލިހުގެ ސަލާމަތީ ޚިދުމަތްތަކާ ބެހޭ ކޮމިޓީއަށް ލިބޭނެ ގޮތް ހަދަން ހުށަހަޅައިފިއެވެ.\nމަޖިލީހަށް ހުށަހަޅާފައިވާ ދިވެހި ފުލުހުންގެ ހިދުމަތުގެ ބިލު ދިރާސާ ކުރުމަށް މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީން ދިރާސާކުރަން ފަށާފައިވާއިރު، ފުލުހުން ހިންގި ނުވަތަ ހިންގާ ނުވަތަ ހިންގަން ގަސްތުކުރާ އޮޕަރޭޝަންތަކުގެ މަޢުލޫމާތު އެކޮމިޓީއަށް އޮޅުންފިލުވޭ ގޮތަށް އޮތުމުގެ އިތުރުން ގިނަ ބާރުތަކެއް ކޮމިޓީއަށް ވަނީ ދީފައެވެ.\nއެގޮތުން ދިވެހިރާއްޖޭގައި އުޅޭ އެންމެހައި މީހުން ހިމާޔަތްކޮށް ގެދޮރާއި މުދާ ރައްކާތެރިކުރުމަށް ގެންގުޅޭ ޢާންމު ސިޔާސަތުތަކަށް ގެންނަން ފެންނަ ބަދަލުތައް ފުލުހުންނަށާއި މިނިސްޓަރަށް މަޖިލިހުގެ ކޮމިޓީން އެންގޭނެއެވެ. ހަމައެހެންމެ ޖިނާއީ ތަޙުޤީޤުކޮށް ހެކި ރައްކާތެރިކޮށް ބަލަހައްޓައި ގެންގުޅުމުގައި ގެންގުޅޭ ޢާންމު ސިޔާސަތުތައް ބަލައި އެކަންކަމަށް ގެންނަން ފެންނަ ބަދަލުތައްވެސް ފުލުހުންނާއި މިނިސްޓަރަށް ކޮމިޓީން އެންގޭނެއެވެ.\nއޭގެ އިތުރަށް ފުލުހުންގެ ޚިދުމަތް އިންތިޒާމުވެފައި އޮންނަ ގޮތް ބަލައި، އިންތިޒާމުތަކަށް ބަދަލެއް ގެންނަން ފެނިއްޖެނަމަ އެކަމެއްވެސް މިނިސްޓަރަށާއި ފުލުހުންނަށް ކޮމިޓީން އެންގޭނެއެވެ. ހަމައެހެންމެ ފުލުހުންނާމެދު ޢާންމުކޮށް ހުށަހެޅޭ ޝަކުވާތައް ބަލައި އެކަންކަން ތަކުރާރުނުވާނެ ގޮތަށް ހަމަޖައްސަންޖެހޭ ކަންކަން ހަމަޖެއްސުމަށް ފުލުހުންނާއި މިނިސްޓަރަށް ކޮމިޓީން އެންގޭނެ ކަމުގައި މިބިލުގައި ބުނެފައިވެއެވެ.\nއެ ބިލުގައި ވަނީ ފުލުހުންގެ ހިދުމަތާ ގުޅޭ ކަންކަމުގައި ހޯމް މިނިސްޓަރުގެ ޒިންމާތަކާއި މަސްއޫލިއްޔަތުތަށް މިހާރުގެ ފުލުހުންގެ ގާނޫނުގައިވާ ވަރަށްވުރެ ސާފުކޮށް ބަޔާންކޮށްފައެވެ. އެ ގޮތުން ވަކިވަކި ފުލުހުންނަށް މިނިސްޓަރަށް އަމުރު ނުކުރެވޭނެ ކަމުގައި ބިލްގައި ކަނޑައަޅާފައިވެއެވެ.\nއަދި މި ބިލުގައި ކޮމިޝަނަރ އޮފް ޕޮލިސް އަދި ޑެޕިއުޓީ ކޮމިޝަނަރު އޮފް ޕޮލިސްގެ މަގާމަށް މީހުން ޢައްޔަންކުރުމުގެ އިޖުރާއަތު އިތުރަށް ހަރުދަނާކޮށް، މަގާމުގެ ޝަރުޠުތައް ކަނޑައަޅާފައިވެއެވެ. އަދި ޤާނޫނުއަސާސީއާއި ޤާނޫނުގެ ދާއިރާގެ ތެރޭގައި ފުލުހުންގެ ޚިދުމަތް ހިންގުމަށް ކޮމިޝަނަރަށް ދޭންޖެހޭ މަޝްވަރާއާއި ލަފާ ދިނުމަށާއި، އެކަންކަން އެގޮތަށް ހިނގަމުންދާކަން ކަށަވަރުކުރުމަށްޓަކައި، ކޮމިޝަނަރަށް ލަފާދޭ ބަޔަކު ތިބެންވާނެ ކަމަށް ވެސް ކަނޑައަޅާފައިވެއެވެ.\nމީގެއިތުރުން ގާނޫނާ ހިލާފު އަމުރަށް ތަބާވާ ފުލުހުން އެއް އަހަރަށް ޖަލަށްލެވޭ ގޮތް ހެދުމަށް ވެސް ބިލުގައި ހިމަނާފައިވެއެވެ.


Fiyavalhah ihuthiraam kuran, hiyaanaatheh nuvan: Shazail\nފިޔަވަޅަށް އިހުތިރާމް ކުރަން، ހިޔާނާތެއް ނުވަން: ޝަޒައިލް\nގޭސް ކުންފުނީގެ މެނޭޖިން ޑިރެކްޓަރު ޝަޒައިލް އަހަރީ ހަފްލާފައި ވާހަކަފުޅު ދައްކަވަނީ -- ފޮޓޯ: މޯލްޑިވް ގޭސް\nހުށަހެޅި ޝަކުވާއަކާ ގުޅިގެން، މަގާމުން ސަސްޕެންޑް ކުރި ކުރުމަށް އިހުތިރާމް ކުރައްވާ ކަމަށާއި، ނަމަވެސް ކޮރަޕްޝަންގެ އެއްވެސް އަމަލެއް ހިންގާފައި ނުވާނެ ކަމަށް މޯލްޑިވް ގޭހުގެ މެނޭޖިން ޑިރެކްޓަރު ޝަޒައިލް ޝިޔާމް ވިދާޅުވެއްޖެ އެވެ.\nރައީސް އޮފީހުގެ ތަޖުރަމާނު އިބްރާހިމް ހޫދު ވިދާޅުވީ ޝަޒައިލް ސަސްޕެންޑް ކުރީ "ޒީރޯ ޓޮލެރެންސް ޓު ދަ ކޮރަޕްޝަން" އަށް ލިބިފައިވާ ސީރިއަސް ޝަކުވާތަކަކާ ގުޅިގެން ކަމަށެވެ.\nހޫދު ވިދާޅުވި ގޮތުގައި، ޝަޒައިލްއާ ގުޅޭ ގޮތުން ހުށަހެޅިފައިވާ ޝަކުވާތައް ސައްހަ ކަމަށް ބެލެވެ އެވެ. އެހެންވެ އެކަން ތަހުގީގުކޮށް ނިމެންދެން އޭނާ ސަސްޕެންޑް ކުރީ އެވެ.\nއެކަމާ ގުޅިގެން، ޝަޒައިލް ވިދާޅުވީ ސަރުކާރުގެ އެ ނިންމުމަށް އިހުތިރާމްކޮށް މަރުހަބާ ވިދާޅުވާ ކަމަށެވެ.\nނަމަވެސް، ކޮރަޕްޝަންގެ އެއްވެސް އަމަލެއް ހިންގާފައިނުވާނެކަމުގެ ޔަގީންކަން ދެއްވާ ކަމަށް އޭނާ ވިދާޅުވި އެވެ.\n"އަޅުގަނޑު ކުންފުނި ހިންގާފައިވާ ގޮތް ހިސާބުތަކުން ފެންނަން ހުންނާނެ. ކޮރަޕްޝަންގެ އެއްވެސް އަމަލެއް ހިންގާފައި ނުވާނެ ކަމުގެ ޔަގީންކަން މި ފުރުސަތުގައި އަރުވަން،" މިއަހަރުގެ ޖެނުއަރީ މަހު މޯލްޑިވް ގޭހުގެ އެމްޑީގެ މަގާމަށް އައްޔަން ކުރި ޝަޒައިލް ވިދާޅުވި އެވެ.\nޝަޒައިލް ވަނީ ކޫއްޑޫ ފިޝަރީޒްގެ ޗެއާމަންކަމުގެ އިތުރުން ފިޝަރީޒް މިނިސްޓްރީގެ ޑެޕިއުޓީ މިނިސްޓަރުކަން ކުރައްވާފަ އެވެ. އޭގެ ފަހުން، ކުރީގެ ރައީސް މައުމޫން އަބްދުލްގައްޔޫމްގެ ފެކްޝަނާ ގުޅިވަޑައިގަތުމުން ޓޫރިޒަމް މިނިސްޓްރީގެ ޑެޕިއުޓީ މިނިސްޓަރުގެ މަގާމުން ކުރީގެ ރައީސް އަބްދުﷲ ޔާމީން އަބްދުލްގައްޔޫމް އޭނާ ވަކިކުރެއްވީ 2017 ވަނަ އަހަރު އެވެ.\nރައީސް އިބްރާހިމް މުހައްމަދު ސޯލިހު ހިޔާނާތް މޯލްޑިވް ގޭސް\n"ކޮރަޕްޝަން ހުއްޓުވުމުގެ ވާހަކަ ދައްކަނީ ނަމަކަށް"


ފައިނަލަށް ބާސާ ދަތުރުކުރީ ޕެނަލްޓީ ޖަހައިގެން 3-2 ން ސޮސިއެޑާޑް...\nޕެނަލްޓީގައި ސޮސިއެޑާޑް ބަލިކޮށް ބާސާ ފައިނަލަށް\nސޮސިއެޑާޑް އަތުން ބާސާ މޮޅުވީ ޕެނަލްޓީ ޖަހައިގެން 3-2 ގެ ނަތީޖާއަކުން\nފައިނަލުގައި ބާސާ ބައްދަލުކުރަން ޖެހޭނީ ރެއާލް ނުވަތަ ބިލްބާއޯއާ\nކ. މާލެ | 14 ޖެނުއަރީ 2021 | ބުރާސްފަތި 10:18 | 1,965\nބާސާ އާއި ސޮސިއެޑާޑް ބައްދަލުކުރި މެޗުގެ ތެރެއިން: މި މެޗުން ބާސާ މޮޅުވީ ޕެނަލްޓީ ޖަހައިގެން 3-2 ން - ގެޓީ އިމޭޖާސް\nޕެނަލްޓީ ޖަހައިގެން 3-2 ން ރެއާލް ސޮސިއެޑާޑް ބަލިކޮށް، ސްޕެނިޝް ސުޕަ ކަޕުގެ ފައިނަލަށް ބާސެލޯނާ ދަތުރުކޮށްފިއެވެ.\nމީގެ ކުރިން ދެ ޓީމުގެ މެދުގައި ދެ ލެގު ކުޅޭ ގޮތަށް ކުރިއަށްގެންދިޔަ މި މުބާރާތް، ހަތަރު ޓީމުގެ މެދުގައި ކުޅޭ ގޮތަށް ފޯމެޓް ބަދަލުކޮށްފައިވަނީ މިދިޔަ ސީޒަނުގައެވެ. މި މުބާރާތުގައި ވާދަކުރަނީ މިދިޔަ ސީޒަނުގެ ސްޕެނިޝް ލީގުގެ ޗެމްޕިއަން ޓީމާއި ރަނަރަޕް ޓީމުގެ އިތުރުން ސްޕެނިޝް ކަޕުގެ ފައިނަލުން ޖާގަ ހޯދާފައިވާ ދެ ޓީމެވެ.\nއެހެންކަމުން ސެމީފައިނަލް ފުރަތަމަ މެޗުގައި މުބާރާތުގެ އެންމެ ކާމިޔާބު ޓީމު ކަމަށްވާ ބާސާ އާއި ސޮސިއެޑާޑް ބައްދަލުކުރިއިރު، ބުދަ ދުވަހުގެރޭ ކުޅުނު މެޗުގެ ފުރިހަމަ ވަގުތު ހަމަވިއިރު ދެ ޓީމު ވަނީ 1-1 ން އެއްވަރުވެފައެވެ.\nމި މެޗުގައި އަނިޔާގެ ސަބަބުން ބާސާގެ ކެޕްޓަން ލިއޮނެލް މެސީ ކުޅެފައެއް ނުވެއެވެ. މެސީ ނުލައި ކުޅުނު މެޗުގައި އެންމެ ފުރަތަމަ ލަނޑު ޖަހާ ލީޑު ނެގީވެސް ބާސާއިންނެވެ. މެޗުގެ 39 ވަނަ މިނެޓުގައި އެންޓޮއިން ގްރީޒްމަން ތަނަވަސްކޮށްދިން ފުރުސަތަކުން މި ލަނޑު ބާސާއަށް ކާމިޔާބުކޮށްދިނީ މިޑްފީލްޑަރު ފްރެންކީ ޑި ޔޮންއެވެ.\nއެކަމަކު ދެވަނަ ހާފު ފަށައގެން ހަވަނަ މިނެޓުގައި ސޮސިއެޑާޑުން ވަނީ ނަތީޖާ އެއްވަރުކޮށްފައެވެ. ލިބުނު ޕެނަލްޓީއަކުން މި ލަނޑު އެ ޓީމަށް ކާމިޔާބުކޮށްދިނީ މިކޭލް އޮޔަރްޒަބަލެވެ. މިއީ އޭރިއާ ތެރެއިން ބާސާގެ ޑި ޔޮންގެ އަތުގައި ބޯޅަ ޖެހުމުން ރެފުރީ ދިން ޕެނަލްޓީއެކެވެ.\nމެޗުގެ ފުރިހަމަ ވަގުތު ހަމަވިއިރު ދެ ޓީމު އެއްވަރިވެފައި އޮތުމުން، އިތުރު ވަގުތުގެ ދެ ހާފު ކުޅުނުއިރު، މި ދެ ހާފުގައިވެސް ލަނޑެއް ފެނިފައެއް ނުވެއެވެ. އެހެންކަމުން ނަތީޖާ ނެރުމަށް ޕެނަލްޓީ ޖެހިއިރު، ޕެނަލްޓީ ޝޫޓްއައުޓުގައި ބާސާއިން ތިން ޕެނަލްޓީ ކާމިޔާބުކުރިއިރު، ސޮސިއެޑާޑަށް ކާމިޔާބުކުރެވުނީ ދެ ޕެނަލްޓީއެވެ. އެގޮތުން ސޮސިއެޑާޑުގެ ޖޮން ބައުޓިސްޓާ އާއި އޮޔަރްޒަބަލް ފޮނުވާލި ޕެނަލްޓީތައް މެޗުގައި މޮޅު ކުޅުމެއް ދެއްކި ބާސާގެ ގޯލްކީޕަރު މާކް-އަންދްރޭ ޓާ ސްޓެގެން ވަނީ ހުއްޓުވާފައެވެ.\nޕެނަލްޓީގައި ސޮސިއެޑާޑް ބަލިކޮށް ބާސާ ފައިނަލަށް ދަތުރުކުރިއިރު، ފައިނަލުގައި ބާސާ ބައްދަލުކުރަން ޖެހޭނީ އެންމެ ފަހުގެ ޗެމްޕިއަން ރެއާލް މެޑްރިޑާއި އެތުލެޓިކް ބިލްބާއޯ ކުޅޭ ސެމީގެ މެޗުން މޮޅުވާ ޓީމަކާއެވެ.


Dhuniyeyge champion jorge Lorenzo aai Dhivehi Racerunnah bahdhaluveethee ufaakuran ♥ Mahloof\nދުނިޔޭގެ ޗެމްޕިއަން ޖޯޖް ލޮރެންޒޯ އާއި ދިވެހި ރޭސަރުންނަށް ބައްދަލުވީތީ އުފާކުރަން ♥ މަހުލޫފް\n5 މަސް ކުރިން • ލިޔުނީ: ރަފާ\nދުނިޔޭގެ މޮޓޯ ޖީޕީ ސައިކަލް ރޭސް ޗެމްޕިއަންކަން ތިން ފަހަރެއްގެ މަތިން ހޯދާފައިވާ ސްޕެއިނުގެ ޖޯޖް ލޮރެންޒޯ އާއި ދިވެހި ރޭސަރުނަށް ބައްދަލުވީތީ ވަރަށް ބޮޑަށް އުފާކުރައްވާ ކަމުގައި ޔޫތު މިނިސްޓަރ އަހުމަދު މަހުލޫފް ވިދާޅުވެއްޖެއެވެ.\nއެމަނިކުފާން މިހެން ވިދާޅުވީ މީސް މީޑިއާގައި ކުރެއްވި ޕޯސްޓެއްގައެވެ. މަހުލޫފް ކުރެއްވި ޕޯސްޓްގައި ޖޯޖް ލޮރެންޒޯއަށް ރާއްޖެއިން މަރުހަބާ ކިޔާކަމަށާއި އަދި ރާއްޖޭގައި އުފާވެރި ޗުއްޓީއެއް ހޭއްދަކުރެއްވި ކަމުގައި އުންމީދުކުރައްވާ ކަމުގައިވެސް ވިދާޅުވެފައިވެއެވެ.\nދުނިޔޭގެ މޮޓޯ ޖީޕީ ސައިކަލް ރޭސް ޗެމްޕިއަންކަން ތިން ފަހަރެއްގެ މަތިން ހޯދާފައިވާ ސްޕެއިނުގެ ޖޯޖް ލޮރެންޒޯ ގަރޭރޯ ރާއްޖެ އައިސްފައިވަނީ މިއަދުގެ ވަގުތެއްގައެވެ.\nލޮރެންޒޯ އަށް މަރުހަބާ ކިޔުމަށް ޓޫރިޒަމް މިނިސްޓްރީގެ ފަރާތުން މިއަދު އެއާޕޯޓްގައި ބޭއްވި ރަސްމިއްޔާތުގައި ޓޫރިޒަމް މިނިސްޓަރު ޑރ. އަބްދުﷲ މައުސޫމާއި ސްޕޯޓްސް މިނިސްޓަރު އަހުމަދު މަހުލޫފް ބައިވެރިވެވަޑައިގެންނެވި އެވެ. އަދި ރާއްޖޭގެ ރޭސިން ކޮމިއުނިޓީ ވެސް ވަނީ ލޮރެންޒޯއާ ބައްްދަލުކޮށް ފޮޓޯ ސެޝަނެއް ބާއްވާފައެވެ.\nމޮޓޯ2 މޮޓޯސައިކަލް ވޯލްޑް ޗެމްޕިއަންޝިޕްގެ އެއް ވަނަ 2006 އާއި 2007 ވަނަ އަހަރު ހޯދި އުމުރުން 33 އަހަރުގެ ލޮރެންޒޯ ވަނީ މީގެ ކުރިން 2019 ވަނަ އަހަރުގެ އޮގަސްޓް މަހު ޗުއްޓީ ދަތުރެއްގައި ރާއްޖެ އައިސްފަ އެވެ. ލޮރެންޒޯ ބުނީ ރާއްޖެ އަކީ ދުނިޔެމަތީގެ އެންމެ ރީތި އެއް ތަން ކަމަށާއި ރާއްޖެ އަންނަން ބޭނުންވާ އެންމެ ބޮޑު ސަބަބަކީ ހުރިހާ މައްސަލަތަކުން އެކަހެރިވެލައި ސިކުނޑި ހަމަޖައްސާލުން ކަމަށެވެ.\n“އެ މީހުން (ރާއްޖޭގެ ރޭސަރުން) އެ އުޅެނީ ވަރަށް ހިތްފަސޭހަ ގައުމެއްގައި. އަހަރެން އެދެނީ އެ މީހުން އެ ހިތްހަމަޖެހުން ސައިކަލް ރޭސް ޖެހުމުން ވެސް ހޯދަން. އަހަރެން އުއްމީދަކީ މިއީ ރާއްޖެއަށް ރަން އަހަރަކަށް ވުން،” ވޯލްޑް މޮޓޯޖީޕީ ޗެމްޕިއަންޝިޕް 2010، 2012 އަދި 2015 ވަނަ އަހަރު ކާމިޔާބުކުރި ލޮރެންޒޯ، ރާއްޖޭގެ ސައިކަލު ރޭސް ޖަހާ ކުދިންނަށް ހާއްސަކޮށް ބުންޏެވެ.\nވެލާނާ އިންޓަނޭޝަނަލް އެއާޕޯޓްގައި މިއަދު ބޭއްވި ރަސްމިއްޔާތުގެ ތެރެއިން.- ފޮޓޯ: އަހުމަދު މަހުލޫފް ފޭސްބޫކް ޕޭޖް\nސްޕޯޓްސް މިނިސްޓަރު އަހުމަދު މަހުލޫފް އިތުރަށް ވިދާޅުވީ މި ގޮތަށް ލިބޭ ފުރުސަތުތަކުގެ ތެރެެއިން ވެސް ރޭސިން ފަދަ ކުޅިވަރުތަކަށް ފުރުސަތުތައް ފަހިވެގެންދާނެ ކަމަށެވެ.\n“ރާއްޖެ އަކީ ޓޫރިސްޓުންނަށް އަދި ބޭރު ފަރާތްތަކަށް ވަރަށް މަގުބޫލް މަންޒިލަކަށްވާއިރު. މިސާލަކަށް އަޅުގަނޑުމެންގެ ރޭސް ޓްރެކެއް އޮތް ނަމަ މިއީ އަޅުގަނޑުމެންގެ ކުދިންނާ އެކު އޭނަ (ސައިކަލް) ދުއްވާލައި ރާއްޖޭގެ ޓޫރިޒަމް އަށް ވެސް ވަރަށް ބޮޑު އެކްސްޕޯޝާ އަކަށްވާނެ ކަމެއް. އަޅުގަނޑު ލޮރެންޒޯ ގާތުގައި ވެސް އެ ވާހަކަ ބުނިން،” މަހުލޫފް ވިދާޅުވި އެވެ.\nމިނިސްޓަރު ވިދާޅުވީ ރޭސިން ކުރިއެރުވުމުގެ ގޮތުން ރާއްޖޭގައި ވެސް މަސައްކަތްތަކެއް ކުރެވެމުންދާ ކަމަށެވެ. އެ ގޮތުން މީގެ ކުރިން ވެސް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)އާ ވާހަކަ ދައްކައި ރޭސް ޖެހުމަށް ފުރުސަތުތަކެއް ތަނަވަސް ކޮށްދެވުނު ކަމަށާއި މިހާރު ވިސްނުން ހުރީ ހުޅުމާލޭ ދެ ވަނަ ފިޔަވައްސާއި ގުޅިފަޅު ތަރައްގީކުރާއިރު ރޭސް ޖަހާނެ ފުރުސަތުތައް ފަހިވެފައި އޮންނާނެ ގޮތަކަށް ތަރައްގީކުރުން ކަމަށް މިނިސްޓަރު ވިދާޅުވި އެވެ.\n“ރޭސިން މުހިއްމުވާ ސަބަބެއް ކަމަށް އަޅުގަނޑަށް ގަބޫލުކުރެވެނީ އަޅުގަނޑުމެންގެ އެކްސިޑެންޓްތައް މަދުވެގެން ދިއުމަށް އެކަން ވެގެންދާނެ. މިހާރު އެ ފުރުސަތު (ރޭސް ޖެހުމުގެ) ނެތީމަ މި ފެންނަނީ މަގުމަތީގައި ވަރަށް ބާރަށް ދުއްވާފައި ގޮސް އެކްސިޑެންޓް ވާތަން. އެ ޖާގަ ހޯދައިދެވުނީމަ ގައިމުވެސް މަގުމަތީގައި އެ ދުއްވާ ކުދިންނާއި ރޭސް ޖަހާ ކުދިން ވަކިކޮށްލަން ވަރަށް ފަސޭހަވާނެ،” މަހުލޫފް ވިދާޅުވި އެވެ.\nކުޅިވަރުތައް ތަރައްގީކުރުމުގެ މަސައްކަތުގެ ތެރެއިން ރޭސް ޖަހާ ކުދިންނަށް ވެސް ހައްލުތަކެއް ހޯދައިދެއްވާނެ ކަމަށް މީގެ ކުރިން ވެސް މިނިސްޓަރު ވަނީ ވިދާޅުވެފަ އެވެ.\nކެޓެގަރީ: ކުޅިވަރު އިޖްތިމާއީ


ކުލި ނުދެއްކިގެން 11 ފަރާތެއް ގެއިން ނެރެލާފައިވޭ: މަބްރޫކް – Dhen.mv\nކުލި ނުދެއްކިގެން 11 ފަރާތެއް ގެއިން ނެރެލާފައިވޭ: މަބްރޫކް\nދެން އެމްވީ May 6, 2020 - 11:54 pm\nކޮވިޑް-19އާ ގުޅިގެން ދިމާވެފައި މާލީ ދަތިކަމުގެ ސަބަބުން މާލޭގައި ކުއްޔަށް ދިރިއުޅޭ ފަރާތްތަކުގެ ތެރެއިން 11 ފަރާތެއް ކުލި ނުދެއްކިގެން ގެއިން ނެރެލާފައިވާ ކަމަށް ކޮވިޑް-19ގެ ތަރުޖަމާނު މަބްރޫކް އަޒީޒް ވިދާޅުވެއްޖެއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ ކުލި ނުދެއްކިގެން ގެއިން ނެރެލި 11 ފަރާތަކަށް ސަރުކާރުން ބޯހިޔާވަހިކަމާއި އެހެނިހެން ޒަރޫރީ ބޭނުންތައް ފޯރުކޮށްދެމުންދާ ކަމަށެވެ.\n"ކުލީގެ ކަންތަކުގައި، 11 މީހަކު މިހާރު ވެސް އެބަތިބި އަޅުގަނޑުމެން ކައިރީގައި ކުލި ނުދެއްކުނީމަ މުޅި އާއިލާ އެއްކޮށް ބޭރުކޮށްލައިފައި. އެ މީހުން ބޭރުކޮށްލައިފައި، ދެން އެތަނަށް މިހާރު ވަންނާނީ ވެސް ކާކުތޯ؟" މަބްރޫކް ވިދާޅުވިއެވެ.\nމަބްރޫކް ވިދާޅުވީ އަބަދު ދައްކަމުން ގެންދާ ވާހަކަ އަކީ މިފަދަ ކާރިސާއަކުން ސަލާމަތް ވުމަށް މުޅި އެންމެންގެ އެއްބާރުލުން ބޭނުންވާ ވާހަކަ ކަމަށާއި ސަރުކާރަށް ވެސް ކޮށްދެވޭނީ ވަކިވަރެއް ކަމަށެވެ.\n"މި ކަންކަމުގައި ވީވަރަކުން އަޅުގަނޑުމެން އެހީތެރިކަން ފޯރުކޮށްދޭނަން. އެކަމަކު މިހާރު ކަން ކުރާ ގޮތަކުން އަޅުގަނޑުމެން ފަހުން ފަހުރިވެރިވާން ޖެހޭނެ. އެއީ ނަމޫނާ އަކަށް މުޖުތަމައަށް ދެއްކެން ޖެހޭނެ ކަމެއް." މަބްރޫކް ވިދާޅުވިއެވެ.\nމަބްރޫކް ވަނީ މި ދަނޑިވަޅުގައި ގޭގޭގެ ކުލި ކުޑަކޮށް މާފުކޮށްދެމުން ގެންދާ ފަރާތްތަކަށް ޝުކުރު އަދާކުރައްވާފައެވެ. އަދި ދެން ތިބި ގޭގޭގެ ވެރިން ވެސް އެފަރާތްތަކެކޭ އެއްފަދައިން ނަމޫނާ ދެއްކުމަށް މަބްރޫކް ވަނީ ގޮވާލައްވާފައެވެ.


SunOnline: ޑެންގީ ޓާސްކް ފޯހުގެ މަސައްކަތްތައް މާދަމާ ނިންމާލަނީ\nޑެންގީ ޓާސްކް ފޯހުގެ މަސައްކަތްތައް މާދަމާ ނިންމާލަނީ\nފާތުމަތު ހަނާ އަހުމަދު 11 Jul 2011, 22:35\nރާއްޖޭގައި ހަލުވިކަމާއެކު ފެތުރެމުން ދިޔަ ޑެންގޫ ހުން މިހާރު "ކޮންޓްރޯލު ކުރެވިއްޖެ" ކަމަށް ބުނެ، މާދަމާ ހެނދުނުން ފެށިގެން ޓާސްކް ފޯހުގެ މަސައްކަތްތައް ހުއްޓާލުމަށް ނިންމައިފި އެވެ.\nޑެންގީ ޓާސްކް ފޯހުގެ ފަރާތުން މައުލޫމާތު ދެއްވި ރައީސްގެ އިންފްރާސްޓްރަކްޗަރު ޑިވެލޮޕްމަންޓް އެންވޯއީ ސަރަނގު އާދަމް މަނިކު މިއަދު ވިދާޅުވީ، މިހާރު މާލެ އާއި އަތޮޅުތަކުގައި މަދިރި ވަނީ ވަރަށް ބޮޑަށް ކޮންޓްރޯލް ކުރެވިފައި ކަމަށާއި މަދިރި އާލާވާ ތަންތަން ވެސް މިހާރު ވަނީ ނައްތާލެވިފަ ކަމަށެވެ. ޑެންގޫ މިހާ އަވަހަށް ކޮންޓްރޯލް ކުރެވުނީ ރަށު ކައުންސިލް ތަކާއި އަތޮޅު ކައުންސިލްތަކުން "މިއީ ސިޔާސީ ކަމެއްގެ ގޮތުގައި ނުދެކި" އެކި ޕާޓީތަކަށް ނިސްބަތްވާ މެންބަރުންގެ ވަރަށް ބޮޑު އެހީ ތެރިކަމަކާއި އެއްބާރުލުން ލިބިގެން ކަމަށް ވެސް މާލޭގެ މޭޔަރުކަމުން ދާދި ފަހުން އިސްތިއުފާދެއްވި އާދަމް މަނިކު ވިދާޅުވި އެވެ.\nއަދި ރާއްޖޭގައި ޑެންގޫ ޖެހިގެން ކުރިން ދުވާލަކު 35 ކޭސް ރިޕޯޓް ކުރިނަމަވެސް މިހާރު ވަނީ ދިހަ ކޭހަށް ތިރިވެފައި ކަމަށާއި، އެ ބައްޔަށް މިވަގުތު ފަރުވާ ހޯދަމުންދަނީ 58 މީހުން ކަމަށް ވެސް އޭނާ ވިދާޅުވި އެވެ.\nއެ ޓާސް ފޯހުގައި ހިމެނިވަޑައިގަންނަވައި އެޑިޔުކޭޝަން މިނިސްޓަރުގެ ނައިބު ޑރ. އަބްދުﷲ ނަޒީރު މިއަދު ވިދާޅުވީ ޓާސްކް ފޯހުގެ މަސައްކަތް މާދަމާ ނިންމާލި ކަމުގަ ވިޔަސް ހެލްތް މިނިސްޓްރީ އަށް ބޭނުންވާ އެހީތެރިކަން ޓާސްކް ފޯސްގައި ހިމެނޭ މުއައްސަސާތަކުން ދޭނެކަމަށާއި، ނަމަވެސް އެމަސައްކަތް ތައް ކުރިއަށް ގެންދާނީ ގައުމީ އީދާރާ ތަކާއި ކައުންސިލްތައް މެދުވެރިކޮށް ކަމަށެވެ.\nތަފާސްހިސާބު ތަކުން ދައްކާ ގޮތުގައި މިހާތަނަށް ޑެންގީ ބަލި ރާއްޖޭގައި އެންމެ ބޮޑަށް ފެތުރިފައިވަނީ 2006 ވަނަ އަހަރެވެ. އެ އަހަރު ނިމުނުއިރު، އެ ބަލި ޖެހިގެން 10 މީހުން ވަނީ މަރުވެ، 2788 މީހުން ފަރުވާހޯދާފައިވެ އެވެ. ނަމަވެސް، އެފަހުން އެންމެ ހަލުއި މިނެއްގައި ޑެންގީ ފެތުރިފައި މިވަނީ މިއަހަރެވެ. އެގޮތުން މިއަހަރުގެ ފުރަތަމަ ހަ މަސްވުދަހުގެ ތެރޭ އެކަނިވެސް 1900 ކޭސް ރިޕޯޓްކުރެވިފައިވާއިރު، ހަތް ކުޑަކުދިންނާއި ދެމީހަކު ވަނީ މަރުވެފަ އެވެ.\nފާތުމަތު ހަނާ އަހުމަދު


ބޭރުގެ އެހީގެ ގޮތުގައި މި އިންސްޓިޓިއުޓަށް ލިބޭ އެންމެހާ ތަކެއްޗާއި ފައިސާ ޖަމާކުރަންޖެހޭ އެކައުންޓްތަކަށް ފައިސާ ޖަމާކުރުމާއި އެކަންކަމުގެ ލިޔެކިޔުންތައް ބެލެހެއްޓުން\nމި އިންސްޓިޓިއުޓްގެ ތިޖޫރީ ބެލެހެއްޓުމާއި އަދި ހަފްތާއަކު އެއްފަހަރު ހަދަންޖެހޭ ރިޕޯޓް ހަދައި އޮޑިޓް އޮފީހަށް ފޮނުވުން\nމި އިންސްޓިޓިއުޓްއަށް ދުވަހުން ދުވަހަށް ލިބޭ ފައިސާ ބަލައިގަތުމާއި ހިސާބުތައް މާލިއްޔަތު ޤާނޫނާއި އެއްގޮތަށް ބެލެހެއްޓުން\nމި އިންސްޓިޓިއުޓްގެ ފަރާތުން ކުއްޔަށް ހިފާފައި ހުންނަ ޢިމާރާތްތަކާއި ގުދަން ފަދަ ތަންތަނުގެ ކުލި ކޮންމެ މަހެއްގެ 10ގެ ކުރިން ދެއްކުން\nމި އިންސްޓިޓިއުޓްއަށް ލިބޭ ބިލްތައް ޕަރޗޭސް އޯޑަރ ދިމާވޭތޯ ބަލާ ތަފްޞީލް ލިޔެ ފައިސާދެއްކުމަށް ކަމާބެހޭ ފަރާތާއި ޙަވާލުކުރުން\nމި އިންސްޓިޓިއުޓްގެ ފަރާތުން އެކިއެކި ޔުނިޓްތަކާއި މުވައްޒަފު މެދުވެރިވެގެން ދޫކުރާ ފައިސާއާއި އަތޮޅުތަކުގެ އެކައުންޓަށް ޖަމާކުރާ ފައިސާ ޒިންމާވާ ފަރާތްތަކާއި ( ފައިސާ ޚަރަދުކުރުމަށް މެދުވެރިވާ ފަރާތްކާއި އަދި ޖަމާކުރި އެކައުންޓްގެ ވެރިފަރާތް) ގުޅިގެން ހޯދައި ބަޖެޓަށް ޖަމާކުރުމުގެ މަސައްކަތް ކުރުން\nކޮންމެ ޔުނިޓަކަށް ހަމަޖެހިފައިވާ ބަޖެޓް ޚަރަދުވަމުންދާގޮތް ބަލާ ބާކީކުރުމުގެ އިތުރުން އެކަން ބަޖެޓްގެ އިސްވެރިޔާއަށް ދުވަހުން ދުވަހަށް މަޢުލޫމާތު ދެމުން ގެންދިއުން\nޙަވާލުކުރެވިފައިވާ މަސައްކަތްތަކަށް ފަރުވާތެރިވެ ޒިންމާދާރުވެ ކަންތައްތައް އަމިއްލައަށް އިސްނަގައިގެން ކުރުމަށް ޝަޢުޤުވެރިވުން\nއެކުގައި މަސައްކަތްކުރާ މުވައްޒަފުންގެ މެދުގައި އެއްބައިވަންތަކަމާއި އެކުވެރިކަމުގެ ރޫހް ޤާއިމު ކުރުމަށް މަސައްކަތްކޮށް އިންސްޓިޓިއުޓަށް އެންމެ ފައިދާ ހުރި ގޮތަކަށް މަސައްކަތް ރާވައިގެން ކުރުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 05 ފެބްރުވަރީ 2020ގެ13:30 ގެ ކުރިން، ނޭޝަނަލް އިންސްޓިޓިއުޓް އޮފް އެޑިޔުކޭޝަން އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 12 ފެބްރުވަރީ 2020އާއި 25ފެބްރުވަރީ 2020އާ ދެމެދު، ނޭޝަނަލް އިންސްޓިޓިއުޓް އޮފް އެޑިޔުކޭޝަންގައެވެ.


UN ga Negi Vote akee Rohingya aa Gulunhuri Vote eh Noon: Foreign Ministry\nފޮރިން މިނިސްޓްރީ--ފައިލް ފޮޓޯ\n16 ސެޕްޓެމްބަރ 20177ކޮމެންޓް\nއދ. ގައި ނެގި ވޯޓަކީ ރޮހިންޔާއާ ގުޅުންހުރި ވޯޓެއް ނޫން: ފޮރިން މިނިސްޓްރީ\nރޮހިންޔާ މުސްލިމުން ހިމާޔަތްކުރުމަށް އދ. ގައި ވޯޓެއް ނެގި ކަމަށާއި އެ ވޯޓުގައި ދިވެހިރާއްޖޭން ބައިވެރިނުވާކަމަށް ބުނެ ސޯޝަލް މީޑިއާގައި ދެކެވެމުންދާ ވާހަކަތަކަކީ ހަގީގަތެއްނެތް ވާހަކަތަކެއް ކަމަށް ރާއްޖޭގެ ފޮރިން މިނިސްޓްރީން ހާމަކޮށްފިއެވެ.\nރާއްޖޭގެ ފޮރިން މިނިސްޓްރީން މިއަދު ނެރުނު ނޫސްބަޔާނެއްގައި ބުނެފައިވަނީ އދ. ގައި މިމަހުގެ 15 ވަނަ ދުވަހު ނެގި ވޯޓަކީ އދ. ގެ ޖެނެރަލް އެސެމްބްލީގައި މިހާރު ކުރިއަށްދާ 72ވަނަ ސެޝަންގެ އެޖެންޑާ އާއި އެސެޝަނުގެ މަސައްކަތްތައް އިންތިޒާމް ކުރުމަށް ހަވާލުކުރެވިފައިވާ އާންމު ކޮމިޓީގެ ރިޕޯޓުގައި، ޖެނެރަލް އެސެމްބްލީގެ އެޖެންޑާ ނަންބަރު 132 ގެ ދަށުން 'ރެސްޕޮންސިބިލިޓީ ޓު ޕްރޮޓެކްޓް އެންޑް ދަ ޕްރިވެންޝަން އޮފް ޖެނޮސައިޑް، ވޯ ކްރައިމްސް، އެތުނިކް ކްލެންސިންގ، އެންޑް ކްރައިމްސް އެގެއިންސްޓް ހިއުމެނިޓީ' އެ މައުލޫ ހިމަނާނެތޯ ނުވަތަ ނުހިމަނާނެތޯ ބެލުމަށް ނެގުނު ޕްރޮސީޖަރަލް ވޯޓެއް ކަމަށެވެ.\nއެ ވޯޓަކީ ރޮހިންޔާ މުސްލިމުންނާއި ބެހޭ ގޮތުން ނެގުނު ވޯޓެއް ނޫން ކަމަށް ފޮރިން މިނިސްޓްރީން ބުނެއެވެ.\n" އެވޯޓުގައި ހިމެނޭ މައްސަލައިގައި ރޮހިންޔާ މުސްލިމުންގެ ނަން ހިމަނާފައެއްވެސްނުވެއެވެ" ފޮރިން މިނިސްޓްރީން ނެރުނު ނޫސްބަޔާނުގައި ބުނެފައިވެއެވެ.\nފޮރިން މިނިސްޓްރީގެ ބަޔާނުގައި ބުނެފައިވަނީ ރޮހިންޔާ މުސްލިމުންނާ ދެކޮޅަށް މިޔަންމާގައި ހިންގާ ޖަރީމާތަކަކީ ރާއްޖެއިން އަބަދުވެސް އެންމެ ހަރުކަށި އިބާރާތުން ކުށްވެރިކުރާ ކަންތައްތައް ކަމަށާއި އެ ޖަރީމާތައް ހުއްޓުވައި، އެކަމުގައި ޒިންމާވާ ފަރާތްތަކާމެދު އެކަށީގެންވާ ފިޔަވަޅު އެޅުމަށް ރާއްޖެއިން އ.ދ. ގައި މިމަހު ގޮވާލާފައިވާފައިވާ ކަމަށެވެ.\nއެ މިނިސްޓްރީގެ ބަޔާނުގައި އިތުރަށް ބުނެފައިވަނީ 'ރެސްޕޮންސިބިލިޓީ ޓު ޕްރޮޓެކްޓް' ނުވަތަ އާރު.ޓޫ.ފީ ގެ އުޞޫލުގެ ނަމުގައި ގައުމުތަކުގެ ދާޚިލީ ކަންތައްތައްތަކުގެ ތެރެއަށް ބާރުގަދަ ޤައުމުތަކުން ވަންނަން ފުރުޞަތު ދެވޭތީ އާރު.ޓޫ.ޕީގެ ނަމުގައި ފިޔަވަޅު އެޅުމަށް އަމާޒުކޮށް އ.ދ. ގެ އާންމު މަޖިލީހުގައި ނެގޭ ވޯޓުތަކުގައި ބައިވެރިނުވުމަށް ރާއްޖެއިން ވަނީ ވަރަށް ކުރިއްސުރެ ވެސް ނިންމާފައިވާ ކަމަށެވެ.\nއދ ރޮހިންޔާ މުސްލިމުން ފޮރިން މިނިސްޓްރީ\nފޮރިންގޭންގު ތިޔަދައްކަނީ ހަރާންކޯރުވާހަކަ ލަދުހަޔާތުގެކަންފުޅެއްވެސްނެތް. އިންސާނުބައެއްނޫން ތިއީ\nދެން ކޯއްޗަކާތޯ ގުޅުންހުރީ ؟\nއދ. އެއްޖިންސުން ގުޅުން ހިންގުމުގެ ބިލަށް ނޫނޭކޭ ބުނުމުގެ ބަދަލުގައި ފިލީ ކީއްވެ ތޯ އިސްލާމް ދީން ހިމާޔަތް ކުރަން ތޯ ؟ ނޫ ނެކޭ ބުނަން ނުކެރުނީ ކީއްވެގެންތޯ ؟\nއިންސާނިއްޔަތާ ދެކޮޅަށް ނެގޭ ވޯޓަކީ ޗައިނާ އަށް ވޯޓު ދެވޭނެ ކަމެއްނޫން. އެއީ ނުލަފާ ޖައްބާރު ބައެއް. މުސްލިމުންނަށް އަނިޔާ ކުރާ ބައެއް. ޗައިނާ އަކީ ރޯދަވެރިންގެ ރޯދަ ދޫކޮށްލުމަށް މަޖުބޫރު ކުރުވާ ބައެއް. މީހުނަށް އަނިޔާކޮށް ފޭރޭބައެއް. އިންސާނިއްޔަތުގެ ކަންފުޅެއްވެސް އޮތްގައުމެއް ނޫން ޗައިނާއަކީ. އެގަމުގެ ފަސްބައިގަ އެލިގަނެގެން މިމީހުން މިއެއުޅެނީ ކިހިނެއް ވެގެންބާ؟\nމިއީ އިންސާނީ ހައްޤުތައް ހިމާޔަތް ކޮށް އަނިޔާ ވެރިކަން ނައްތަާލުމަށް ކުރަާމަސައްކަތަށް ޢަމަލީ ފިޔަވަޅެއް އެޅުމަށް މަގު ފަހިކޮށް ދިނުމަށް އެކުލަވާ އެގްރިމެންޓެކެވެ. ވީމާ އެއްވެސް ޤާނޫނެއް ޤަބޫލުނުކޮށް ވައްކަން ކޮށް އެވާހަކަ ހާމަކުރާބަޔަކު މަރާލަާ ބަޔަކަށް މި އެގްރީމެންޓަށް ވޯޓެއް ނުދޭނެއެވެ.\nއަޅެމިނިސްޓަރު ހަމަހޭގަތޯ ތިހިރީ. ކޮންމެހެން ވަކިބައެއްގެ ނަންޖަހާކަން ނުޖެހޭ. ނަސްލުނައްތާލަން ކޮންމެބަޔަކުކުރިކަމުގަ ވިއަސް ހުއްޓުވުމަށް ދޭންޖެހޭވޯޓެއް. އޮޅުވާލަންއުޅުނަސް ތީބޮޑުވަރު.\nކަލެެމެން ބުނަާ ކޮންމެވާހަކައެއް އަހަރެމެންވީ ޤަބޫލުކުރަންތަ ؟؟؟؟؟؟؟؟؟؟؟؟؟؟


Aharennakee Varah Visney Meeheh- Trump\nއަހަރެންނަކީ ވަރަށް ވިސްނޭ މީހެއް: ޓްރަމްޕް\n11 މަސް, 1 ހަފްތާ,3ދުވަސް,3ގަޑި, 18 މިނެޓް, 48 ސިކުންތު ކުރިން 1793ފަތޯނާ ފާއިޒް\nއެމެރިކާގެ ރައީސް ޑޮނާލްޑް ޓްރަމްޕަކީ އެމަނިކުފާނުގެ ހިތްޕުޅަށް އަރާވަޑައިގަންނަވާ ކޮންމެ އެއްޗެއްވެސް ވިދާޅުވަމުން ގެންދަވާ ބޭފުޅެކެވެ.\nޓްރަމްޕް ދައްކަވަމުން އަންނަ ބައެއް ވާހަކަފުޅުތަކާއި ގުޅިގެން އެމަނިކުފާނަކީ ޤައުމެއްގެ ރައީސް ކަމަށް އެކަށީގެން ނުވާ މީހެއް ކަމަށް ގިނަ ބަޔަކު ދަނީ ބުނަމުންނެވެ. އެގޮތުން ޓްރަމްޕްގެ ނަފްސާނީ ހާލަތު އެހާ ރަނގަޅު ނޫން ކަމަށްވެސް ބައެއް މީހުން ބުނެއެވެ.\nޓްރަމްޕް މިވަނީ އެމަނިކުފާނުގެ ސިކުނޑި ހަމަނުޖެހޭ ކަމަށް ބުނާ މީހުންގެ މިވާހަކަތަކަށް ވަރުގަދަ ރައްދެއް ދެއްވާފައެވެ. ޓްރަމްޕް ކުރެއްވި ޓްވީޓެއްގައި ވިދާޅުވީ އެމަނިކުފާނަކީ ވަރަށް "ސްމާޓް" ބޭފުޅެއް ކަމަށެވެ. އަދި އެހެން ބުނަން ޖެހޭ ސަބަބުތައްވެސް ޓްރަމްޕް ބަޔާން ކުރެއްވިއެވެ.\n" އަހަރެން ދިޔައީ އެންމެ ރަނގަޅު ކޮލެޖަށް، އެންމެ ރަނގަޅު. އަހަރެންނަކީ ވަރަށް މޮޅަށް ކިޔެވި ދަރިވަރެއް، ކިޔަވާ ނިންމުމަށްފަހު އަހަރެން ކުރި މަސައްކަތުން ބިލިއަނުން ޑޮލަރު ހޯދިން. އަދި މުޅި ދުނިޔެއިންވެސް އެންމެ ކާމިޔާބު އެއް ވިޔަފާރިވެެރިޔާއަށް ވިން. އަދި ޓީވީގައި 10 އަހަރު މަސައްކަތް ކޮށް ކާމިޔާބު ހޯދިން. އަދި ހުރިހާ އެންމެންނަށްވެސް އެނގޭނެ، އަހަރެން ރިޔާސީ އިންތިޚާބުގައި އެންމެ ފަހަރަކު ވާދަކޮށް، އިންތިޚާބު ކާމިޔާބު ކުރިން" ޓްރަމްޕް ކުރެއްވި ޓްވީޓެއްގައި ވިދާޅުވިއެވެ.\nޓްރަމްޕް ވިދާޅުވީ، އެމަނިކުފާނުގެ ސިކުނޑީގައި މައްސަލަ އުޅޭ ކަމަށް ބުނެ ވާހަކަ ދައްކަމުން އަންނަނީ "ފޭކް" މީޑިއާތަކުން ކަމަށެވެ.\nކުމާރު 07 ޖެނުއަރީ 2018 - 15:00\nފަތޯނާ ތިޔަމީހާއަށް މަނިކުފާނު ކިޔަންޏާ ފިރުއައުނަށް ވެސް މަނިކުފާނު ކިޔާބަލަ\nއަބްދުﷲ 07 ޖެނުއަރީ 2018 - 14:59\nޓުރަމްޕަކީ ދުނިޔޭގައި ހުރި އެންމެ ބޮޑު ގަމާރު. އެންމެ ނުބައި ނުލަފާ މީހާ. އެމީހާއަކީ މަނިކުފާނެއް ނޫން. ކޮން ވިދާޅުވީއެއް ކިޔާކަށްތަ. މުސްލިމުންގެ އަދުއްވަކަށް ވިދާޅުވީއެއް ނުކިޔާނެ.\nހަސަންބޭ 07 ޖެނުއަރީ 2018 - 14:55\nފަތޯނާ ބަލާބަލަ ޓުރަމްޕްގެ ސިކުނޑި ރަގަޅުތޯ.


vnews - BREAKING: America ge raeesaai, North Korea ge leader badhdhalu kuravvaifi\nއެމެރިކާގެ ރައީސް ޓްރަމްޕާއި، އުތުރު ކޮރެއާގެ ލީޑަރ ކިމް ބައްދަލު ކުރައްވައިފި\nއެމެރިކާގެ ރައީސް ޑޮނަލްޑް ޓްރަމްޕް (ކ) އުތުރު ކޮރެއާގެ ލީޑަރ ކިމް ޖޮންގް-އުން ސިންގަޕޫރުގައި ފުރަތަމަ ފަހަރަށް ސީދާސީދާ ބައްދަލުކުރައްވައި ސަލާމް ކުރައްވަނީ - ފޮޓޯ: އޭ.އެފް.ޕީ\nއެމެރިކާގެ ރައީސް ޑޮނަލްޑް ޓްރަމްޕާއި، އުތުރު ކޮރެއާގެ ލީޑަރ ކިމް ޖޮންގް-އުން ސިންގަޕޫރުގައި ބައްދަލު ކުރައްވައިފިއެވެ.\nސިންގަޕޫރުގެ ސެންޓޯސާ އައިލެންޑްގައި އެދެ ބޭފުޅުން ބައްދަލު ކުރައްވައި މަޝްވަރާތައް ބޭއްވުމަށް ހަމަޖެހިފައިވާ ކަޕެލާ ހޮޓަލުގެ ބޭރުގައި ދެގައުމުގެ ދިދަޖަހައި ތައްޔާރުކޮށްފައިވާ ތަނުގައި އެމެރިކާގެ ރައީސް ޑޮނަލްޑް ޓްރަމްޕާއި، އުތުރު ކޮރެއާގެ ލީޑަރ ކިމް ޖޮންގް-އުން ނުކުމެވަޑައިގެން ސަލާމްކުރެއްވީ ދިވެހިރާއްޖޭގެ ގަޑިން މިއަދު ހެދުނު 6:00 ގައެވެ.\nމިއީ، އެމެރިކާގެ ރައީސްކަމުގައި ހުންނެވި ބޭފުޅަކާއި، އުތުރު ކޮރެއާގެ ލީޑަރަކު ތާރީޚްގައިވެސް މިހާތަނަށް ބައްދަލު ކުރެއްވި ފުރަތަމަ ފަހަރެވެ.\nއެމެރިކާއާއި، އުތުރު ކޮރެއާއަކީ މިއަދާއި ހަމައަށްވެސް ނަފުރަތާއި، ހަތުރުވެރިކަމުގައި އޮތް ވަރަށްބޮޑު ދެދުޝްމަނުންނެވެ.\nނޫސްވެރިންގެ ކުރިމަތީގައި ސަލާމް ކުރެއްވުމަށްފަހު ޓްރަމްޕާއި، ކިމް ކުޑައިރުކޮޅަކު އެތަނުގައި ތިއްބެވިއެވެ. އަދި ޓްރަމްޕް ކިމްވެސް ކޮންމެވެސް ވާހަކަފުޅެއް ދެއްކެވިއެވެ. އެތަނުގައި އެއްވެސް ތަރުޖަމާނެއް ނެތެވެ.\nޓްރަމްޕް ދެއްކެވި ވާހަކަފުޅަށް ކިމް ޖޮންގް-އުން ވަރަށް ކުރުކޮށް އެއްޗެއް ވިދާޅުވުމަށްފަހު، އޭގެފަހުން ކިމްގެ ބޮޑީލޭންގުއޭޖަށް ވިސްނާއިރު، ޓްރަމްޕް ދެއްކެވި ވާހަކަފުޅުތައް ކިމްއަށް ފަހުމްވެވަޑައިގެންނެވި ކަމަށް ދޭހަވާކަމަށް ނޫސްވެރިން ބުނެފައި ވެއެވެ. ނަމަވެސް، އުތުރު ކޮރެއާގެ ލީޑަރަށް އިނގިރޭސި ބަސް އެނގިވަޑައިގަންނަވާ ކަމެއް އެކަކަށްވެސް ނޭނގެއެވެ.\nއެމެރިކާގެ ރައީސް ޑޮނަލްޑް ޓްރަމްޕް (ކ) އުތުރު ކޮރެއާގެ ލީޑަރ ކިމް ޖޮންގް-އުން ސިންގަޕޫރުގައި ފުރަތަމަ ފަހަރަށް ސީދާސީދާ ބައްދަލުކުރައްވަނީ - ފޮޓޯ: އޭ.އެފް.ޕީ\nސަލާމް ކުރެއްވުމަށްފަހު ޓްރަމްޕާއި، ކިމް ދެން ވެދެވަޑައިގެންނެވީ، ދެލީޑަރުންގެ މެދުގައި ރަސްމީ މަޝްވަރާތައް ބޭއްވުމަށް ހަމަޖެހިފައިވާ ހޮޓަލުގެ އެތެރެއަށެވެ.\nއޭގެފަހުން، އަނެއްކާވެސް ނޫސްވެރިންނަށް އެތެރެއަށް ވަންނާން ފުރުސަތު ލިބުނެވެ.\nނޫސްވެރިން ހޮޓަލުގެ އެތެރެއަށް ވަންއިރު ޓްރަމްޕާއި، ކިމް ތިއްބެވީ އިށީނދެވަޑައިގެންނެވެ. އެތަނުގައި އެދެ ބޭފުޅުންގެ ތަރުޖަމާނުންވެސް ތިއްބެވެ.\nނޫސްވެރިންގެ ހާޟިރުގައި އަނެއްކާވެސް ދެބޭފުޅުން ސަލާމް ކުރެއްވުމަށްފަހު އެންމެ ފުރަތަމަ ނޫސްވެރިންނާ ވާހަކަފުޅު ދެއްކެވީ އެމެރިކާގެ ރައީސެވެ. ޓްރަމްޕް ވިދާޅުވީ، އުތުރު ކޮރެއާގެ ލީޑަރާއެކު ވަރަށް ރަނގަޅު ގުޅުމެއް އުފެއްދޭނެ ކަމަށާއި، އެކަމުގައި އެއްވެސް ޝައްކެއްނެތް ކަމަށެވެ.\nތަރުޖަމާނު މެދުވެރިކޮށް އުތުރު ކޮރެއާގެ ލީޑަރ ކިމް ވިދާޅުވީ، އުތުރު ކޮރެއާއާއި، އެމެރިކާ މި ސަމިޓާހަމައަށް އައީ، ވަރަށް ގިނަ ހުރަސްތަކެއް ގިރާކޮށްފައި ކަމަށެވެ.\n"މިހިސާބަށް މި އާދެވުނީ ފަސޭހަގޮތަކަށްނޫން. ކުރިއަށް ދިއުމުގައި ވަރަށް ގިނަ ހުރަސްތަކާއި ދަތިތައް ދިމާވި. އެކަމަކު އެހުރިހާކަމެއް ގިރާކޮށްފައި މިއަދު ހިސާބަށް މިއާދެވުނީ" އުތުރު ކޮރެއާގެ ލީޑަރ ވިދާޅުވިއެވެ.\nނޫސްވެރިންނާއި އެވަރަށް ވާހަކަފުޅު ދެއްކެވުމަށްފަހު، އެތަނުން ނޫސްވެރިން ބޭރަށް ފޮނުވާލެވުނެވެ. އެއީ، ޓްރަމްޕާއި، ކިމްއާ ދެމެދު އެކަހެރިން ބާއްވާ ރަސްމީ މަޝްވަރާތަކަށެވެ. މަޝްވަރާތައް ކުރިއަށްދާނީ ދެލީޑަރުންގެ ފަރާތުން ތަރުޖަމާނުން ބައިތިއްބައިގެންނެވެ.\nޑޮނަލްޑް ޓްރަމްޕާއި، ކިމް ޖޮންގް-އުން އެކަހެރިން ބާއްވާ މަޝްވަރާތައް ފެށުމުގެ ކުރިން އަނެއްކާވެސް ނޫސްވެރިންގެ ކުރިމަތީގައި ދެބޭފުޅުން ސަލާމް ކުރައްވަނީ - ފޮޓޯ: އޭ.އެފް.ޕީ\nޓްރަމްޕާއި، ކިމް އަދި އެދެބޭފުޅުންގެ ދެ ތަރުޖަމާނުން ފިޔަވައި، މަޝްވަރާތަކުގައި އިތުރު އެއްވެސް ފަރާތެއް ބައިވެރި ނުވާނޭ ކަމަށް ވެއެވެ. ސަލާމަތީ އޮފިޝަލުންވެސް ނުތިބޭނޭ ކަމަށް ވެއެވެ.\nނަމަވެސް، ދެލީޑަރުން އެކަހެރިން ބާއްވާ މަޝްވަރާތަކުގެ ފަހުން، ދެގައުމުގެ މަތީ ފެންވަރުގެ އޮފިޝަލުންނާއެކުވެސް ޓްރަމްޕާއި، ކިމް މަޝްވަރާތައް ބާއްވާނޭ ކަމަށް ރިޕޯޓްތައް ބުނެއެވެ.\nސަމިޓްގެކުރިން އެމެރިކާއިން ބުނެފައިވަނީ، އެމެރިކާ ބޭނުންވަނީ އުތުރު ކޮރެއާއިން ކުރިއަށްގެންދާ ނިއުކްލިއަރ ޕްރޮގްރާމް މުޅީން ހުއްޓާލުން ކަމަށެވެ. އެގޮތަށް އުތުރު ކޮރެއާއިން އެއްބަސްވާންޖެހޭނެ ކަމަށެވެ.\nއަދި އެމެރިކާއިން އުތުރު ކޮރެއާއާ ދެކޮޅަށް އަޅާފައިވާ ދަތިކުރުމުގެ ފިޔަވަޅުތަކާއި، އުތުރު ކޮރެއާއަށް ދީފައިވާ އަދަބުތައް އުވާލާނީ އުތުރު ކޮރެއާއިން ނިއކްލިއަރ ޕްރޮގްރާމް މުޅީން ނައްތާލުމުން ކަމަށްވެސް އެމެރިކާގެ ގައުމީ ސަލާމަތާބެހޭ މުޝީރު ޖޯން ބޯލްޓަން ވިދާޅުވެފައި ވެއެވެ.


Oscar reyhugai insaanakaai boavaehge loabieege vaahaka\nއޮސްކާ ރޭހުގައި އިންސާނަކާއި ބޯވައެއްގެ ލޯބީގެ ވާހަކަ\nބޯވަ އާއި އެސޮރުގެ އެކުވެރި އިންސާނާ\nޕެޓްގެ ގޮތުގައި ގެންގުޅޭ އެކި ކަހަލަ ޖަނަވާރުންނާއި އިންސާނުންގެ ގުޅުމަކީ އާދަޔާހިލާފު ގުޅުމެކެވެ. ނަމަވެސް ކަނޑުގައި އުޅޭ ބޯވަޔަކާއި އިންސާނެއްގެ އޮތް ހަގީގީ އެކުވެރިކަމުގެ ވާހަކަ އަޑު އިވިފައި ވާނީ އަދި ފެނިފައިވާނީ މަދު ބަޔަކަށެވެ.\nއަންނަ އާދީއްތަ ދުވަހު ބާއްވާ މި އަހަރުގެ އޮސްކާ އެވޯޑު ހަފުލާގައި ބެސްޓް ޑޮކިއުމެންޓްރީއަށް ނޮމިނޭޓްވެފައިވާ އެއް ފިލްމަކީ އިންސާނަކާއި ބޯވައެއްގެ އޮތް އާދަޔާޚިލާފު އެކުވެރިކަމުގެ ވާހަކަ "މައި އޮކްޓޮޕަސް ޓީޗާ" އެވެ. މި އިންސާނަކީ ޑައިވަރެކެވެ. އޭނާގެ އެކުވެރި ބޯވައަކީ ލައިފް ކޯޗެއްގެ ގޮތުގައި ކަނޑުގެ އަޑި އެ އިންސާނާއަށް ދަސްކޮށްދިން މަޚްލޫގެވެ. މި ޑޮކިއުމެންޓްރީ އުފެއްދުމަށް 10 އަހަރު ދުވަސް ހޭދަވެފައި ވެއެވެ.\nސައުތު އެފްރިކާގެ ފިލްމް އުފެއްދުންތެރިޔާ ކްރެއިގް ފޮސްޓާގެ "މައި އޮކްޓޮޕަސް ޓީޗާ" ގެ މަސައްކަތް ފުރަތަމަ އޭނާ ފެށީ ކޭޕް ޓައުންގެ ކައިރީގައިވާ ތަނަކަށް ފްރީ-ޑައިވިން އަށް ގޮސް އުޅުމުގެ ތެރޭގަ އެވެ. މިގޮތަށް ޑައިވްކުރުމުގެ ތެރޭގައި އޭނާއަށް އަންހެން ބޯވައަކާ ބައްދަލުވި އެވެ. ބޯވަ އުޅޭ ގޮތް އޮބްޒާވްކުރަމުން ގުދުރަތީ އަޖައިބުތައް ބަލަމުން އޭނާ މި މަންޒަރުތައް ފުރަތަމައިނުން ވީޑިއޯ ކުރަން ފެށީ އަމިއްލަ ވީޑިއޯ ޕްރޮޖެކްޓެއްގެ ގޮތުގަ އެވެ.\n"މައި އޮކްޓަޕަސް ޓީޗާ" އޮފިޝަލް ޓްރެއިލާ\nކަނޑުއަޑީގައިވާ އަލްގީ ފާޑުގެ ވިނަތަކުގެ ޖަންގަލި ތެރޭގައި އެސޮރު އުޅޭ ސިއްރު ދިރިއުޅުން އެ ބޯވަ އޭނާގެ އެކުވެރި އިންސާނާ އާ ކޮންމެ ދުވަހަކު ހިއްސާ ކުރި އެވެ. މިގޮތަށް އަހަރެއްހާ ދުވަހު ހަމަ ކޮންމެ ދުވަހަކު ކަހަލަ ގޮތަކަށް ބޯވައިގެ ދިރިއުޅުން ފޮސްޓާ ވީޑިއޯ ކުރަމުން ދިޔައެވެ. އަދި މި މުއްދަތުގެ ތެރޭގައި ބޯވަ އާއި ފޮސްޓާގެ މެދުގައި ގާތް ގުޅުމެއް އުފެދުނެވެ. ނަމަވެސް އެ ގުޅުން ދެމިއޮތީ އެންމެ އަހަރަކު އެވެ. ގުޅުމަށް އަހަރެއް ވީތަނާ ބޯވަ މަރުވީ އެވެ. ބިސް އެޅިފަހުން އެ ސޮރަށް ދިމާވި މައްސަލަ ތަކަކާ ހުރެ އެވެ.\nހަޔާތުގެ ނާޒުކު ކަމާއި އަހަރެމެންނާއި ގުދުރަތީ ކަންކަމާ އޮތް ގުޅުން އޭނާއަށް ވިސްނުނީ ބޯވަ އާއި އޭނާގެ މެދުގައި އުފެދުނު ގާތް ގުޅުމުގެ ސަބަބުން ކަމަށް ފޮސްޓާ ބުންޏެވެ. އެ ގުޅުމުގެ ސަބަބުން ރަނގަޅު ބައްޕައަކަށް ވުމަށް ވެސް އޭނާއަށް އެހީތެރިކަން ލިބުނު ކަމަށް ފޮސްޓާ ދެކެ އެވެ.\n"އެންމެ އަޖައިބު ކަމަކީ އެ ސޮރުމެންނާ އޮންނަ ގުޅުން ގާތްވާ ވަރަކަށް އެ ސޮރުމެންނާއި އަހަރެމެންގެ އެއްގޮތް ވަރަށް ގިނަ ކަންކަން ހުންނަ ކަމުގެ އިހްސާސް ކުރެވޭ. އެހެންވެ އަހަރެންގެ ހަޔާތަށް އެކަމުން ހީވެސް ނުކުރާ ކަހަލަ ބަދަލުތަކެއް އައި. އަހަރެންނަށް އެކަންކަން ދަސްކުރެވުނީ އޭނާ (ބޯވަ)އާއެކު ކަނޑު އަޑީގައި ހޭދަ ކުރެވުނު ދުވަސްތަކުގައި،" ފޮސްޓާ ބުންޏެވެ.\nއެކުވެރި ބޯވަ މަރުވުމުގެ ހިތާމަ އަދިވެސް ފޮސްޓާ ކުރެ އެވެ. ބޯވަ އާއެކު އޭނާ ހޭދަކުރި އަހަރެއްހާ ދުވަހު ވީޑިއޯކޮށްފައިވާ 3000 ގަޑިއިރުގެ ފުޓޭޖް ފޮސްޓާގެ އަތުގައި ހުއްޓެވެ. މި މަންޒަރުތައް އޭނާ ފަދައިން ޑައިވްކޮށް އުޅޭ ޑައިރެކްޓަރެއް ކަމަށްވާ ޕިޕާ އެހްރްލިޗް އަށް އޭނާ ދެއްކި އެވެ. މި ޑޮކިއުމެންޓްރީ ފުރިހަމަކުރަން ބޭނުންވާ ކަނޑު އަޑީގެ އިތުރު ޝޮޓްތައް ނެގީ އެހްރްލިޗް އެވެ.\nއެހްރްލިޗް ބުނި ގޮތުގައި ވީޑިއޯ އެޑިޓްކުރަމުން ދިޔައިރު ޚުދް އޭނާގެ ޖަޒުބާތުގައި ޖެހުނު އެތައް މަންޒަރަކާ ދިމާވި އެވެ. އޭގެ ތެރޭގައި ބޯވައިގެ އެންމެ ފަހު ދުވަސްކޮޅު އެސޮރުގެ ފައި ހަލާކުވެގެން ދިޔަ ގޮތް ހިމެނެ އެވެ. އަދި އެންމެ ފަހު މަންޒަރުގައި މަހަކާއި އެ ސޮރު ކުޅެން އުޅޭ ތަނާއި އަދި އެ ސޮރު މަރުވާ މަންޒަރު ވެސް ވަރަށް ހިތަށް އަސަރު ކުރުވާ ކަމަށް އެހްރްލިޗް ބުންޏެވެ.\n"ޑޮކިއުމެންޓްރީއެއްގެ ގޮތުގައި ވީޑިއޯ ތައްޔާރުކުރަން މަންޒަރުތައް އެޑިޓްކުރުމުގެ މަސައްކަތް ކުރިއިރު އަހަރެންނަށް ވެސް ރޮވުނު،" އެހްރްލިޗް ބުންޏެވެ.\nބަފްޓާ އެވޯޑު ލިބިފައިވާ ނެޓްފްލިކްސްގެ މި ޑޮކިއުމެންޓްރީއަށް އެ އެވޯޑު ލިބުމުގެ ކުރިން ހައިރާންވާ މިންވަރަކަށް ބެލުންތެރިންގެ ތަރުހީބު ލިބުނެވެ. އަދި މިހާރު އޮސްކާގެ ބެސްޓް ޑޮކިއުމެންޓްރީގެ ނޮމިނޭޝަނެއް ވެސް ވަނީ ލިބިފަ އެވެ.\nވިލިއަމާއި ކޭޓަށް ޕްރިޔަންކާގެ ފުސްމޫނު!\nއޮސްކާސް 2019: މޮޅު ފިލްމަކީ ގްރީން ބުކް


4 fandiyaareh ge massala ACC ah | Mihaaru\nސުޕްރީމް ކޯޓުގެ ފަނޑިޔާރުން: ފަނޑިޔާރުން މަގާމުގެ ނުފޫޒު ބޭނުންކުރާ ކަމަށް ތުހުމަތު ކުރާ މައްސަލައެއް ވަނީ އޭސީސީ އަށް ހުށަހަޅާފައި. --ފޮޓޯ/މިހާރު\n07 ނޮވެމްބަރ 2019 - 16:15 19 comments\nއެއީ، ސުޕްރީމް ކޯޓުގެ އިދާރީ ބޭނުންތަކަށް ކަނޑައަޅާފައިވާ ޕެޓީ ކޭޝް ނަންގަވައި ފަނޑިޔާރުންގެ ފަރިއްކޮޅަށް ހޭދަކުރައްވާ ކަމަށް ތުހުމަތުކޮށްފައިވާ މައްސަލައެކެވެ. މި ތުހުމަތު ކޮށްފައި ވަނީ އުއްތަމަ ފަނޑިޔާރު އަބްދުﷲ ދީދީ އާއި ފަނޑިޔާރު އަބްދުﷲ އަރީފް އާއި ފަނޑިޔާރު އާދަމް މުހައްމަދުގެ އިތުރުން ފަނޑިޔާރު އަބްދުﷲ މުހައްމަދު ޣަނީގެ މައްޗަށެވެ.\nސުޕްރީމް ކޯޓުގެ ފަނޑިޔާރުންނާ ގުޅޭ މައްސަލައެއް ތަހުގީގުކޮށްދޭން ހުށަހަޅާފައިވާ ކަން އޭސީސީން ކަށަވަރު ކޮށްދިނެވެ.\nއަމިއްލަ ފަރާތަކުން އޭސީސީ އަށް ހުށަހެޅި މައްސަލައިގައި ވަނީ، މި ހަތަރު ފަނޑިޔާރުން މެންދުރު ފަރީއްކުޅުއްވަނީ ހުޅުމާލޭގައި ހުންނަ ބޮމްބޭ ދަރުބާރަށް މުވައްޒަފަކު ފޮނުވައި ކާއެއްޗެހި ގެނެސްގެން ކޯޓު ތެރޭގަ އެވެ. އާއްމުކޮށް މިގޮތަށް އަމަލުކުރެއްވި ނަމަވެސް ޕެޓީ ކޭޝް އަކީ ފަނޑިޔާރުންގެ ފަރީއްކޮޅަށް ޚަރަދުކުރަން ހުންނަ ފައިސާއެއް ނޫން ކަން ހުށަހެޅި މައްސަލައިގައި ފާހަގަކޮށްފައިވެ އެވެ.\nފަރީއްކުޅުއްވަން ޕެޓީ ކޭޝް އިން ހޭދަކުރުމަކީ ހުއްދަ ކަމަށް ނުވާތީ، އެ ކޯޓަށް އަލަން އައްޔަން ކުރެއްވި ތިން ފަނޑިޔާރުން މެންދުރުގެ ފަރީއްކޮޅުގައި ބައިވެރިވެވަޑައިނުގަންނަވާ ކަމަށް ކޯޓުގެ މުވައްޒަފުންނާ ހަވަލާދީ ބުނެފައިވެ އެވެ.\n"ފަނޑިޔާރުން ފަރިއްކުޅުވަން ބޭނުންވާ އެއްޗެހި ހުރި ކޮންމެ ތަނަކަށް ސުޕްރީމް ކޯޓުގެ ވޭނުގައި އެ ކޯޓުގެ މުވައްޒަފަކު ފޮނުވައިގެން އެ ތަކެތި ގެންނެވުމަކީ ވެސް ސުޕްރީމް ކޯޓުގެ މުވައްޒަފުންނާ ވަސީލަތްތަކުގެ ބޭނުން ނުހަމަ ގޮތުގައި ހިފުމެވެ،" އޭސީސީ އަށް ހުށަހެޅި މައްސަލައިގައި ވެ އެވެ.\nމައްސަލަ ހުށަހެޅި ފަރާތުން އެދިފައި ވަނީ ކޯޓުގެ ޕެޓީ ކޭޝް، ގާނޫނާ ޚިލާފަށް ހަތަރު ފަނޑިޔާރުންގެ އަމިއްލަ ބޭނުންތަކަށް ބޭނުން ކުރެއްވުމާއި ކޯޓުގެ ވަސީލަތްތަކާއި މުވައްޒަފުން ފަނޑިޔާރުންގެ އަމިއްލަފުޅު ބޭނުންތަކަށް ބޭނުން ކުރައްވާ މައްސަލަ ބައްލަވައި ދެއްވުމަށެވެ.\nފަނޑިޔާރުންގެ މައްސަލަތަކެއް އޭސީސީ އަށް ހުށަހެޅި އިރު ޖުޑީޝަލް ސާވިސް ކޮމިޝަނުން ވެސް އަންނަނީ މި ފަނޑިޔާރުންގެ ސުލޫކީ މައްސަލަތަކެއް ބަލަމުންނެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ސިޔާސީ ޕާޓީ ކޮރަޕްޝަން ސުޕްރީމް ކޯޓް


Azal : azumeh othiyyaa kaamiyaabu vaanekan saabithu kohdheefi Azal : azumeh othiyyaa kaamiyaabu vaanekan saabithu kohdheefi\nއަޒަލް - އަޒުމެއް އޮތިއްޔާ ކާމިޔާބު ވާނެކަން ސާބިތުކޮށްދީފި\nމޯލްޑިވިއަން އައިޑަލް ސީޒަން ތިނެއްގެ ޓައިޓަލް ކާމިޔާބު ކުރި އަޒަލްއަކީ އެއްގޮތަށް ވުރެ ގިނަ ގޮތްގޮތުން ދިވެހި ޒުވާނުންނަށް ހުރި އިބްރަތެކެވެ. ނާކާމިޔާބީއަކީ ކާމިޔާބީގެ ފެށުމުގެ ތަޅުދަނޑިކަން އަޒަލް ވަނީ އައިޑަލްގެ ދަތުރުން ސާބިތުކޮށްދީފައެވެ.\nއައިޝަތު އަޒަލް ޢަލީ ޒާހީރަކީ މޯލްޑިވިއަން އައިޑަލްގެ ދަތުރުގައި އާ މޫނަކަށް ނޫނެވެ. އަދި އޭނާގެ އަޑަކީ އާ އަޑެއްވެސް ނޫނެވެ. ފާއިތުވި2ސީޒަންގައިވެސް ނާކާމިޔާބީއާއި ކުރިމަތިލާން ޖެހުނު އަޒަލް އައިޑަލްގެ ސީޒަން ތިނަކާވެސް ކުރިމަތިލީ ކުރީގެ ތަޖުރިބާތަކުގެ އަލީގައި ޖަޖުންގެ ފަރާތުން ރަނގަޅުކުރަން ބުނި ކަންކަން ރަނގަޅުކޮށް، އޭނާއަކީ މޯލްޑިވިއަން އައިޑަލްގެ ޓައިޓަލް ހައްޤުވާ ބައިވެރިއެއްކަން ސާބިތުކޮށްދިނުމުގެ މަޤްޞަދުގައެވެ. އެއްވެސް ހާލެއްގައި ކުރީގެ ނާކަމިޔާބީތައް އޭނާގެ ހުވަފެން ހާސިލްކުރުމަށް އޮތް ހުރަހަކަށްވިޔަ ނުދެއެވެ.\nއަޒަލް މޯލްޑިވިއަން އައިޑަލްގެ ޓައިޓަލް ހޯދުމަށް އެންމެ ފުރަތަމަ ދަތުރު ފެށީ މީގެ3އަހަރު ކުރިން އައިޑަލް ސީޒަން އެކެއްގެ އޮޑިޝަންގައި ބައިވެރިވުމަށް ފުރުޞަތު ހުޅުވާލި ހިސާބުންނެވެ. އެ ފަހަރު އަޒަލް ބައިވެރިވީ މާލޭ ސިޓީގެ އޮޑިޝަންގައެވެ. ކަންދިމާކުރިގޮތުން އެފަހަރު އަޒަލްއަށް ގޯލްޑަން ޓިކެޓެއް ނުލިބެއެވެ. ނަމަވެސް އެފަހަރުވެސް އަޒަލް ދެކެމުންދިޔަ ހުވަފެންތައް ހަޤީޤަތަކަށް ހެދުމަށް އޭނަ ކުރަމުންދިޔަ އުއްމީދުތަކަށް ކުޑަވެސް ފަޑުކަމެއް ނާދެއެވެ. އާއިލާއާއި ގާތް އެކުވެރިންގެ ފަރާތުން ލިބުނު ހިތްވަރާއެކު އައިޑަލް ސީޒަން ދެއަކަށްވެސް އަޒަލް ކުރިމަތިލިއެވެ. ނަމަވެސް އެފަހަރުވެސް ނަސީބު އަތުގައި ހިފާގޮތެއް ނުވިއެވެ. ގޯލްޑަން ޓިކެޓާއެކު އޮޑިޝަނުން އަޒަލް ސަލާމަތްވި ނަމަވެސް، ޕިއާނޯ ރައުންޑާއި ހަމައަށްވެސް ނުދެވި، ތިއޭޓަރ ރައުންޑާއެކު އަޒަލްއަށް އަނެއްކާވެސް ޖެހުނީ އައިޑަލްގެ ދަތުރު ނިންމާލާށެވެ.\n3 އަހަރުގެ އިންތިޒާރަކަށްފަހު އަމިއްލަ އުފަން ރަށްކަމުގައިވާ އައްޑޫ ސިޓީގައި ބޭއްވި އައިޑަލް ސީޒަން 3ގެ އޮޑިޝަންގައި އަޒަލް އަނެއްކާވެސް ބައިވެރިވީ، އޭނާގެ އުއްމީދުތައް ހަޤީޤަތަކަށް ހެދުމުގެ ބޭނުމުގައެވެ. ޖަޖިންގ ޕެނަލްގެ ހުރިހާ މެމްބަރުން ހެއްވާލުމަށްފަހު އަޒަލް އަނެއްކާވެސް އޭނާގެ އައިޑަލްގެ ދަތުރު ފެށީ އެއްވެސް ވަރަކަށް ފަސްބެލުމެއް ނެތިއެވެ. ހިތްވަރާއެކު މަސައްކަތްކޮށްފިނަމަ، ކާމިޔާބީއަކީ ދުރުގައިވާ އެއްޗެއް ނޫންކަން ސީޒަން ތިނެއްގެ ޓައިޓަލްއާއެކު އަޒަލް މިހާރު މިވަނީ ދިވެހި ޒުވާނުންނަށް ސާބިތުކޮށްދީފައެވެ.\n"ވަރަށް ވަރަށް ތަފާތު އިޙްސާސުތަކެއް ކުރެވެނީ. ސީޒަން ތިނެއްގެ ޓައިޓަލް ވިނަރއަށްވީމަ. ވަރަށް އުއްމީދުކޮށްގެން ހުރި ވަނައެއް މިއީ. ސީޒަން އެކެއްގައިވެސް ކެޓީ. ސީޒަން ދޭއްގައިވެސް ޓްރައިކުރިން ހަމަ މި ޓައިޓަލް ބޭނުންވެގެން. ފައިނަލީ ޓައިޓަލް އަތުގައި އޮތީމަ ވަރަށް އުފާވޭ. އަސްލު ވަރަށް ބޭނުންވޭ ފޭންސް، ފެމިލީ އެންޑް ސަޕޯޓަރުންނަށް ވަރަށް ބޮޑަށް ޝުކުރު އަދާކޮށްލަން. އެމީހުންނާއި ނުލާ މި ހިސާބަކަށް ނާންނާނެ. މިހާރު ހިތަށް އަރާ އަޒަލްގެ ފަހަތުގައި އަސްލު ހާދަ ގިނަ ބަޔަކު އެބަތިއްބޭ"\nއުމުރުން 18 އަހަރުގެ އަޒަލްގެ މިހާރު ކުރަމުންދާ އުއްމީދަކީ މި ލިބުނު ކާމިޔާބީއާއެކު، ދިވެހި މިއުޒިކް އިންޑަސްޓްރީ ކުރިއެރުވުމުގައި އޭނާގެ ދައުރު މިހާރަށްވުރެ އިތުރުކުރުމެވެ. އައިޑަލްގެ މިފަހަރުގެ ސީޒަނަށް ބަލާލާއިރު، ވަރަށްވެސް ތަފާތު ހުށައެޅުންތައް ގެނެސްދިން އަޒަލް އޭނާގެ ފޭނުންނަށް ބުނެލަން އޮތީ މި އިންޑަސްޓްރީން އޭނާ ނުގެއްލޭނެކަމަށެވެ. ވަރަށް އަވަށް އަމިއްލަ އުފެއްދުންތަކާއެކު ސަޕޯޓަރުންނާއި ބައްދަލުކުރާނެކަމުގެ އުފާވެރި ޚަބަރު އަޒަލް ވަނީ ދީފައެވެ.\n"އަޒަލް މިއުޒިކް އިންޑަސްޓްރީއަކުން ދެން ގެއްލިގެނެއް ނުދާނެ. އަޒަލްގެ އަމިއްލަ އުފެއްދުންތައް އުފެއްދޭތޯ މަސައްކަތްކުރާނަން. އަމިއްލަ ރާގުތައްވެސް ހަދައިގެން ނެރެވޭތޯ ވަރަށް މަސައްކަތް ކުރާނަން" އަޒަލް ބުންޏެވެ.\nމިއުޒިކީ ކެރިއަރ އެއްފަރާތް ކޮށްލުމަށްފަހު އަޒަލްގެ އަމިއްލަ ދިރިއުޅުމަށް ބަލާލާނަމަ އަޒަލްއަކީ ކިޔެވުމާއި އެއްވަރަށް ކުޅިވަރުގެ ދާއިރާގައިވެސް ހަރަކާތްތެރި ޒުވާނެކެވެ. އޯލެވެލް އިމްތިހާން އޭނާ ނިންމާލީ ހުރިހާ މާއްދާއަކުން އޭ ޕްލަސްއާއެކު ޓޮޕް އެޗީވަރޒް އެވޯޑުގެ އެއްވަނަ ހާސިލުކޮށްގެންނެވެ. ސްވިމިންގއާއި ބާސްކެޓާއި ތަފާތު މިއުޒިކް އިންސްޓްރުމަންޓްސް ކުޅުމާއި ކުރެހުމަކީ ހުސް އަޒަލްގެ ހުނަކުރ ފެނިގެންދާ ކަންކަމެވެ. އަޒަލްގެ މަންމަ ފާތުމަތު ވަރްޖިނާ ފުއާދު ބުނިގޮތުގައި، އަޒަލްއަކީ ކޮންމެ ކަމަކާވެސް ވަރަށް ކެރިގެން ކުރިމަތިލާ ކުއްޖެކެވެ. އެއްފަހަރުން ކާމިޔާބު ނުވެއްޖެނަމަ، ދެންވެސް ހިތްވަރާއެކު އެކަމަކާ ކުރިމަތިލުމަކީ އަޒަލްގެ ގައިގައި އެންމެ ކުޑައިރުންސުރެން ހުންނަ އާދައެއްކަމަށެވެ.\n"ވަކި މިއުޒިކް ވީމައެއް ނޫން. ކޮންމެ ކަމެއްގައިވެސް އަޒަލް އެކުރާ މަސައްކަތެއް ކުރާނީ ވަރަށް ކެރިގެން. ހިތްވަރާއެކު އެކަމަކަށް ކުރިމަތިލާނެ. ނުކުރެވުނަސް ހިތްވަރު އެލުވާނުލާ ހަމަ ކޮންމެ ފަހަރަކުވެސް އަނެއްކާވެސް މަސައްކަތް ކުރާނީ އެކަމެއް ކާމިޔާބުވޭތޯ" ވަރްޖިނާ ބުންޏެވެ.\nއަޒަލްގެ މި ދަތުރުން ލިބިގަންނަންޖެހޭ އެންމެ މުހިއްމު އިބުރަތަކީ ހިތްވަރާއެކު މަސައްކަތް ކޮށްފިނަމަ، ކޮންމެ މީހަކަށްވެސް އެމީހަކު އެ ހާސިލުކުރަން ބޭނުންވާކަމެއް ހާސިލުވާނެކަމެވެ. ބޭނުންވަނީ އަމިއްލަ ނަފްސަށް އޮންނަ އިތުބާރު ވަރުގަދަކޮށް، ކެރިގެން ކޮންމެ ކަމަކާވެސް ކުރިމަތިލުމެވެ.


Alhugandu mihuree PPM gai: Hussain Manik | Mihaaru\nރައީސް ޔާމީން، ގުރައިދޫގައި މިދިޔަ މަހު ބޭއްވެވި ކެމްޕެއިން ޖަލްސާގައި އެ ދާއިރާގެ މެމްބަރު ހުސެއިން މަނިިކު ވާހަކަ ދައްކަވަނީ.---ފޮޓޯ: ރައީސް އޮފީސް\n07 ސެޕްޓެމްބަރ 2018 - 09:04 23 comments\nއަދިވެސް ދެމިހުންނެވީ ރައީސް އަބްދުﷲ ޔާމީނާއި ޕީޕީއެމާ އެކު ކަމަށާއި އިދިކޮޅު ފަރާތްތަކާ ގުޅިވަޑައިގަތުމުގެ ވިސްނުމެއް ނެތް ކަމަށް ރައްޔިތުންގެ މަޖިލީހުގެ ގުރައިދޫ ދާއިރާގެ މެމްބަރު ހުސައިން މަނިކު ދޮންމަނިކު މިއަދު ވިދާޅުވެއްޖެ އެވެ.\nއޭނާ މިހެން ވިދާޅުވީ، އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ހއ. ދިއްދޫގައި ރޭ ބޭއްވި ކެމްޕޭން ޖަލްސާގައި، ހުސައިން މަނިކު އިދިކޮޅު ޕާޓީތަކާ ވަރަށް އަވަހަށް ގުޅިވަޑައިގަންނަވާނެ ކަމަށް ދޭހަވާ ގޮތަށް އަދި އޭނާ މިހާރު ވެސް ހުންނެވީ އިދިކޮޅު ފަރާތްތަކާ އެކު ކަމަށް، ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާ ދިއްދޫ ދާއިރާގެ މެމްބަރު އަބްދުއްލަތީފް މުހައްމަދު ވިދާޅުވުމާ ގުޅިގެންނެވެ.\nލަތީފް ވިދާޅުވި ގޮތުގައި، މި މަހުގެ 23 ގައި ބާއްވާ ރިޔާސީ އިންތިޚާބުގެ ކުރިން ޕީޕީއެމްގެ މެމްބަރުންތަކެއް އިދިކޮޅު ޕާޓީތަކާ ގުޅިވަޑައިގަންނަވާނެ އެވެ. އޭގެ ތެރޭގައި ހުސައިން މަނިކުގެ އިތުރުން، އޭދަފުށީ ދާއިރާގެ މެމްބަރު އަހުމަދު ސަލީމް (ރެޑްވޭވް) ހިމެނިވަޑައިގަންނަވާނެ ކަމަށް ދޭހަވާ ގޮތަށް ލަތީފް ވާހަކަ ދެއްކެވި އެވެ.\nEydhafushi Saleem aai Guraidhoo dhaairaage member Hussain Manik hunnevee idhikolhaa eku: Latheef\nލަތީފްގެ މި ވާހަކަ ދޮގު ކުރައްވަމުން ހުސައިން މަނިކު "މިހާރު" އަށް ވިދާޅުވީ ޕީޕީއެމް ދޫކުރައްވައި، އިދިކޮޅު ފަރާތްތަކާ ގުޅިވަޑައިގަތުމުގެ ވިސްނުމެއް ނެތް ކަމަށެވެ. އަދި ރައީސް ޔާމީނާއި ޕީޕީއެމުން ބޭނުންވާ ކޮންމެ ކަމެއްގައި އޭނާގެ އެހީތެރިކަން އަބަދު ވެސް ލިބޭނެ ކަމަށް ވިދާޅުވާ ވިދާޅުވުން ތަކުރާރު ކުރެއްވި އެވެ.\n"އަޅުގަނޑު ގާތު، ނާހައި ލަތީފް އެފަދަ ހަގީގަތާ ޚިލާފު ވާހަކައެއް ދެއްކެވުމުން ހިތާމަކުރަން،" ހުސައިން މަނިކު ވިދާޅުވި އެވެ.\nމިދިޔަ މަހު 26 ގައި ގުރައިދޫގައި ބޭއްވި ޕީޕީއެމްގެ ކެމްޕޭން ޖަލްސާގައި އެ ދާއިރާގެ މެމްބަރު ހުސައިން މަނިކު ދޮންމަނިކު (ކ) ރައީސް ޔާމީނާ އެކު.---ފޮޓޯ: ރައީސް އޮފީސް\nހުސައިން މަނިކާއި ސަލީމް ވަނީ ދާދި ފަހުން އެ ދެ ބޭފުޅުންގެ ރަށުގައި، ޕީޕީއެމްގެ ރިޔާސީ ކެންޑިޑޭޓް ރައީސް އަބްދުﷲ ޔާމީނާއި ފަސްޓް ލޭޑީ ފާތިމަތު އިބްރާހީމާ އެކު ކެމްޕެއިން ކުރައްވައިފަ އެވެ. އެގޮތުން، މިދިޔަ މަހުގެ 26 ގައި ރައީސް ޔާމީން ކުއްލި ގޮތަކަށް ގުރައިދު އަށް ވަޑައިގެން ބޭއްވި ކެމްޕެއިން ޖަލްސާގައި ހުސައިން މަނިކު ބައިވެރިވެވަޑައިގެން ޕީޕީއެމަށާއި ރައީސް ޔާމީނަށް ތާއީދު ކުރައްވައި ވާހަކަ ވެސް ދެއްކެވި އެވެ.\nމީގެ ތެރެއިން ހުސައިން މަނިކު ޖުމްހޫރީ ޕާޓީއާ ގުޅިވަޑައިގަންނަވާނެ ކަމުގެ އުންމީދު އެބައޮތް ކަމަށް އެ ޕާޓީގެ އޭރުގެ ޑެޕިއުޓީ ލީޑަރު އަބްދުﷲ ރިޔާޒް މިދިޔަ ފެބްރުއަރީ މަހު ވިދާޅުވުމުން ވެސް ހުސައިން މަނިކު އެ ވާހަކަތައް ދޮގުކުރެއްވި އެވެ. މިހާރު ޖަލަށް ލާފައިވާ، ކުރީގެ ޕޮލިސް ކޮމިޝަނަރު ރިޔާޒްގެ އެ ވާހަކަތަކާ މެދު ހިތްހަމަޖަހިވަޑައިނުގެން ހުސައިން މަނިކު "މިހާރު" އަށް އޭރު ވިދާޅުވެފައި ވަނީ ރައީސް ޔާމީނާއި ޕީޕީއެމް ދޫކުރެއްވުމުގެ ވިސްނުމެއް ނެތް ކަމަށާއި ދެމިހުންނެވީ ރައީސް ޔާމީނާ އެކުގައި ކަމަށެވެ.\nއިތުރު ލިޔުންތައް އިދިކޮޅު ފަރާތްތައް ޕީޕީއެމް މެމްބަރު ހުސައިން މަނިކު ދޮންމަނިކު މެމްބަރު އަބްދުއްލަތީފް ރައީސް އަބްދުﷲ ޔާމީން ތ. ގުރައިދޫ އަބްދުއްލަތީފް މުހައްމަދު ހއ. ދިއްދޫ


ޤާޟީ ޝުރައިޙް –6– DhiSalafiyyah\nޤާޟީ ޝުރައިޙް – 6\n29/06/2021 ތާބިޢީން, ސިޔަރަތާއި ތާރީޚްއައްޝައިޚް އަޙްމަދު ނާޒިލް މުޙައްމަދު\nޤާޟީ ޝުރައިޙުގެ ޤަޟިއްޔާތަކުން\nޤާޟީ ޝުރައިޙުވަނީ ޙިކުމަތްތެރިކަމާއި ފިޤުހުވެރިކަމުގައި ވަރަށް ގިނަ ޤާޟީންގެ މައްޗަށް ކުރި ހޯއްދަވާފައެވެ. އެއީ ޢަދުލު އިންޞާފުގެ ހަމަތައް ދެމެހެއްޓެވި، ދައުލަތުގެ ވެރީންގެ ކުރިފުޅުމަތީގައިވެސް ހިތްވަރާއި ޢަދުލުވެރިކަން އިސްކުރެއްވި ބޭކަލެކެވެ.\nއެއްދުވަހު ޢަލީގެފާނު ޤާޟީ ޝުރައިޙުއަށް ދެންނެވިއެވެ. ވަރިކޮށްފައިވާ އަންހެނަކު އެއްމަސްދުވަހުގެ ތެރޭގައި ތިންފަހަރު ޙައިޟުވެއްޖެއެވެ. ޤާޟީ ޝުރައިޙު ވިދާޅުވިއެވެ. އެކަމަށް އެކަނބުލޭގެ ދަންނަ ހަތަރު އަންހެނުން ހެކިވެއްޖެނަމަ ޢިއްދަ ހަމަވެއްޖެއެވެ. ޢަލީގެފާނު ވިދާޅުވެއެވެ. ތިވިދާޅުވީ ތެދެކެވެ. \nއަދި ޝަޢުބީގެ އަރިހުން ރިވާވެގެން ވެއެވެ. ނަޞާރާއެއްގެ އަތުގައި ޢަލީގެފާނުގެ ދަހަނާއެއް ވަނިކޮށް ފެނިވަޑައިގަތުމުން އެ މައްސަލައާގެން ޤާޟީ ޝުރައިޙުގެ އަރިހަށް އެކަލޭގެފާނު ވަޑައިގެންނެވިއެވެ. ދެންފަހެ ޢަލީގެފާނު ދަންނަވައިފިއެވެ. މިއީ ތިމަންކަލޭގެފާނުގެ ދަހަނާއެކެވެ. ތިމަން މިއެއް ވިއްކައެއްވެސް ނުލަމެވެ. އަދި ހިބައިންނެއްވެސް ނުދެމެވެ. ޝުރައިޙު ދަންނަވައިފިއެވެ. އަމީރުލް މުއުނިމީން އެ ވިދާޅުވާ އެއްޗަކާމެދު ތިބާ ވިދާޅުވަނީ ކީކޭ ހެއްޔެވެ؟ ނަޞްރާނީ ކަލޭގެ ބުންޏެވެ. މިއީ ތިމަންނާގެ ދަހަނާއެކެވެ. ދެން ޢަލީގެފާނާ ދިމާއަށް ޤާޟީ ޝުރައިޙު ބައްލަވައިލެއްވިއެވެ. އަދި ވިދާޅުވިއެވެ. އޭ އަމީރުލްމުއުމިނީންއެވެ. އެއްވެސް ހެއްކެއް ވޭ ހެއްޔެވެ؟ ޢަލީގެފާނު ހިނިވަރުނަ ކުރައްވައި ވިދާޅުވިއެވެ. ކަލޭގެފާނު ތިވިދާޅުވަނީ ރަނގަޅަށެވެ. ތިމަންނާއަށް އެއްވެސް ހެއްކެއް ނެތެވެ. ދެންފަހެ އެއީ ނަޞްރާނީގެ އެއްޗެއްކަމުގައި ޤާޟީ ޝުރައިޙު ޙުކުމް ކުރެއްވިއެވެ. ނަޞްރާނީ ކަލޭގެ ތަންކޮޅަކަށް ގޮސްފައި އެނބުރި އައިސް ބުންޏެވެ. މިއީ ނަބިއްޔުންގެ ޙުކުމްކަމުގައި ތިމަންނާ ހެކިވަމެވެ. އަމީރުލްމުއުމިނީން އެކަލޭގެފާނުގެ ޤާޟީގެ އަރިހަށް ތިމަންނާ ގެންދިއުމުންވެސް ޙުކުމް އެ ކުރީ އެކަލޭގެފާނާ ދެކޮޅަށެވެ. ﷲ މެނުވީ ޙައްޤުވެގެން އަޅުކަން ވެވޭ އެއްވެސް އިލާހަކު ނުވާކަމަށާ މުޙައްމަދުގެފާނީ އެކަލާނގެ އަޅާ ކަމަށާ ރަސޫލާކަމަށް ތިމަންނާ ހެކިވެއްޖައީމެވެ. ﷲ ގަންދީ ބުނަމެވެ. މިއީ އަމީރުލްމުއުމިނީންގެ ދަހަނާއެކެވެ. ކަލޭގެފާނު ޞިއްފީން ހަނގުރާމައަށް ލަޝްކަރައިގެން ވަޑައިގެންނެވި މަގުމަތީގައި މިއެތި ވެއްޓުނީއެވެ. ދެންފަހެ ޢަލީގެފާނު ވިދާޅުވިއެވެ. ﷲ ތިބާގެ ކިބައިގައި ދީލަތިކަން ލައްވާށިއެވެ. ތިބާ އިސްލާމްވެވަޑައިގެންފައި ވާތީ މި ތިބާއަށް ދީފީމެވެ. ދެން އެކަލޭގެފާނު އޭނާ އަހަކަށް ސަވާރުކުރުވިއެވެ.”\nއަދިވެސް ރިވާވެގެން ވެއެވެ. ބުޅަލެއްގެ ދަރިއާ މެދު ދެބަސްވެގެން ދެއަންހެނަކު ޤާޟީ ޝުރައިޙުގެ އަރިހަށް އައެވެ. އެކަކު ބުންޏެވެ. އެއީ ތިމަންނާގެ ބުޅަލުގެ ދަރިއެކެވެ. އަނެކަކު ބުނެފިއެވެ. ނޫނެކެވެ. އެއީ ތިމަންނާގެ ބުޅަލުގެ ދަރިއެކެވެ. ޤާޟީ ޝުރައިޙު ވިދާޅުވިއެވެ. މިބުޅަލުގެ ކައިރީގައި އޭތި ބައިންދާށެވެ. އެ ރުއިން ހުއްޓައިލާ، ކައިރައަށް ދިއުމުން ބުއްދޭން ފަށައި ރަނގަޅަށް ބުއްބޮއިފިނަމަ އެއީ އެބުޅަލުގެ ދަރިއެކެވެ. އަދި އެ ބިރުގަނެ ދުވެ ފިލާން ފަށައިފިނަމަ އެއީ އެބުޅަލުގެ ދަރިއެއް ނޫނެވެ. \nއަދި ޤާޟީ ޝުރައިޙުގެ ނަޒާހާތްތެރިކަން ބަޔާންކޮށްދޭ ވާހަކައެއް ވެއެވެ. އެއީ އެއްދުވަހެއްގައި އެކަލޭގެފާނުގެ ދަރިފުޅާ އެރަށުގެ ބަޔަކާ މެދު މައްސަލައެއް އުފެދިގެން އައިސް ބުންޏެވެ. މިކަމުގައި ތިމަންނާއަށް ޙައްޤު ލިބޭނެނަމަ އެމީހުންގެ މައްޗަށް ޝަރީޢަތް ކުރުވާނަމެވެ. އެމީހުން ކޮޅަށް މިކަން ނިމޭނެނަމަ ތިމަންނާ އެމީހުންނާ ޞުލްޙަވެދާނަމެވެ. ދެން އޭނާގެ ވާހަކަ ކިޔައިދީ ނިމުނު ހިނދު ޤާޟީ ޝުރައިޙު ދެންނެވިއެވެ. ދާށެވެ. ޝަރީޢަތަށް އަންނާށެވެ. ދެން ދެބަސްވެވުނު މީހުން ގާތަށް އޭނާ ގޮސް ޝަރީޢަތަށް އައުމަށް ބުނުމުން އެމީހުން އެކަމަށް އިޖާބަދީފިއެވެ. އަދި އެމީހުން އައިސް ކަންވެދިޔަގޮތް ޤާޟީ އަރިހުގައި ކިޔައިދީފިއެވެ. އެހިނދުގައި މައްސަލަ ނިމިގެން ދިޔައީ އެމީހުންނާ އެއްކޮޅަށެވެ. ދަރިފުޅާ ދެކޮޅަށެވެ. ދެން ދަރިފުޅު ގެއަށް ގޮސް ބުންޏެވެ. ބައްޕާއެވެ. ތިމަންނާ މުޅީން ފަޟީހަތް ކޮށްފީމުތާއެވެ. ﷲ ގަންދީ ބުނަމެވެ. ބައްޕައާ މިކަމުގައި މަޝްވަރާ ނުކުރެވުނުނަމަ މާ ރަނގަޅުވީއެވެ. އެހިނދުގައި ޢަދުލުވެރި ޤާޟީ ވިދާޅުވިއެވެ. އޭ ދަރިފުޅާއެވެ. ބިންމަތީގައި ވާހާ އެއްޗަކަށްވުރެ ދަރިފުޅުގެ ލޮބުވެތިކަން ބައްޕައަށް ބޮޑެވެ. އެހެނެއްކަމަކު ދަރިފުޅަށްވުރެ ﷲ ތަޢާލާގެ ޢިއްޒަތްތެރިކަން ބައްޕައަށް މާ ބޮޑެވެ. ޙައްޤުވަނީ އެމީހުންނަށް ކަމުގައި ދަރިފުޅުގެ ގާތުގައި ބުނުމަށް ބައްޕަ ބިރުގަތެވެ. އެކަމުގައި ޞުލްޙަ ޚިޔާރު ކުރިނަމަ އެމީހުންގެ ބައެއް ޙައްޤުތައް ނިގުޅިގެން ދިޔައީހެވެ. ދަރިފުޅުގާތުގައި އެފަދައިން ބުނީ މިހެންވެގެންނެވެ.\nއަދި އެއްދުވަހެއްގައި ޤާޟީ ޝުރައިޙުގެ ދަރިކަލަކު މީހެއްގެ ކަފީލަކަށްވިއެވެ. އަދި ކަފާލަތު ޤަބޫލުކުރުމުން، އެމީހާ އޭނާގެ ޝަރީޢަތަށް ނައިސް ފިލައިފިއެވެ. އެހިނދުގައި ފިލިމީހާގެ ބަދަލުގައި ޤާޟީގެ ދަރިފުޅު ޖަލަށް ލިއެވެ. އަދި ޤާޟީ ޝުރައިޙުގެ އަމިއްލަ އަތްޕުޅުން ޖަލުގައި އިން ދަރިފުޅަށް ކާތަކެތި ގެންގޮސްދެއްވިކަމުގައި ވެއެވެ. \nޤާޟީ ޝުރައިޙުގެ ޝަރީޢަތުގެ މަޖިލިސްތަކުގައި ފިޤުހުވެރި ޢިލްމުވެރި ބޭކަލުން ބޭތިއްބެވުމަށް ނުހަނު ބޮޑު ސަމާލުކަމެއް ދެއްވިއެވެ. އަދި އެ މަޖިލިސްތަކުގައި މަޑުމައިތިރިކަމާއި ހައިބަތު ނެގެހެއްޓުމަށްވެސް ސަމާލުކަން ބެހެއްޓެވިއެވެ. އެކަލޭގެފާނު ޝަރީޢަތުގައި އިންނަވާއިރު އެކަލޭގެފާނުގެ ކައިރީގައި ދެކަނޑި ބަހައްޓާފައި ހުންނަހެން ޚަޞްމުންނަށް ހީވެއެވެ. އެކަލޭގެފާނުގެ އަރިހުގައި ސިފައިންގެ މީހަކު ހުރެހެވެ. އަދި އެކަލޭގެފާނުގެ ގާތުގައި ދުއްރައެއް ބާއްވާފައި އޮވެއެވެ.  އަދި ޤާޟީ ޝުރައިޙު ވިދާޅުވާ ކަމުގައިވެއެވެ. އަނިޔާވެރިން ނަގާލައިފާ ޙައްޤުތައް އެމީހުން ދަންނަ ހުއްޓެވެ. ހަމަކަށަވަރުން އަނިޔާވެރިޔާ އިންތިޒާރު އެކުރަނީ ޢުޤޫބާތަށެވެ. އަދި އަނިޔާ ލިބުނު މީހާ އިންތިޒާރު އެކުރަނީ ކާމިޔާބަށެވެ. \n وكيع محمد بن خلف بن حيان، أخبار القضاة، (مصر، عالم الكتب)، ص: 361.\n أبو نعيم، أحمد بن عبد الله الأصفهاني، حلية الأولياء وطبقات الأصفياء، (لبنان، دار الكتب العلمية، ط:1، 1409هـ – 1988م)، ج:4، ص: 132.


އިމްތިޙާން6– Esfiya\nސަމީރު މާލެ އައިތާ ފުރިހަމަ ހަފްތާއެއް ވަނީއެވެ. ސީމާ އެދުންފަދައިން ކޯޓު މަރުހަލާގެ ދަށުން ތުގާ އެމީހުންނާ ހަވާލުކުރެވިއްޖެއެވެ. ދެފަރާތުން ވެވުނު އެއްބަސް ވުމުގެތެރެއިން ސަމީރުގެ ޝަރުތުތައްވެސް ދަމަހައްޓަން ސީމާއަށް މަޖުބޫރުވީއެވެ. ފަރީދާގެ ފަރާތުން ލިބުނު އެންމެ ފަހުގެ ނިޝާން، ސަމީރަށް ސިފަކުރެވުނީ ލޯބީގެ ރަމްޒެއްގެ ގޮތުގައެވެ. އާނއެކެވެ.!! މިހާރު އެއީ ސަމީރުގެ މާޒީއެވެ. އެހެނެއްކަމަކު، މިއަދަށްފަހު ސަމީރުގެ ދިރިއުޅުމުގެ މުސްތަޤްބަލް އަނެއްކާވެސް އާބާބަކުން ފަށަންވީއެވެ. ކުޑަކުޑަ ދެފިރިހެން ކުދިންގެ ޙައްޤުގައެވެ. އެކުދިންގެ ހަޔާތް އުޖާލާކޮށްދިނުމަށެވެ. ހިތްވަރާއެކު އަމިއްލަ ދިރިއުޅުން އާރާސްތުކުރަން ސަމީރު ރަށަށްދާން ފުރިއެވެ.\nސަމީރުގެ ހަޔާތުން ވޭތުވަމުން ދިޔަ ކޮންމެ ދުވަހަކީ ކުޑަ ދެކުދިންނާއެކު ތަފާތު ތަޖްރިބާތައް ކުރެވެމުން ދިޔަ ދުވަސްތަކެކެވެ. ދަރިންނަށްޓަކާ އުނދަގޫ ޙަޔާތެއް ވޭތުކުރަމުންދާ ސަމީރު، އާމްދަނީ ހޯދުމުގެ ގޮތުން ޤުރްއާން ކިޔަވާދިނުމުގެ އިތުރުން ގޭގައި ހުރެގެން ކުރާނެ އިތުރު މަސައްކަތެއް ހޯދިއެވެ. ރަށުގެ ހެދިކާވިއްކާ މަޝްހޫރު ގެއަކަށް ކޮންމެ ދުވަހަކު ހުނި ގާނަދޭންފެށިއެވެ. ކޮންމެ މަހަކު ލިބޭ ހަތަރު ސަތޭކަ ރުފިޔާއަކީ ސަމީރުގެ އާމްދަނީއެވެ. ލިބޭ މަދު ފައިސާކޮޅުން އިޤްތިޞާދު ކުރަން ސަމީރު ދަނެއެވެ. ދަރިންނަށް ކޮންމެހެން ބޭނުންވާ ޚަރަދުތައް ކުރުމަށްފަހު ފަހަށް ރައްކާކޮށް ހަދައެވެ.\nކޮންމެ ދުވަހަކު ވަގުތު ހޯދައިން މަހޫއާ މާލިކްއާއެކު ވަގުތުހޭދަކުރެވެ. ހަމަ ކޮންމެ ދުވަހަކުވެސް ވަކި ވަގުތެއް ނަގައިން އެކުދިންނަށް އަކުރާ ފިލި ދައްކާދިނުމަކީ ސަމީރުގެ އާދައެވެ. އެޙަޔާތުގާ ފާއިތުވަމުންދާ ކޮންމެ ރެއަކު ކުދިން ނިންދެވުމުގެ ކުރިން ކޮންމެސް ވަރަކަށް ކުރު ސޫރަތްތައް ކިޔަވާދީހަދައެވެ. ދަރިންގެ ޙައްޤުގަ މިހެންކުރާ އެތައްއެތައް ކަމަކުން ސަމީރުގެ ޙަޔާތް މަޑުމަޑުން ނަމަވެސް އައީ އުޖާލާވަމުންނެވެ.\nމެންދުރުގެ އެންމެ އަވިބާރު ވަގުތެވެ. މަޑުމަޑުން ހެއްލެމުންދިޔަ ބޮޑު އުނދޯލީގާ އޮށޯއްވެލައިން އެއޮތީ ސަމީރެވެ. ކުޑަކުޑަ މަހޫ ސަމީރުގެ ތަނަވަސް މޭމަތީ މަޑުމައިތިރިކަމާއެކު ބޯއަޅާލައިން އޮތެވެ. ހީވާގޮތުން މަހޫގެ ދެލޮލުން ފެންނަމުން ދަނީ އަރާމު ނިންޖަކަށް ބޭނުންވެފާވާތަނެވެ. މަހޫގެ ބުރަކަށީގާ އަތުން ފިރުމަމުންދިޔައިރު ސަމީރު ލޯމަރާލައިން އޮވެ މަޑުމަޑުން ލަވައެއް ކިޔަމުން ދެއެވެ.\n“އަދު މިހާލަށް ކާކުހެ ހަމްދަރުދީ ވާނީ؟\nމަދުވެފާވީ ދިރިއުޅުމުގެ ލޯބި މިދޭނީ؟\nތަދުވެފާވާ މިހިތުގެ ޒަޚަމު ދެކޭނީ ؟\nއަދުއެކީ ދިރިއުޅުމަށް ކާކު ރުހޭނީ؟\nދަރިފުޅާ ބައްޕަ ދެގުނަ ލޯބިވެދޭނަން\nފަރިހަޔާތް ތިޔަކޮށްލުމަށް އެހީ ވެދޭނަން\nދަތި ނުވާހެން އުޅުމަށް ދުޢާ ކުރާނަން\nތަރިފަދައިން ބަބުޅާތަން ބަލަން އެދޭނަން”\n“ސަމީރު! ހާދަހާ ޖަޒްބާތުގަޖެހިފަ. ހަމަ ހީވަނީ ދަރިފުޅަށް އަމިއްލަ ދިރިއުޅުން ކިޔާލާދޭހެން.” ސަމީރު ސިއްސައިންގޮސް ލޯހުޅުވާލިއެވެ.\nހެއްލެމުންދިޔަ އުނދޯލިކައިރި ހުއްޓިގެންހުރީ ޔުސްރާއެވެ. ހިނިއައިސްފާވާ ޔުސްރާ އުނދޯލި މަޑުކޮށްލުމަށްފަހު ސަމީރު ކައިރި އިށީންދެލިއެވެ. ބާލީހެއްގާ މަހޫ ބާއްވާލަމުން ސަމީރުވެސް އުނދޯލީގާ އިށީންދެ ހަމަޖެހިލިއެވެ. މެހެމާނުންނަށް އިޙްތިރާމް ކުރުމަކީ ސަމީރު ގައިގާ ހަރުލާފައިވާ ރީތި އާދައެކެވެ. ޔުސްރާ ނޫނަސް ކޮންމެ މީހަކަށްވެސް ސަމީރަކީ ހެޔޮހިތެއްގެ ވެރިއެކެވެ.\n“ހެހެ… ޔުސްރާ ދައްކާވާހަކަ. އަހަރެން ކޮންއިރަކުތަ ޖަޒްބާތުގަ ނުޖެހެނީ؟ މީއަބަދުވެސް އަހަރެންގެ ހާލެއްނު. ޔުސްރާއަށްވެސް އިނގޭނު، މަންމަމެންގެ ނުގަބޫލުގަ އަހަރެން ކައިވެނިކުރިފަހުން އެމީހުން އެތިބެނީ އަހަންނާ ވާހަކަވެސް ނުދައްކާން. މަހޫއާ މާލިކްވެސް އެބަލައިދެނީ އަހަރެން މާލެދާންޖެހޭތީ.. ކަތީބު ނަސޭހަތްދީގެން. އަހަރެން މިހާރު މިކަހަލަކަންކަމަށް މަޑުމަޑުން ފަރިތަވާންފަށައިފި. ހޫމް… މިއަދު އަހަރެން ކާށި ބަލާނުދާތީދޯ ތިއައީ؟”\n“އާނ! ކިހިިނެއްވީތޯ ބަލާލަން މިއައީ އަސްލު.. އެހެންޏާތީ ގަޑިއަށް ކާށިބަލާ އަންނަމީހެއްނު.” ޔުސްރާ އޮޅުންފިލުވާލަން ސަމީރާ ސުވާލުކޮށްލިއެވެ.\n“ބުނަން.. މިއަދު މިއުޅެނީ މަހޫ ކުޑަކޮށް ހުންއައިސްގެން. މީނަ ބަލިކަމުން ގޭގަ އެކަނި ބާއްވާފަ ބޭރަށްދާން ނުކެރިގެން ތިހިސާބަށް ނުދެވުނީ. އެވަގުތުކޮޅުވެސް އަހަންނަށް މުހިއްމުވާނީ މަހޫކައިރި މަޑުކުރުމެއްނު.. މާލިކްއަކީވެސް މަހޫބެލޭވަރަށްވުރެ ކުޑަކުއްޖެއް..” ސަމީރުގެ މަޖުބޫރީ ހާލަތާ ކުލުނުވެރި އުދާސްތައް ޔުސްރާއަށް އޮޅުން ފިލުވައިދިނެވެ.\n“އާނ! ދޮގެއްނޫނޭ. ކޮބާތަ މިހާރު ތުގާ؟ އެމީހުންނާ ހަވާލުކުރިފަހުން ކިހިނެއްވަނީ؟” ސަމީރު ހީކޮށްފާނެ އެއްޗަކާމެދު ޖެހިލުންވެ އިނދެ ޔުސްރާ ސުވާލުކޮށްލިއެވެ.\nހެދިކާ ހަދާގޭތެރެއިން ގިނަގިނައިން ސަމީރާ ދިމާވިކަމުގާވިޔަސް\nތުގާއާ ބެހޭގޮތުން އެއްވެސް އެއްޗެއް އަހާލަން ޔުސްރާއަށް ކީއްކުރަންހެއްޔެވެ؟ ރަށުގެ ގިނަމީހުންނަށްވެސް ނުކެރެއެވެ.\nހީވާގޮތުން ރަށުގެ ގިނަމީހުންނަށް ތުގާގެ ވާހަކަ ސަމީރުގާތު އަހަންނުކެރެނީ ސަބަބެއް ނެތިއެއްނޫނެވެ. ސަމީރުގެ ހާލަށްޓަކާ ޙަމްދަރުދީވާތީއެވެ. ސަމީރު ދެރަވެދާނެތީއެވެ. ކޮންމެހެން ވިޔަސް އެސުވާލު ކުރެވުނީތީ ޔުސްރާ ހަމަހިމޭންވިއެވެ. ކުށްވެރިއެއް ފަދައިން ޔުސްރާއަށް ބަލާލެވުނީ ސަމީރުގެ މޫނަށެވެ. އެސުވާލުގެ ޖަވާބުދޭން ސަމީރު ބޭނުންވާނެބާއެވެ؟\nކިޔުންތެރިންނަށް ސަލާމް!! ހަފްތާގެ ހަދިޔާ 👇\nމިވާހަކަ ޝަޢުޤުވެރިކަމާއެކު ކިޔަމުން ގެންދާ އެންމެހާ ފަރާތްތަކާ،\nކޮމެންޓް ނުކުރިޔަސް ރަތް ހިތަކުން ވާހަކައަށް ލައިކް ދެއްވާ ފަރާތްތަކާ\nއަދި އުފާވާކަހަލަ ރީތި ރީތި ކޮމެންޓްތައް ކުރައްވާ ފަރާތްތަކުގެ ތެރެއިން ….\nމިހަފްތާގެ ޕާރޓް އަޅުގަޑު ހަދިޔާއެއްގެ ގޮތުގާ މިދޫކޮށްލަނީ،\n( ޝަޢުގުވެރިކަމާއެކު މިވާހަކަ ކިޔަމުން ގެންދާ އެންމެހާ ފަރާތްތަކަށް ) 😃\nނޯޓް: މި ވާހަކައިގެ3ވަނަ ބައިން ފެށިގެން5ވަނަ ބަޔާހަމައަށް ބައެއް ކުދިން ކޮށްފައިވާ ކޮމެންޓްތައް ޕެންޑިންގަ ހުރި ވާހަކަ ދަންނަވަން. އެހެންނަމަވެސް އަޅުގަނޑުވާނީ އެ ކޮމެންޓްތައް ކިޔާފަ. ޕެންޑިންގަ ހުރިކަމިގައިވިޔަސް ކޮމެންޓް ކުރައްވާ! ހުރިހާ ކުދިންވެސް ކޮށްފައިވާ ކޮމެންޓްތައް އުފަލާއެކު ބަލައިގަންނަން. ❤\nHOPE U WILL LIKE THIS STORT. AND AS ALWAYS PLS POINT OUT MY MISTAKES AND LET ME KNW WHAT TO CORRECT.\nTHIS PART MIGHT BE A LIL SHORT.\nIN SHA ALLAH WILL TRY TO MAKE UP COMMING PARTS A BIT LONGER.\nTHANK YOU EVERYONE WHO IS SHOWING SUPPORT TO THIS STORY. ❤💞❤\nwow. Its amazing. Curiously waitting fr the next parts. Shaleen is the best author here. Loves to read this story.\nYayyy.. Me first commenter dhw.. Vhk kiyaalaafa comment eh kuraanan..\nHaha Lil sis saabahey comment kurumugaves vana hoadhan ulhey kudhin faahagavey\nKoba SHALEEN GE when kudhinkolhu\nMashaallah.. Varah reethi mi part ves.. Thi liyelaafa in lava ehves dhw.. Hama speechless 🤐.. Mi faharu vrh ufaa vejje first commenter ah v ma😃.. Waiting for next part.. Geyga thibegen hurihaa beyfulhun ves mi vabaa dhuniyein filaathoa dua kurehvumakii Lil sis ge vrh bodu edhumeh.. Stay home, stay safe dear.. Love youalot ❤ Waiting for the next part..\nHappy to hear ❤\nShukuriyya Lil sis.\nV ufaavejje thidhevvi comment ah. Abadhuves thigothuga hunnaane kamah ummydh Kiran.\nV reethi mi part ves❤❤❤❤\nMal ge comment libifa iny pending ga\nSo bunelan othy thank you ey comment Koh support kohdhehvaathy😃\nV ufaavejje..see u soon\nKoimalaage comment iny pending ga.\nEkamves v ufaavejje comment eh dhevveema. BEST AUTHOR ey buneema hama nenge dhen ufalun bunaane ehcheives .\nHama v ufaavejje asluves.\nEmme bodu fan\nMi prt vrh vrh salhi.\nMaaru thuga kobaatha alheyyy!\nMasha allah mi part ves hama varah reethi.. Mi faharuves 1st akah nudhevun dhw.. But will try next time..Vaahaka liyumuge talent Shaleen gaiga hurikan faahaga kurevey.. And adhi heevanii shaleen gaiga lhen baithu liyumuge talent ves hunnahen.. Shaleen thee mihaaru hama me ge favourite.. Pending ga inas comment recieve viyas reply kuraathii vrh ufaavey.. Esfiya site in hama abadhuves annathoa inthizaaru kurevey vaahaka eh mee.. Will be always with you and supporting you.. Stay safe dear.. Love you, Gud luck ❤\nHehe. V ufaavejje hama. Thank you Real Me❤\nAbadhuves v faahaga kurevey hama komme part akahves comment kollaakan. Ekamahtakaaves v bodah shukuriyya.\nDhen bunelan othy hama madhu madhun lhenves hadhaalaa ulhemey.\nLiyuntherikamaki hama v loabi kuraakamei.\nVaahaka ah thihen inthizaar kuraathy dhen nengey hama asluves v ufaavey.\nFAVOURITE ey buneemaves mihiree ufalun folhifa dhen 🌼\nKoimalaa ge comment iny pending ga.\nSo mi reply balaane kamah ummydhu Kiran.\nV ufaavejje dhevvaafa in comment aa dheytherey v huh hama jehey.\nNext part anekkaa Anna hafthaage angaara nooni budha dhuvhu\nThank you koimala❤\nDear, Emme bodu fan\nThikolhun kollaafa in comment iny pending ga.\nAlhugandu comment kiyaalaifin.\nV ufaavejje hihvaru dhevvaathy.\nAbadhuves v ufaavaane alhugandah support kuranyaa.\nHehe thuga ah vaane goii hama ingeyne kuriyah huri baithakun 😀 inthizaar kollavva\nMasha Allah vrh vrh reethi mi part vx. Shauguverikan hoadhan anekkaa vx mi part ga aa ukulheh use kollaafa iniima hama buneveynii WELLDONE ey👍. Vrh reethielhen baithu. Shaleen thii hama loyuntherikamuge dhaairaain hunaru huri gellifa huri tharieh. N finally shaleen ge reethi liyunthah kiyaalan liyuntherinnah libuniima vrh happy. Always loving this story. Waiting curiously for next part. Luv u sis❤\nComment iny pending ga. Ehen namaves ummydh Kuran mi reply balaalaane kamah. Supporter get commentga V Gina ❤ v Gina 👏 n v ginain👌\nLibifa hureema bunelaanee ummydhu kuramey positive comment eh kamah.\nSo thank you 😊 very much .\nHi No.1 fan\nThank u dear even though ur comment isn’t published. By thanks for all the kind and swyt wrds from u.\nV v v v v ufaavejje alhugandah support kuramun gendhaathy\n❤Stay home n stay safe dear\nMi fahunn fenna liyunn therinn ge vaahaka thakaa v thafaathu, mi vahaka maha, kuri falhaigenn thiyadha oii vs hama obinove, i realy miss my bappa, ❤\nHama hyvani kuri mathi harakaii theri vaaathan fenna hen\nHaadha varakah shey thiya kiyunn therinn immthihaanu kuramunn thi genn dhani,\nV vs furihama, sameer aa akuaba thibinn hama, shaleen thi kiyunn therinn ge immthihaan kura kurumuga baiverive, immthihaanunn v furiha ah vs fass vaane kamuge ummydhuga,\nSameer ah takaaa ❤ hama lwbinn furijje\nComment isnt published yet. Bt happy to hear all the swyt words from you.\nMi shenha ge bappage storytha anekkaa miliyeveny?\nbappa mathin miss vaathy bunelee.\nMikahala kind bappaehtha hunnany?\nanyways thank you ingey comment ah dear.😀\nV ufaavejje comment kiyaalaafa .\nAlhuganduves miulheny mi imthihaanunves pass veytho.\nEkam alhugandhu pass vaany thiya kiyuntheringeves furihama ebbaarulun libigen.\nEhnveema mihaaruves this dhevvaagothah ebbaarulun dhevvaa.\nHappy to hear from you masha9092\nMaasha Allah.. mipartves vv reethi. Adhi thioh hadhaalaafa oih lhemehves Hama v reethi.. lhen hedhumunves kuriyah dhevidhaanehen v heevey. Keep it up. Luv u so much..💖💖💖🌹🌹.tvgc\nthank you khaleel.\nHaha fahathah nudhaanvegen kuriyah dheveytho mibalany.\nEmme bodah beynunvany hihvaru . Eyrun hama ok vaanenu\nހިތާމަ އެހެނިހެން ލޯބި June 15, 2019\nވޭންތަކުން ދިން ހިތި މާޒީ (24) ފަހުބައި\nހިތާމަ އެހެނިހެން ލޯބި December 3, 2017


MMPRC ge faisaa libunu meehun Adheeb haamakuranee\nފުލުހުންގެ ބެލުމުގެ ދަށުން އަދީބު މާލެ ގެނެސް، ފުލުހުންގެ އިދާރާއަށް ހާޒިރު ކުރަނީ-- ފޮޓޯ: އަވަސް\n6 އޯގަސްޓު 20192ކޮމެންޓް\nއެމްއެމްޕީއާރްސީގެ ފައިސާ ލިބުނު މީހުން ތަހުގީގަށް ހާމަކުރާނަން: އަދީބު\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ ހިޔާނާތުގެ ފައިސާ ލިބުނު ފަރާތްތަކުގެ މައުލޫމާތު ތަހުގީގަށް ހާމަކުރައްވާނެ ކަމަށް ކުރީގެ ނައިބު ރައީސް އަހްމަދު އަދީބު އަބްދުލްގަފޫރު ވިދާޅުވެއްޖެ އެވެ.\nއަދީބު އެހެން ވިދާޅުވީ އޭނާގެ ބަންދުގެ މުއްދަތާއި މެދު ގޮތެއް ނިންމުމަށް އެދި ފުލުހުން ސްޕްރީމް ކޯޓަށް ހުށަހެޅި މައްސަލައިގެ އަޑު އެހުމުގަ އެވެ.\nއަދީބާއި ދައުލަތާ މެދު ޖިނާއީ އިޖުރާއަތުގެ ގާނޫނުގެ 104 ވަނަ މާއްދާގެ ދަށުން އެއްބަސްވުމެއް އެކުލަވާލާފައިވާކަން ކްރިމިނަލް ކޯޓުގައި އޮތް އަޑުއެހުމުން ވަނީ ހާމަވެފަ އެވެ. އަދި އެ ގާނޫނާއި ދައުލަތުން ހިލާފުވެފައިވާ ކަމަށް ވެސް އަދީބު ވަނީ ކްރިމިނަލް ކޯޓުގައި ބުނެފަ އެވެ.\nމިއަދު ހެނދުނު 10:00 ގައި އަދީބު ސްޕްރީމް ކޯޓަށް ހާޒިރުކޮށްފައިވާ އިރު އަދީބު ވިދާޅުވީ ޕީޖީއާއެކު ވެފައިވާ އެއްބަސްވުމަށް އެއްބާރުލުން ދޭނެ ކަމަށެވެ. އަދި އެމްއެމްޕީއާރްސީގެ ފައިސާ އަށް ވީގޮތް ދައުލަތާއި ހިއްސާ ކުރައްވާނެ ކަމަށް ވެސް އަދީބު ވިދާޅުވި އެވެ\nއެގޮތުން ފައިސާ ލިބުނު މީހުންނާއި ދިޔަ ތަންތަނުގެ މައުލޫމާތު ތަހުގީގަށް ހާމަކުރައްވާނެ ކަމަށް އަދީބު ވިދާޅުވި އެވެ. މިއަދުގެ ޝަރީއަތް ނިންމާލާފައި ވަނީ ވަކީލެއް އައްޔަން ކުރުމަށް އަދީބަށް ހަތް ދުވަހުގެ މުއްދަތެއް ދިނުމަށް ފަހުގަ އެވެ.\nޝަރީއަތުގައި އަދީބު ވަނީ އެމްއެމްޕީއާރްސީގެ މައުލޫމާތު ހިއްސާ ކުރުމަށް އެއްބަސްވެފައި ވާތީ މަރުގެ އިންޒާރު ލިބެމުންދާ ކަމަށް ވިދާޅުވެފަ އެވެ. ގައުމު ދޫކޮށްދާން ޖެހުނީ ވެސް މި ސަބަބައްޓަކައި ކަމަށް އަދީބު ވަނީ މީގެ ކުރިން ކްރިމިނަލް ކޯޓުގައި ވިދާޅުވެފަ އެވެ.\nސިންގަޕޫރުގައި ރަޖިސްޓަރީ ކޮށްފައިވާ ވާގޯ9ކިޔާ ޓަގު ބޯޓެއްގައި ރާއްޖެ ދޫކުރައްވައި ވަޑައިގަންނަވަނިކޮށް އިންޑިއާގެ ޓުޓިކޮރިން ބަނދަރުގެ ބޭރުން އިންޑިއާގެ ސިފައިން އަދީބު އަތުލައިގަތީ މިދިޔަ ބުރާސްފަތި ދުވަހު މެންދުރެވެ. އެއަށްފަހު ދިވެހި ސިފައިންގެ އުޅަނދެއްގައި އެމަނިކުފާނު ވަނީ ދިވެހި ފުލުހުން ރޭ ރާއްޖެ ގެނެސްފަ އެވެ.\nއަދީބު ރޭ ރާއްޖެ ގެނެސް، ބަންދާ މެދު ގޮތެއް ނިންމަން ކްރިމިނަލް ކޯޓަށް އެންމެ ފުރަތަމަ ގެންދިއުމުން އެ ކޯޓުން ވަނީ އެމަނިކުފާނު ރާއްޖެ އިން ބޭރުގެ ކަނޑުގެ ސަރަހައްދަކުން ހައްޔަރުކޮށްގެން ރާއްޖެ ގެނައީ ބައިނަލްއަގްވާމީ އުސޫލުތަކާ ހިލާފަށް ކަމަށް ކަނޑައަޅައި މިނިވަންކޮށްފަ އެވެ. އޭގެ ފަހުން އަދީބު ހައްޔަރުކުރީ ކޯޓުގެ އެހެން އަމުރެއްގެ ދަށުންނެވެ.\nއެމްއެމްޕީއާރުސީ ހިޔާނާތް އަދީބުގެ ޝަރީއަތް\nމީ ސިއްދީގު ތަ؟؟\nސިފައިންގެ އުޅަނދެއްގައި އެމަނިކުފާނު ވަނީ ދިވެހި ފުލުހުން ރޭ ރާއްޖެ ގެނެސްފަ އެވެ. (އެމަނިކުފާނު ހާދަ ގަދައޭ ދޯ)


Addu in miadhu positive vee 50 meehun - Hali News\nކޮވިޑް-19: އައްޑޫއިން މިއަދު ޕޮޒިޓިވްވީ 50 މީހުން\n02 March 2022, 23:56\nއައްޑޫ ސިޓީން އިތުރު 50 މީހަކު މިއަދު ކޮވިޑަށް ޕޮޒިޓިވް ވެއްޖެއެވެ. އޭގެތެރޭގައި ހިިމެނެނީ 49 ދިވެހީންނާއި ބިދޭސީ އެކެވެ. މީގެ ތެރެއިން ހިތަދޫން ޕޮޒިޓިވްވެފައިވަނީ 24 މީހެކެވެ. މަރަދޫން4މީހެކެވެ. މަރަދޫފޭދުން ވެސް4މީހެކެވެ. ފޭދޫން2މީހެކެވެ. ހުޅުދޫން ވެސް2މީހެކެވެ. މީދޫން ޕޮޒިޓިވްވެފައިވަނީ5މީހެކެވެ.\nއައްޑޫގެ އެކްޓިވް ކޭސްގެ ޖުމަލަ އަކީ 617 އެވެ. އޭގެ ތެރެއިން ހިތަދޫގައި ތިބީ 300 މީހެކެވެ. މަރަދޫގައި 73 މީހެކެވެ. މަރަދޫ ފޭދޫ ގައި 27 މީހެކެވެ. ހުޅުދޫގައި 72 މީހެކެވެ. ފޭދޫގައި 62 މީހެކެވެ. މީދޫގައި 79 މީހެކެވެ. ގަމުގައި4މީހެކެވެ.\nއައްޑޫއިން މިހާތަނަށް ކޮވިޑަށް ޕޮޒިޓިވްވި މީހުންގެ ޖުމްލައަކީ 7532 އެވެ. އޭގެތެރެއިން 6899 މީހަކު ވަނީ ބަލީން ފަސޭހަވެފައެވެ. ބަލީން ފަސޭހަވެގެން މިއަދު ދޫކޮށްލީ 69 މީހެކެވެ. މިބަލީގައި 16 މީހަކު ވަނީ އައްޑޫއިން މަރުވެފައެވެ.


ހެނބަދޫ އިރުމަތިފަރާތުގައި ހުރި ރެސްޓޯރަންޓް މަރާމާތުކުރުމާއި ގުޅޭ\nހެނބަދޫ އިރުމަތިފަރާތުގައި ހުރި ރެސްޓޯރަންޓް މަރާމާތުކުރުމާއި ގުޅޭ.\nހެނބަދޫ އިރުމަތި ފަރާތުގައި ހަދާފައިވާ ރެސްޓޯރަންޓްގެ ބައެއްމަރާމާތުތައް ކުރުމަށް ބޭނުންވާތީ، މި މަސައްކަތް ކޮށްދެއްވުމަށް ޝައުގުވެރިވެލައްވާ ފަރާތްތަކަށް އެފުރުޞަތު ހުޅުވާލަމެވެ. މިކަމަށް ޝައުގުވެރިވެލައްވާ ފަރާތްތަކުން 29 ސެޕްޓެމްބަރ 2019ވާ އާދީއްތަ ދުވަހުގެ 13:00ށް މި އިދާރާއަށް ދުރުވެ މަޢުލޫމާތު ސާފުކުރެއްވުމަށްފަހު 06 އޮކްޓޯބަރ 2019 ވާ އާދީއްތަ ދުވަހުގެ 13:00ށް މި އިދާރާއަށް ދުރުވެ އަންދާސީ ހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުނުކުރައްވާ ފަރާތްތަކުގެ އަންދާސީ ހިސާބުތައް ބަލައިނުގަނެވޭނެ ވާހަކަ މައުލޫމާތައްޓަކައި ދެންނެވީމެވެ. އަދި މަޢުލޫމާތު ސާފުކުރެއްވުމަށާއި އަންދާސީ ހިސާބު ހުށަހެޅުއްވުމަށް ބަދަލުގައި އެހެން ބޭފުޅަކު ފޮނުއްވާނަމަ އެއީ ބަދަލުގައި ފޮނުއްވި ފަރާތެއްކަން އެނގޭފަދަ ލިޔުމަކާއިއެކު ފޮނުއްވުމަށްވެސް ދަންނަވަމެވެ. އަދި ދަންނަވަމެވެ. މިއިޢުލާނަށް އަންދާސީ ހިސާބު ހުށަހެޅުއްވޭނީ ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަންބަރ: 2014/18) ގެ ދަށުން ވިޔަފާރި ރަޖިސްޓްރީ ކުރައްވާފައިވާ ފަރާތްތަކަށާއި އަމިއްލަ ފަރުދުންގެ ވިޔަފާރި ރަޖިސްޓްރީ ކުރުމުގެ ޤާނޫނު ( ޤާނޫނު ނަންބަރ: 2014/19) ގެ ދަށުން ވިޔަފާރި ރަޖިސްޓްރީ ކުރައްވާފައިވާ ފަރާތްތަކަށެވެ.\nސުންގަޑި: 29 ސެޕްޓެންބަރު 2019 1300


ﷲ އަށް ބިރުވެތިވާ މީހާ، ގުރުއާނަށް އިހާނެތިކޮށް ހިތުމަށް ޖެހިލުން ވާނެ! | | Sangu News\nﷲ އަށް ބިރުވެތިވާ މީހާ، ގުރުއާނަށް އިހާނެތިކޮށް ހިތުމަށް ޖެހިލުން ވާނެ!\n1 ނޮވެމްބަރ 2019 - 08:18\n1 ނޮވެމްބަރ 2019\nﷲ އަށާއި އާހިރަތް ދުވަހަށް ބިރުވެތިވާ މީހާ، ގުރުއާނަށް އިހާނެތިކޮށް ހިތުމަށް ޖެހިލުން ވާނެ!\nމިއަދު ބައެއް މުސްލިމުންެ އިސްލާމްދީނައި ބީރައްޓެހި ފިކުރުތަކުގެ ޝިކާރައަކަށް ވުމުގެ ސަބަބަކީ އެބައިމީހުންގެ ހިތްތަކުގައި ކީރިތި ގުރުއާން އަށަގެނިވިފައި ނެވުމުގެ ނަތީޖާކަަމަށް ހުކުރު ހުތުބާގައި ބުނެފިއެވެ.\nހުތުބާގައި ބުނެފައިވަނީ މީހުން ބީރަށްޓެހި ފިކުރުގެ ޝިކާރައަކަށް ވަނީ، ކީރިތި ގުުރުއާނަށް އަހުލުވެރިވެ އެ ފޮތަށް އިހްތިރާމް ކުރަން ދަސްވެފައި ނެތުމުގެ ސަބަބުން ކަމަށެވެ. އަދި ކީރިތި ގުރުއާނުން މިންވަރެއް ވެސް ހިތުގެ ތެރޭގައި ނިވާ މީހަކު ހެޔޮ މަގުން އެއްކިބާވެގެން ހިނގައިދާނެކަމަށް ހުތުބާގައި ބުނެފައިވެއެވެ.\nހުތުބާގައި ބުނެފައިވަނީ ﷲ އަށާއި އާހިރަތް ދުވަހުގެ އަޒާބަށް ބިރުވެތިވާ މީހާ، ކީރިތި ގުރުއާނަށް އިހާނެތިކޮށް ހިތުން ފަދަ އަމަލުތައް ކުރުމަށް ޖެހިލުން ވާނެ ކަމަށެވެ. އަދި ކީރިތި ގުރުއާނަށް ކަމޭހިތައި އިހުތިރާމް ކުރުމަކީ ކޮންމެ މީހެއްގެ ވެސް އީމާން ކަމާއި ގުޅިފައިވާ ކަމެއް ކަމަށެވެ.\nހުތުބާގައި ބުނެފައިވަނީ ކީރިތި ގުރުއާނުގެ އާޔަތްތަކާއި މާތްﷲގެ އިސްމަފުޅުތައް ލިޔެފައިވާ ފޮތްތަކާއި ނޫސް މަޖައްލާތަކާއި އަދި ކީރިތި ގުރުއާނާއި މާތްﷲގެ އިސްމަފުޅު ހިމެނޭ ސްކޫލު ކުދިންގެ ފޮތްތަކާއި ކަލަންޑަރު ފަދަ ތަކެތި ބިންމައްޗަށް އުކާލައި ހެދުމަކީ ހުއްދަވެގެންވާ ކަމެއް ނޫން ކަމަށެވެ.\nއެހެން ކަމުން މި މުގައްދަސް ފޮތަށް ހުރިހާ ސިފައެއްގައި ވެސް ހުރުމަތްތެރިކޮށް ހިތުމަކީ ކޮންމެ މުސްލިމު މީހެއްގެ މައްޗަށް ވާޖިބުކަމެއްގެ ގޮތުގައި ހުތުބާގައި ވަނީ ފާހަގަކޮށްފައެވެ.\nހުތުބާގައި ވަނީ އަމިއްލަ ނަފުސަށާއި އެންމެ ތަކުންނަށް މާތްﷲ އަށް ބިރުވެތިވެ، ތަގުވާވެރިވުމަށް ވަސިއްޔަތަކޮށްފައެވެ. އަދި ތަގުވާވެރި ވުމަކީ ﷲގެ އެންމެހައި އަމުރުފުޅުތަކަށް ކިޔަމަންވެ، އެކަލާންގެ ނަހީ ކުރެއްވި އެންމެހައި ކަންތަކުން ދުރުހެލިވެތިބުން ކަން ވެސް ހުތުބާގައި ވަނީ ފާހަގަކޮށްފައެވެ.\nކީރިތި ގުުރުއާނަކީ މާތްﷲ އިންސާނުންނަށް ތެދުމަގު ދެއްކެވުމަށް ބާއްވައިލެއްވި އިލާހީ ގާނޫނު ކަމަށާއި އެއީ މުސްލިމުން ދިރިއުޅެންވީ ގޮތުގެ މަންހަޖުކަމަށް ހުތުބާގައި ވަނީ ބުނެފައެވެ.\nއެހެން ކަމުން މުސްލިމުން ކީރިތި ގުުރުއާން ކިޔަވައި އެ ފޮތާއި އެއްގޮތަށް އުޅުމާއި ސުލޫކު ބައްޓަން ކުރަންޖެހޭ ކަމަށް ހުތުބާގައި ބުނެފައިވެއެވެ.\nކޮންމެ މީހަކުވެސް ދަރީންނަށް ކީރިތި ގުރުއާން އުނގަންނައިދޭން ޖެހޭކަން ފާހަގަކޮށް ހުތުބާގައި ބުނެފައިވަނީ އެ ކުދިންގެ ހިތްތަކުގައި ގުރުއާނުގެ ލޯބި އަށަގަންނުވައި އެ ފޮތުގެ މަތިވެރިކަމާއި މާތްކަން ދަސްކޮށްދޭން ޖެހޭ ކަމަށެވެ.\nހުތުބާގައި ބުނެފައިވަނީ ގުރުއާނަކީ ބަލާޣަތްތެރިކަމާއި ފަޞާހަތްތެރިކަމުގައި ވެސް މުއުޖިޒާތެއް ކަމަށެވެ. އަދި ޖާހިލީ ޒަމާނުގައި އަރަބީންގެ ތެރޭގައި އުޅުނު އެންމެ ފަޞާހަތްތެރިން ވެސް ވަނީ އެފަދަ ގުރުއާނެއް ގެނައުމަށް ނުކުޅެދިފައި ކަމަށެވެ.\nހުތުބާގައި ބުނެފައިވަނީ ކީތިތި ގުުރުއާން ބާއްވައިލެއްވީ ﷲ تعالی ގުރުއާން ބާއްވައިލެއްވުމުގެ ކުރިން ބާއްވައިލެއްވި ހުރިހާ ފޮތްތަކެއް ތެދުކުރަވަނި އަދި އެ ފޮތްތަކުގެ މައްޗަށް ހެކިވަނި ގޮތެއްގެ ގޮތުގައި ކަމަށެވެ.\nގުުރުއާނަކީ ނިމުމެއް ނުވާ އިލާހީ އެންމެ ބޮޑު މުއުޖިޒާތް ކަމަށާއި އިސްލާމް ދީނުގެ އަދާވާތްތެރިން އެ ގުރުއާން ނައްތާލުމަށް ނުވަތަ ބަދަލުކޮށް އޮޅުވާލުމަށްޓަކައި ކިތަންމެ މަސައްކަތެއް ކުރިޔަސް އެކަން ކާމިޔާބެއް ނުވާނެ ކަން ހުތުބާގައި ފާހަގަކޮށްފައި ވެއެވެ.\nމުސްލިމުންގެ މުޅި އަމަލީ ހަޔާތް، ގުުރުއާނާއި އެއްގޮތަށް ބައްޓަން ކުރުމަށް ގޮވާލާ ހުތުބާގައި ބުނެފައިވަނީ އެ ފޮތަކީ މުސްލިމުންގެ ހިތަށް ދިރުން ލިބި، ހތްހަމަޖެހުމާއި އުފާވެރިކަން ހާސިލްވާނެ ކަމެއް ކަމަށެވެ. އަދި ގުުރުއާން ދިރިއުޅުމުގެ ޝައުގުވެރިކަން، މީހާގެ ހިތުގައި އުފައްދައިދޭނެ ކަމަށެވެ.\nހުތުބާގައި ބުނެފައިވަނީ ގުރުުއާނަކީ މުސްލިމުންގެ ދުސްތޫރުކަމުގައި ވީ ފަދައިން އެއީ ހިތްހަމަޖެހުމާއި އުފާވެރިކަމުގެ އެންމެ ބޮޑު އަސާސްކަމަށެވެ. އަދި އެންމެހައި ނުރައްކާތަކުން މުއުމިން އަޅާ ސަލާމަތްކޮށްދޭނެ ގަދަފަދަ ބާރު ކަމަށެވެ.


Gaaf Dhaal Gahdhoo in Masthuvaathakechaaeku Meehaku Hayyaru Kohfi – Iru\nގދ. ގައްދޫން މަސްތުވާތަކެއްޗާއެކު މީހަކު ހައްޔަރުކޮށްފި\nގދ. ގައްދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، ގައްދޫން މީހަކު މަސްތުވާތަކެއްޗާއެކު ހައްޔަރުކޮށްފިއެވެ.\nމި އެޕްރީލް މަހުގެ3ވަނަ ދުވަހުގެ ރޭ ހިންގި އެ އޮޕަރޭޝަނުގައި ގައްދޫ ބަނދަރު ސަރަހައްދުން އޭނާ ހައްޔަރުކޮށް ބަލައި ފާސްކުރިއިރު، މަސްތުވާތަކެތި ކަމަށް ބެލެވޭ އެއްޗެއް ހުރި 26 ކުޑަ ރަބަރު ޕެކެޓު ފެނިފައިވެއެވެ.\nއޮޅުވެލި ރިޒޯޓުގައި އަލިފާނުގެ ޙާދިސާއެއް ހިނގައިފި


Details: Raees Nasheedh ge jalu hukum Supreme Courtun baathil kohfi\nރައީސް ނަޝީދު މިއަދު ހެނދުނު ސުޕްރީމް ކޯޓަށް ވަޑައިގަންނަވަނީ --\nކުރީގެ ރައީސް މުހައްމަދު ނަޝީދުގެ މައްޗަށް އިއްވާފައިވާ 13 އަހަރުގެ ޖަލު ހުކުމް ބާތިލްކޮށް، އެމަނިކުފާނު މިއަދު ސުޕްރީމް ކޯޓުން މިނިވަންކޮށްފި އެވެ.\nކުރީގެ ރައީސް މުހައްމަދު ނަޝީދުގެ ވެރިކަމުގައި ކުރިމިނަލް ކޯޓްގެ އޭރުގެ އިސްގާޒީ އަބްދުﷲ މުހައްމަދު ސިފައިން މަދުވެރިކޮށް ހައްޔަރުކުރި މައްސަލައިގައި ޓެރަރިޒަމްގެ ކުށް ސާބިތުވެ އެމަނިކުފާނު 13 އަހަރަށް ޖަލަށް ލުމަށް ހުކުމް ކުރީ މާޗް 15، 2015ގަ އެވެ. އަދި އެ ހުކުމަށް ހައިކޯޓާއި ސުޕްރީމް ކޯޓުން ވެސް މީގެ ކުރިން ތާއީދުކޮށްފައިވެ އެވެ. އެހެން ނަމަވެސް ސުޕްރީމް ކޯޓުން އެ މައްސަލައިގައި މީގެ ކުރިން ނިހާއީ ހުކުމެއް އިއްވާފައެއް ނުވެ އެވެ.\nހުކުމުގެ ދަށުން ދުވަސްކޮޅެއްގައި މާފުށީ ޖަލުގައި ހުންނެވުމަށް ފަހު، އެމަނިކުފާނު ބޭސްފަރުވާއަށް އިނގިރޭސިވިލާތަށް ވަޑައިގެން އެނބުރި އައިސްފައެއް ނުވެ އެވެ. އދ ގެ ވޯކިން ގްރޫޕަށް އެމަނިކުފާނުގެ ޖަލު ހުކުމުގެ މައްސަލަ ހުށަހެޅުމުން އެ މައްސަލަ ބަލައި އެ ޖަމާއަތުން ބުނެފައި ވަނީ، އެމަނިކުފާނުގެ ޝަރީއަތް ހިންގީ އިޖުރާއަތްތަކާ ހިލާފަށް ކަމަށާއި އެހެން ކަމުން އެމަނިކުފާނު މިނިވަންކޮށް ހިފަހައްޓާފައިވާ ހުރިހާ ހައްގެއް އެމަނިކުފާނަށް ލިބިދޭން ޖެހޭ ކަމަށެވެ.\nރިޔާސީ އިންތިހާބު، އިބްރާހިމް މުހައްމަދު ސޯލިހު ކާމިޔާބު ކުރެއްވުމާއެކު އެމަނިކުފާނު އެނބުރި ރާއްޖެ ވަޑައިގަންނަވަން ނިންމެވުމުން ޕްރޮސިކިއުޓާ ޖެނަރަލް، ޕީޖީގެ ފަރާތުން އެ މައްސަލަ ރިވިއު ކޮށްދިނުމަށް ސުޕްރީމް ކޯޓްގައި އެދުނެވެ. އަދި އެ ކޯޓުން ވަގުތީ އަމުރެއް ނެރުނީ، ކުރިން އިއްވާފައިވާ ހުކުމާ ގުޅިގެން އެއްވެސް ފަރާތަކުން އެމަނިކުފާނުގެ މައްޗަށް އެއްވެސް ކަހަލަ ފިޔަވަޅެއް ނޭޅުމަށެވެ.\nހުކުމް ރިވިއު ކުރަން ހުށަހެޅި މައްސަލާގައި މިއަދު ސުޕްރީމް ކޯޓުން އިއްވި ހުކުމްގައި ކަނޑައެޅީ، ރައީސް ނަޝީދުގެ މައްޗަށް ދައުވާ އުފުލާފައިވަނީ ވެސް ބާތިލް އިޖުރާއަތެއްގެ މައްޗަށް ކަމަށާއި އެހެންވެ، އޭގެ ދަށުން ހިނގާފައިވާ ކޮންމެ ކަމަކީ ވެސް ބާތިލް ކަމެއް ކަމަށެވެ.\nމައްސަލަ ބެއްލެވީ ކޯޓުގެ ތިން ފަނޑިޔާރުންގެ ބެންޗަކުންނެވެ. ބެންޗްގައި ތިއްބެވީ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އާއި ފަނޑިޔާރު އަބްދުﷲ އަރީފް އަދި ފަނޑިޔާރު އާދަމް މުހައްމަދު އަބްދުﷲ އެވެ. ޝަރީއަތުގެ އަޑުއެހުމަށް ރައީސް ނަޝީދު ވެސް ވަޑައިގެންނެވިި އެވެ. ހުދު ކުލައިގެ ގަމީހަކާއި ނޫކުލަ ޓައީއެއް ތުރު ކުރައްވައިގެން އިންނެވި ރައީސް ނަޝީދު ގެންދެވީ ހުކުމްގެ މުހިންމު ނުކުތާތައް އަމިއްލައަށް ނޯޓް ކުރައްވަމުންނެވެ. އަރިހުގައި އެމަނިކުފާނުގެ ދެ ވަކީލުން ކަމަށްވާ ހިސާން ހުސެއިން އާއި ސަފާ ޝަރީފް ތިއްބެވެ. މިއަދުގެ އަޑުއެހުން އަޑުއައްސަވަން ރައީސް ނަޝީދުގެ ބައިނަލްއަގްވާމީ ވަކީލް ޖެރަޑް ޖެންސާ ވެސް ވަޑައިގެންނެވި އެވެ. އަދި އެމްޑީޕީގެ އިސް ބޭފުޅުން ވެސް ތިއްބެވެ.\nތިން ފަނޑިޔާރުންގެ އިއްތިފާގުން އިއްވެވި ހުކުމްގައި ބުނީ، ފުލުހުންގެ ޒިންމާތަކާއި މަސައްކަތަށް މަގާމުގެ ބޭނުންކޮށްގެން ހުރަސް އަޅަމުން އަބްދުﷲ ގާޒީ ގެންދެވި ކަމަށް އޭރު ފުލުހުން ބުނެފައިވާ ކަމަށާއި އެކަމުގައި ފިޔަވަޅު އަޅައިދިނުމަށް ޖުޑީޝަލް ސާވިސް ކޮމިޝަންގައި ވެސް އެދުނު ކަމަށެވެ. ނަމަވެސް ފިޔަވަޅެއް އަޅާފައިނުވާތީ ފުލުހުން، ސިފައިންގެ ކިބައިން އެހީތެރިކަމަށް އެދުނެވެ. ހުކުމްގައި ފާހަގަކުރި ގޮތުން އަބްދުﷲ ގާޒީ، ގިރިފުއްޓަށް ގެންގޮސްފައިވަނީ އެ އެދުމުގެ މަތިން، ދައުލަތް ނެގެހެއްޓުމަށް އެހީވުމުގެ ގޮތުންކަން ސަފައިން އޭރު ނެރުނު ނޫސް ބަޔާނުގައި އެނގެން އޮންނަ ކަމަށެވެ.\nއެކަން ކޮށްފައިވަނީ ގާނޫނު އަސާސީއިންނާއި ސިފައިންގެ ގާނޫނުގެ ދަށުން ލިބޭ ބާރާއި އިހްތިޔާރުގެ ދަށުން ކަމަށާއި އެއީ ކިޑްނެޕްކުރުން ނުވަތަ ރަހީނުކުރުން ފަދަ ކުށެއް ކަމަށް ނުހެދޭނެ ކަމަށް ހުކުމްގައިވެ އެވެ. ރައީސް ނަޝީދުގެ މައްޗަށް ދައުވާ އުފުލީ ޓެރަރިޒަމްގެ ގާނޫނުގެ ދަށުން އެ ކުށްތައް ކުރި ކަމަށް ބުނެ އެވެ.\nހުކުމްގައި ބުނީ، އަބްދުﷲ ގާޒީ ހައްޔަރުކުރުމަށް ސިފައިން ހިންގި އަމަލަކީ މަސްއޫލިއްޔަތު ލިބިގެން ނުވާ އަމަލެއް ކަމަށެވެ. އެކަމަކީ ސިފައިންގެ އެންމެ އިސްވެރިޔާ އަދި އެހެން ވެސް ފަރުދީ ގޮތުން ލިބޭ ގާނޫނީ އިހްތިޔާރުގެ ބޭރުން ކޮށްފައިވާ އަމަލެއް ނޫން ކަމަށެވެ.\nއެހެންނަމަވެސް، އަބްދުﷲ ގާޒީ ހައްޔަރުކުރުމުގައި ސިފައިން ފުރިހަމަ ކުރަންޖެހޭ އިޖުރާއަތްތައް ފުރިހަމަ ކޮށްފައިނުވާ ކަމަށް ހުކުމްގައި ފާހަގަކޮށްފައިވެ އެވެ. ގާޒީއަކު ހައްޔަރުކުރާނަމަ އެ ކޯޓަށްވުރެ މަތީ ކޯޓެއްގެ އަމުރެއް ބޭނުންވާނެ ކަމަށާއި އެ އިޖުރާއަތު އެ މައްސަލާގައި ފުރިހަމަކޮށްފައިނުވާ ކަމަށެވެ. އެހެންވެ އެ އަމަލަކީ ސިފައިން ހިންގާފައިވާ ބާތިލް އަމަލެއް ކަމަށް ހުކުމްގައި ކަނޑައެޅި އެވެ. އެކަމަކު، އެއީ ޓެރަރިޒަމްގެ ކުށަކަށް ވާނެ ހަމައެއް ނެތް ކަމަށް ވެސް ހުކުމްގައި ބަޔާންކުރި އެވެ.\nތިން ފަނޑިޔާރުގެ ހުކުމްގައި އިތުރަށް ބަޔާންކޮށްފައިވާ ގޮތުގައި ޖިނާއީ ކުށެއްގެ ތުހުމަތުކުރާނަމަ، އެއީ ގާނޫނެއްގައި ބަޔާންކޮށް، އަދަބު ކަނޑައަޅާފައިވާ އަމަލެއް ހިންގައިގެން ކުރާ ތުހުމަތަކަށް ނުވަތަ ދައުވާއަކަށް ވާން ޖެހޭނެ ކަމަށެވެ. ނަމަވެސް ރައީސް ނަޝީދުގެ މައްސަލާގައި ސިފައިންގެ ގާނޫނުގެ ދަށުން ކޮށްފައިވާ ކަމެއް، ޓެރަރިޒަމްގެ ކުށަކަށް ހަދައި، ރައީސް ނަޝީދުގެ މައްޗަށް ދައުވާ އުފުލާފައިވަނީ ޕީޖީއިން ހިންގި ބާތިލް އިޖުރާއަތެއްގެ މައްޗަށް ކަމަށް ވެސް ހުކުމްގައިވެ އެވެ.\nދައުވާ އުފުލާއިރު އެކަންކަމަށް ބެލުމަކީ ޕީޖީގެ ޒިންމާއަކަށްވާއިރު، ކުރިމިނަލް ކޯޓުގައި ދައުވާ އުފުލުމުން މަދަނީ ގޮތުން މައްސަލަ ކުރިއަށް ގެންދިޔުމުގައި ދައުވާ އުފުލާފައިވަނީ ސައްހަކޮށްތޯ ކޯޓުން ވެސް ކަށަވަރުކުރަން ޖެހޭނެ ކަމަށް ހުކުމްގައިވެ އެވެ. ނަމަވެސް ކުރިމިނަލް ކޯޓުގައި ރައީސް ނަޝީދުގެ ޝަރީއަތް ހިންގީ ދައުވާ ސައްހަތޯ ބެލުމެއް ނެތި ކަމަށެވެ. އެހެންވެ، އެ މައްސަލަ ފެށިގެން އައިސްފައިވަނީ ބާތިލް އިޖުރާއަތްތަކެއްގެ މައްޗަށް ކަމަށާއި ބާތިލް އިޖުރާއަތެއްގެ މައްޗަށް ތަރުތީބުވަމުން އަންނަ ކޮންމެ ކަމަކީ ބާތިލް ކަމަކަށް ވާނެ ކަމަށް ހުކުމްގައި ބުންޏެވެ.\nދަށު ކޯޓުން އިއްވާ ހުކުމްތައް އިސްތިއުނާފު ކުރުމަކީ ދެ ފަރާތަށް ވެސް ލިބޭ ހައްގަކަށްވާއިރު ރައީސް ނަޝީދުގެ ފަރާތުން އެއްވެސް މަރުހަލާއެއްގައި އެ ހައްގުގެ ބޭނުން ނުކުރާކަން ހުކުމްގައި ފާހަގަކުރި އެވެ. ހުކުމް ކަށަވަރުކުރަން ހައިކޯޓަށާއި ސުޕްރީމް ކޯޓަށް ވެސް ހުށަހެޅީ ޕީޖީއިންނެވެ. ހައިކޯޓުން ވެސް ސުޕްރީމް ކޯޓުން ވެސް ވަނީ ހުކުމް ރަނގަޅު ކަމަށް ކުރިން ނިންމާފަ އެވެ. ނަމަވެސް މިއަދުގެ ހުކުމްގައި ބުނީ އެ މައްސަލާގައި ފައިސަލާކުރުވަނިވި ހުކުމެއް އިސްތިއުނާފީ މަރުހަލާގައި އިއްވާފައިނުވާ ކަމަށެވެ.\nހައިކޯޓުގައި ބަލާފައިވަނީ ރައީސް ނަޝީދުގެ ޝަރީއަތް ކުރިއަށް ދިޔައީ ސައްހަ އިޖުރާއަތްތަކެއްގެ މައްޗަށްތޯ ކަމަށާއި ނަމަވެސް އެ މައްސަލާގައި އެންމެ ފުރަތަމަ ދައުވާ އުފުލުމާއި ދައުވާ ހުށަހެޅުން ވެސް ކުރިއަށް ގޮސްފައިވަނީ ބާތިލް އިޖުރާއަތްތަކެއްގެ މައްޗަށްކަން ހުކުމްގައި ފާހަގަކުރި އެވެ.\nމުޅި މުޖުތަމައުގެ މަސްލަހަތު ހިމެނޭ މައްސަލަތަކާއި އިޖުރާއަތްތައް ގޯސް ކަމަށް ފާހަގަވާ މައްސަލަަތައް ރިވިއުކޮށް ދޭން އެދުމަކީ ޕީޖީއަށް ލިބިގެންވާ ބާރެއް ކަމަށާއި އަދުލުއިންސާފު ގާއިމް ކުރުމަށް އެެއީ މުހިންމު ކަމެއް ކަމަށް ވެސް ހުކުމްގައި ބުންޏެވެ. އެއީ އިސްލާމީ ފިގުހާއި ގައުމުތަކުގެ ޝަރުއީ ނިޒާމްތަކުން ވެސް ފެންނަ އޮތް ކަމެއް ކަމަށެވެ. މައްސަލަތައް ރިވިއު ނުކުރެވޭ ގޮތަށް އޮންނަނަމަ އެއީ އަދުލުއިންސާފު ގާއިމް ކުރުމަށް އެޅޭ ހުރަހެއް ކަމަށް ވެސް ފާހަގަކޮށްފައިވެ އެވެ.\nއެ ސަބަބުތައް އެހެން ހުރުމުން ރައީސް ނަޝީދުގެ މައްޗަށް އިއްވާފައިވާ 13 އަހަރުގެ ޖަލު ހުކުމަކީ އެންމެ ފުރަތަމަ ވެސް ބާތިލް އިޖުރާއަތްތަކެއްގެ މަތިން ފެށިގެން އައީ މައްސަލައަކަށްވާތީ އެ ހުކުމަކީ ބާތިލް ހުކުމެއް ކަމަށް ކަނޑައަޅާފަ އެވެ.\nރައީސް ނަޝީދުގެ ހުކުމް ބާތިލްކުރި، އެމަނިކުފާނުގެ ސަޕޯޓަރުން ސުޕްރީމް ކޯޓުގެ ބޭރުގައި އުފާ ފާޅުކުރަމުން ދިޔަ އެވެ. ކޯޓުން ނުކުންނަވާ އެމަނިކުފާނު ވަނީ ސަޕޯޓަރުންނަށާއި ގާނޫނީ ޓީމަށް ޝުކުރު އަދާކުރައްވާފަ އެވެ. ރައީސް ނަޝީދު ވިދާޅުވި ގޮތުގައި، ހުކުމް ބާތިލް ވެގެން ދިޔައީ ދިވެހި ރައްޔިތުން ދެއްކި ހިތްވަރުގެ ސަބަބުންނެވެ.\nރައީސް މުހައްމަދު ނަޝީދު އެމްޑީޕީ ސުޕްރީމް ކޯޓް + ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް ހައިކޯޓް


Batman Hedhigen Ulhunu Meehaku Hifehehti Fulus Meehaa Beynunvee Selfie Eh Nagan - Vaguthu\nބެޓްމޭން ހެދިގެން އުޅުނު މީހަކު ހިފެހެއްޓި ފުލުސް މީހާ ބޭނުންވީ ސެލްފީއެއް ނަގަން\nބެޓްމޭންއަކީ ގިނަބަޔަކު ވަރަށް ކަމުދާ ކާޓޫން ކެރެކްޓާއެކެވެ. ކުޑައިރު ގިނަބަޔަކު ބަލާ އެއް ކާޓޫންގެ ގޮތުގައި، ބެޓްމޭން ހިމެނޭއިރު، ބެޓް މޭން ގޮތަށް ހެދުން އަޅައިގެން މަގުމަތީ އުޅޭ މީހަކު ފެނިއްޖެކަމުގައިވަނީނަމަ އެންމެ ފުރަތަމަަވެސް ބޭނުންވާނީ ސެލްފީއެއް ނަގާލުމަަށްކަން ޔަގީނެވެ.\nދާދި ފަހުން ކެނެޑާގައި ވަނީ އެފަދަ ހާދިސާއެއް ހިނގާފައެވެ. ބެޓް މޭން ގޮތަށް ހެދުން އަޅައިގެން، ބެޓެއް ގޮތަށް އިން ކާރެއްގައި އުޅުނު މީހަކު މަގުމަތިން ހުއްޓުވާ އެ މީހާއާއެކީ ސެލްފީ ނެގީ ފުލުހެކެވެ.\nގިނަބަޔަކު ހީކުރީ އެ އަންހެން ފުލުސް މީހާ އުޅުނީ އެ ބެޓް މޭން ހައްޔަރުކުރަން ކަމަށެވެ. ބެޓް މޭންވެސް ހީކުރީ އެހެންނެވެ. އެހެން ނަމަވެސް އެ ފުލުސް މީހާ އެ މީހާ ދުއްވަން އިން ކާރު ހުއްޓުވީ އެމީހާއާއެކީ ސެލްފީއެއް ނެގުމަށެވެ.\nއެ ފުލުސް މީހާ ބެޓް މޭން ފަހަތުން ކާރުގައި ދިޔައީ ކާރުގައި ސައިރެން އަޅުވަމުންނެވެ. އެހެންވެ އެ ބެޓް މޭން ވަނީ އޭނާ އިން ކާރު ހުއްޓުވާފައެވެ. އަދި އެ ފުލުސް މީހާ ވަނީ އޭނާ އިން ފުލުސް ކާރުން ނުކުމެ އެ ބެޓްމޭން ކައިރިއަށް ގޮސްފައެވެ.\nއެ ފުލުސް މީހާ އެ ބެޓް މޭން ކައިރިއަށް ދިޔުމުން، ބެޓް މޭން ކާރުން ނުކުތުމުން ފުރަތަމަ ދެ މީހުން ވާހަކަދެއްކިއެވެ. އަދި ދެ މީހުން އެކުގައި ސެލްފީއެއް ނެގިއެވެ.\n"އަހަރެން އެހިން އެ ފުލުސް މީހާ ކައިރިން ހުރިހާކަމެއް އޯކޭތޯ.އޭނާ ބުނީ ދެ މީހުން އެކީ ފޮޓޯއެއް ނެގުމަށް"\nމި މަންޒަރު ވީޑިޔޯކޮށްފައިވާއިރު، އެ ވީޑިޔޯ މީސް މީޑިއާގައި ދަނީ ދައުރުވަމުންނެވެ.


Kulliakah Loluge Fenun Gellunu2Kudhinge Manmage Andhiri Hayaathah Beynumee "Alikameh" - Vaguthu\nއަދިވެސް ކޮވިޑްގެ ނުރައްކަލުން ސަލާމަތްވުން ގުޅިފައި އޮތީ ވެކްސިނާއި - 12 ގަޑިއިރު ކުރިން\n11 މަސް ކުރިން ( ޖެނުއަރީ 8, 2021 )\nލޮލުގެ ފެނުން ގެއްލިފައިވާ ޖޭސްމީީން - ވަގުތު އިމޭޖަސް - މުހައްމަދު އަފްޒަލް\n(އައްޑޫ ސިޓީ ހިތަދޫ) އުމުރުން 35 އަހަރުގެ ފާތިމަތު ޖޭސްމީން އަލީގެ ކުޑަކުޑަ އާއިލާ ވަގުތީ ގޮތުން ދިރިއުޅެެމުން އަންނަނީ އެންމެެ ކޮޓަރިއަކާއި ކުޑަކުޑަ ސިޓިންރޫމެއް އޮންނަ ގެއެއްގައެވެ. ހަމައެެކަނި ތަޅުން އަޅާ ހިޔާކޮށްލުމަށް ފަހު ތަރުފާލުކޮޅެއްހާ ހިސާބުވެސް އަޅާލާފައި ނުވާ އެެ ކުޑަކުޑަ ގޭގެެ ސިޓިން ރޫމުގެެ މެެދުގައި އަޅާފައިވާ ގޮދަޑިއެއް މަތީގައި އޭނާގެ އަނދިރި ހަޔާތުގެ ފުން ހިޔާލުތަކުގެ ތެރެެއަށް ގެނބިފައި އޮތް ޖޭސްމީން ފެނުމުުން އޭނާ ދިރިއުޅުމާއި ދޭތެެރޭގައި ކުރާ ހިޔާލުތައް އިހްސާސްކުރެެވުނު ފަދައެވެެ.\nސިޓިން ރޫމުގެ ތެރޭގައި ތިން ގޮނޑިއެއް ބަހައްޓާފައި ހުއްޓެެވެެ. ވަންނަ ދޮރާއި ދިމާލުގައި ހުރި މޭޒު މަތީގައި ސައި ތައްޔާރު ކުރުމަށް ބޭނުންވާ ބައެއް ސާމާނާއި ކޯންފްލެކްސް ޕެކެޓެއް ބާއްވާފައި އޮތެވެ. އެެއީ ހެެނދުނުގެ ނާސްތާގެެ ވަގުތުކަމުގައި ވީނަމަވެސް ކައްކާ ރޯފިލުވާފައި އެއްވެސް އެއްޗެއް އެެ ގޭތެރެެެއިން ފެންނާކަށް ނެެތެެވެ. މުޅި ގޭތެރެެއަށް ވެެރިވެފައި ވަނީ ހަމަހިމޭންކަމާއި، މާޔޫސްކަން އަދި ފަޅުކަމެެވެ.\nޖޭސްމީން އާއި އޭނާގެ ކުޑަކުޑަ އާއިިލާއިން ދިރިއުޅެެމުން އަންނަ ގެ - ވަގުތު އިމޭޖަސް - މުހައްމަދު އަފްޒަލް\nޖޭސްމީން އަކީ އެހެެން މަންމައިން ފަދައިން އޭނާގެ ލޯބިލޯބި ދެެ އަންހެެން ދަރިންގެ މުސަތަގުބަލަށްޓަކައި ފޮނި ހުވަފެންތަކެއް ދުތް އޯގާތެެރި މަންމައެކެވެެ. މާތަނަވަސް ނޫން ނަމަވެސް ފިރިމީހާ ކުރާ މަސައްކަތަށް ހިތްވަރުދީ ހެެޔޮލަފާ އާއިލާއެއް ބައްޓަންކުރުމަށް އިންތިހާއަށް މަސައްކަތް ކުރަމުން ދިޔަ ހީވާގި އައިންބެކެވެ. އޭނާގެ އުފާވެރި މުޅި ހަޔާތް ބަަނަވެ އަނދިރިވެގެން ދިޔައީ ހީވެެސްނުކުރާހާ ކުއްލި ގޮތަކަށެވެ.\nސަލާމް ގޮވުމަށް ފަހު "ވަގުތު ހޭރިޔާ" ޓީމުން އެެ ގޭޭގެެ ތެެރެއަށް ވަދެގެން ދިޔައިރު ކައިރީގައި މޮޅިވެރި މޫނަކާއި އެެކު އިށީންދެގެން ހަރު އުމުރުގެ ފިރިހެެނަކުު އިނެވެ. އެެއީ ޖޭސްމީންގެެ ފިރިމީހާ ޒުމަހްރަދު އިބްރާހިމް 38، އެވެެ. އަހަރުމެން އެ ގެެއަށް ވަނުމުން ޒުމަހްރަދު އޯގާތެރިކަމާއި އެކު ސިޓިންރޫމުގައި ބަހައްޓާފައި ހުރި ގޮނޑިއެއްގައި އަތުގައި ހިފަހައްޓައިގެެން ގެންގޮސް ޖޭސްމީން ބައިންދާލަދިނެވެ. އަދި ބިރުގަނެ ފިނިވެެފައި އިން ޖޭސްމީން އަށް އުންމީދީ އަޑަކާއި އެކު ޒުމަހްރަދު ހިތްވަރުދިން މަންޒަރުވެެސް އަހަރުމެންނަށް ފެނުނެވެެ.\nޖޭސްމީން އަކީ ކުޑައިރުން ފެށިގެެންވެެސް ލޮލުގެެ ފެެނުމުގައި މައްސަލަ ހުރި މީހެކެވެެ. އެެހާ ހިސާބުން ފެށިގެން ކުޅަދާނަވި މިންވަރަކަށް އޭނާ އައީ ދެެލޮލަށް ބޭސްކުރަމުންނެވެެ. އެެެހެެންނަމަވެސް އޭރު ޖޭސްމީންއަށް އާދައިގެ މިންވަރަކަށް ފެނުނެވެެ.\nދެެތިން ފަހަރަކު ބޭސްފަރުވާއަށް ޖޭސްމީން އިންޑިއާ އަށް ދަތުރުކޮށްފައި ވެއެވެ. އިންޑިއާގައި އޭނާ އަށް ފަރުވާ ދެެމުން ދިޔަ ޑޮކްޓަރުން އުންމީދެއް ކަނޑައެއް ނުލައެެވެ. އެެމީޙުން ބުނަމުން ދިޔައީ ޖޭސްމީންއަށް، އެކަށީގެންވާ ފަރުވާއެެއް ދެވިއްޖެ ނަަމަ އަލުން ފެނުން މުޅިން ރަނގަޅުވާނެެ ކަމުގެ ފޮނި އުންމީދުތައް ދެެމުންނެވެެ. ކޮވިޑް-19ގެ ކަޅު ވިލާގަނޑު ޖޭސްމީން އާއި އޭނާގެެ އާއިލާގެެ ހަޔާތަށްވެސް ވަނީ ވެެރިވެެފައެވެ. އެކަމުގެެ ސަބަބުން އިންޑިއާއަށް މިއަހަރު ގޮސް ބޭސްފަރުވާ ކުރުމަށް ޖޭސްމީން ވަނީ ނުކުޅެެދިފައެވެެ.\nޖޭސްމީންގެ އެކި ރިޕޯޓުތައް - ވަގުތު އިމޭޖަސް - މުހައްމަދު އަފްޒަލް\n"ވަގުތު" އަށް މައުލޫމާތު ދެމުން ޖޭސްމީން ބުނީ އޭނާގެެ ލޮލުގެެ ފެެނުން ގެއްލި މުޅި ހަޔާތް އަނދިރިކަމެއްގެެެ ތެރެއަށް ވެެއްޓިގެެން ދިޔައީ މިދިޔަ މަހުގެެ މެެދުތެރޭގައި ކަމަށެވެ. އޭނާ ކިޔައިދިން ގޮތުގައި ފެނުން އެއްކޮށް ގެއްލުނީ ލޮލުގެ ބައްޔަށް ބޭސްކުރުމަށް މާލެ ދިއުމަށް ފަހު އެެނބުރި އައްޑޫއަށް އައިސް ކަރަންޓީނުގައި ހުއްޓައެެވެެ. އެެދުވަހު ބޮލަށް އެެނބުރުން އަރައިގެން ހޮސްޕިޓަލަށް ގެެންދިޔަ ކަމަށާއި، އެނބުރި ހޭވެެރިކަން ވީއިރު އޭޭނާގެެ ލޮލުގެ ފެެނުން ވަނީ އެެއްކޮށް ގެއްލިފައި ކަަމަށް ޖޭސްމީން ކިޔައިދިނެވެެ. ވަރަށްވެސް ދެރައެވެ. މިވަގުތު މާލީ ތަނަވަސްކަން ނެތުމުގެެ ސަބަބުން އެނބުރި އިނޑިއާއަށް ދެވޭކަށެއް ނެެތެވެެ. ދެން އޮތީ އާސަންދައިން އެެހީތެރިކަން ހޯދުމެެވެ. ޖޭސްމީން ކިޔައިދިން ގޮތުގައި އެެތައް މަސައްކަތެެއް ކޮށްގެންވެެސް އާސަންދައިން ވަނީ އޭނާ އިންޑިއާއަށް ފޮނުވައިދިނުމަށް ދެކޮޅުހަދާފައެެވެެ.\nއިންޑިއާގައި ޖޭސްމީންއަށް ފަރުވާދެެމުން އަންނަ ޑޮކްޓަރުން އުންމީދު އޮތް ކަމަށް ބުނަމުން އައި ނަމަވެެސް ރާއްޖެއިން ވަނީ އޭނާގެ ލޮލަށް ފަރުވާއެއް ލިބި އަލުން ފެނިދާނެކަމުން އުންމީދު މުޅިން ކަނޑާލާފައެެވެ. މި ބައްޔަށް ފަރުވާ ހޯދުމަށް އޭނާ އެންމެެ ފުރަތަމަ އިންޑިއާ އަށް ގޮސްފައި ވަނީ 2016 ވަނަ އަހަރު އެވެ.\nޖޭސްމީންގެ ކައިވެންޏަށް 10 އަހަރަށްވުރެ ގިނަ ދުވަސްވެފައިވާއިރު، ލިބިފައި ވަނީ ދެ ދަރިންނެވެ. އެއީ މަރިޔަމް ޒާކިޔާ ޒުމަހްރަދު 9، އަދި އައިޝަތު ރާޔާ ޒުމަހްރަދު އެެވެެ.\n"އަޅުގަނޑު ވަރަށް އެެދުނިން އިންޑިއާއަށް ފޮނުވަދޭށޭ. އެކަމަކު އާސަންދައިން ބުނީ އަޅުގަނޑު ލޮލަށް ފެންނާކަމުގެ އުންމީދެއްނެެތީމަ ބޭނުން ކަމެއް ނޫނޭ އިންޑިއާއަށް ފޮނުވުމަކީ. ދެެން ނެތް އިތުރު އެއްވެސް ގޮތެެއް. އެތިބަ ކުޑަކުޑަ ދެެ ދަރިންގެ މުސްތަގުބަލަށްޓަކައިވެސް އަޅުގަނޑު ބޭނުން ލޮލަށް ކުޑަކޮށް ނަމަވެސް ފެންނަން" ޖޭސްމީން ފުން ހިތާމައާއި އެކު ބުންޏެވެެ.\nޖޭސްމީންގެ ލޮލުގެ ފެނުން ގެއްލުމުން ދަރިން ބެލޭނެ ގޮތެއް ވެސް އޭނާ އަކަށް ނެތެވެ. މިހާރު އެެ ދެެކުދިން ބަލަހައްޓަމުން އަންނަނީ ފިރިމީހާގެ އާއިލާގެ މީހަކު ފުވައްމުލަކުގައި ކަމަށް ޖޭސްމީން ބުންޏެވެ.\nސަރުކާރުން އެހީތެރިކަމެއް ފޯރުކޮށްނުދިންތަނުގައި އާއިލާއިންވެސް ޖޭސްމީންއަށް އެއްވެސް އެހީތެރިކަމެއް ފޯރުކޮށެއް ނުދިނެވެ. ޖޭޭސްމީންގެ މަންމަ އާއި ބައްޕަ ކުޑައިރު ވަރިވެފައިވާއިރު، އެއްބަނޑު އެއްބަފާ ތިންމީހުން ތިބެއެވެ. އެންމެެ ކުޑައަށް ހުންނަ ކޮއްކޮގެ ފަރާތުން ފިޔަވައި އެއްްވެސް މީހަކު އޭނާއަށް އެހީތެރި ނުވާކަމަށް ޖޭސްމީން ބުންޏެވެ.\n"އަޅުގަނޑު އަނބުރައިގަނެގެެން ހޮސްޕިޓަލަށް ގެެންދިޔަ ދުވަހުވެސް މިތާ ކައިރީގަ އުޅޭ މަންމަ އާއި އެެއްބަނޑު ދައްތަވެެސް ނާދޭ. މުޅި ސަރަަހައްދު އެންމެން މިގެެއަށް އައި އިރުވެެސް އެއިން މީހަކު ފެނިވެެސް ނުލާ. ދެރަވޭ، އެކަނިވެސް ވޭ، އެެކަމަކު ކީއްކުރާނީ" ޖޭސްމީން ބުންޏެވެެ.\nޖޭސްމީންގެެ ދެެ ދަރިންގެ ތެރެއިން ޒާކިޔާ އަކީވެެސް ފެނުމުގައި މައްސަލައެއް ހުންނަ ކުއްޖެެއް ކަމަށް އޭނާ ބުންޏެވެ. ޒާކިޔާ އައިނު އަޅުވާ ކަމަށާއި، ނަމަވެސް އައިނު ނަންބަރު އާކުރަން ޖެެހި އަދިވެސް އެކަންވެެސް ވެެފައި ނުވާކަމަށް ޖޭސްމީން ވަނީ ބުނެފައެވެެ.\n"ޒާކިޔާގެެ ވެސް ހުންނާނެެ ލޮލުގެ މައްސަލަ ކޮންމެވެެސް ވަރަކަށް. ދެެ އަހަރުވީ އެެކުއްޖާގެެވެސް އައިނު އާކުރަން ޖެެހި އައިނު އާނުކުރެެވި. ވަރަށް ދެެރަވޭ މިހެންވާތީ. ޒާކިޔާ ވަރަށް ކުޑައިރު، އެކްސިޑެންޓެއްވެސްވި. އަބަދު ބޮލުގަ ރިއްސާތީ އުޅޭނީ" އޭނާ ބުންޏެެވެ.\nލޮލުގެ ފެނުން ގެއްލުމުގެ ސަބަބުން ޖޭސްމީންއަށް އެެއްވެސް ކަމެއް އަމިއްލައަށް ކުރުމަށް ވަނީ ނުކުޅެދިފައެވެ. އޭނާއަށް ކާންދިނުމުން ފެށިގެެން ގޮސް ފެންވެރުވުމާއި ހަމަޔަށް ކުރިހާ ކަމެއް ކުރަމުން އަންނަނީ ފިރިމީހާ ޒުމަހްރަދެވެެ. ޒުމަހްރަދު މަސައްކަތު ދިއުމުން އައިސް ކައްކައިދިނުމާއި، އެހެނިހެން ކަންކަން ކޮށްދެެމުން އަންނަނީ އަވައްޓެރިއެއް ކަމަށް ޖޭސްމީން ބުންޏެވެ.\nޒުމަހްރަދު އާމްދަނީ ހޯދުމަށް ކުރަމުން އަންނަ މަސައްކަތަކީ އައްޑޫގައި ޕިކަޕު ދުއްވުމެވެ. ދެެން ފައިސާއެއް ލިބޭ އިތުރުކޮޅަކަށް އޮންނަނީީ ނުކުޅެދުންތެރިކަން ހުންނަ ފަރާތްތަކަށް ސަރުކާރުން ދެމުން އަންނަ 2000 ރުފިޔާއެވެ. އޭނާ ބުނި ގޮތުގައި ޕިކަޕު ދުއްވައިގެން އެންމެ އެދެވޭ ވަރުގެ އާމްދަނީއެއް އެ ދެމަފިރިންނަކަށް ނުލިބެއެެވެ. ދެކުދިން ސްކޫލަށް ފޮނުވަން ކުރަން ޖެހޭ ހަރަދުތައް ކުރުމަށް އެ ދެމަފިންނަށް ވަނީ ވަނީ ދަތިވެފައެވެ.\nލޮލުގެ ފެެނުން ގެއްލިފައިވާ ޖޭސްމީން އަށް އެހީތެރިކަން ފޯރުކޮށްދިނުމަށް އޭނާގެ ބީއެމްއެލް އެކައުންޓް (7708506255101- ފާތިމަތު ޖޭސްމީން އަލީ --- 7698606) އަށް ފައިސާގެ އެހީތެރިކަން ފޯރުކޮށްދިނުމަކީ އޭނާއާއި އޭނާގެ އާއިލާގެ ވަރަށް ބޮޑު އެދުމެކެވެ.\nދެ ކިޑްނީ ފެއިލްވެ މުޅި އާއިލާ މާޔޫސްކަމުގެ ތެރެއަށް، ބޭނުންވަނީ ދީލަތި އެހީއެއް!\nޖެނުއަރީ 8, 2021 11:21\nތިރީ ޕެރެގުރާފު ތަކުގައެހެރަ ދީނީ ހާސަރުތައް ޖެހިޔަސް ނުޖެހިޔަސް، އެހީވާނެ މީހަކު އެހީވާނެ. ސަރުކާރަށާ ސިޔާސީ ބައިގަނޑުތަކައް ތިކަހަލަ ނިކަމެތިން ފެންނާނީ އިންތިހާބު ކައިރިވާ ދުވަސްކޮޅު އެކަނި.\nޖެނުއަރީ 10, 2021 19:52\nދީނީ ވާހަކައެއް ވިއްޔާ ހާސަރު! ޔަގީން ލާދީނީ ރީނދޫ ގުންޑާއަކަށް ވާނީ.\nޖެނުއަރީ 8, 2021 14:28\n"އަޅުގަނޑު ވަރަށް އެެދުނިން އިންޑިއާއަށް ފޮނުވަދޭށޭ. އެކަމަކު އާސަންދައިން ބުނީ އަޅުގަނޑު ލޮލަށް ފެންނާކަމުގެ އުންމީދެއްނެެތީމަ ބޭނުން ކަމެއް ނޫނޭ އިންޑިއާއަށް ފޮނުވުމަކީ. ދެެން ނެތް އިތުރު އެއްވެސް ގޮތެެއް. އެތިބަ ކުޑަކުޑަ ދެެ ދަރިންގެ މުސްތަގުބަލަށްޓަކައިވެސް އަޅުގަނޑު ބޭނުން ލޮލަށް ކުޑަކޮށް ނަމަވެސް ފެންނަން" ޖޭސްމީން ފުން ހިތާމައާއި އެކު ބުންޏެވެެ ަ. އާސަންދައިން އެހެން ބުނި މީހާއަށް މިފަދަ ކަމެއް ދިމާވީމަ އިހުސާސް ވާނެ، އަޅުގަނޑު އެދެން މި އާއިލާއަށް އާސަންދައިން އެހީތެރިވުމަށް!\nޖެނުއަރީ 8, 2021 14:31\nޖެނުއަރީ 8, 2021 14:48\nޔާރަބު އި ބަ އިލާހުގެ ރަޚުމަތާ އި މަދަދު އެނިކަމެތި ޢާ އިލާ އަށް މިންވަރުކޮށްދެ އްވާންދޭ ޔާ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެﷲ ތިފަދަނިކަމެތި މީހުންވެސް އެބަ އުޅޭތަ ހުރިބިތާމަ އެ އްގެބޮޑުކަމާ އޭ ކޮބާ ކޮންމެ އިންތިހާބަކަށް ތިފަދަ ނިކަމެތިން ކަ އިރިޔަށް ގޮސް ފޮނި ބަ އިސާކަނޑާ ސިޔާސީ ލީޑަރުން ހަމަރަނގަޅަށްވެސް މަހަ އިރާވެ އްޖެ ބޮޑެތިމަހުޖަނުން ފެންވަރުގެ މީހުން އތިބޭދާ އިރާ އެއ އްގަ އި ތިފަދަނިކަމެތިން ވެސް އުޅޭތަ މާތްކަލާކޯ ތިދާ އިރާގަ އި ރަސްކަންކުރަމުންދާ މު އްސަ ދިން ނަކީ އިންސާނުންތަ ޔާﷲ އެނިކަމެތި ޢާ އިލާ އަށް ރިޒުޤު ތަނަވަސްކޮށްދެ އް ވާނދޭވެ. ހިތްވަރާ އިކެތްތެރިކަން ދެ އްވާންދޭވެ. ރޯދިބަރަކާތް ލިބޭނެ މަގުފަހިކޮށްދެ އްވާންދޭވެ. އާމީން ިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިި\nޖެނުއަރީ 8, 2021 15:19\nސުބުހާނަﷲ ! ޅަބޭ! ދީނީ ހާސަރުތަކޭ. ދީނީ ހާސަރު ހުރޭތަ. ﷲ ގެ އާޔަތްތަކާއި ރަސޫލުﷲ (ޞޢވ) ގެ ޙަދީޘްފުޅުތައް ފެންނަނީ ހާސަރުތަކެއްގެ ގޮތުގަތަ.\nޖެނުއަރީ 8, 2021 15:22\nދީނީ '"ހާސަރުތައް'' ގަބޫލުނުކުރާ މީހުންނަށް މިއީ ސަވައިވަލް އޮފް ދަފިޓެސްޓް. ކަމެއްނޫން!\nޖެނުއަރީ 8, 2021 18:31\nކޮބާތަ އަ އްޑޫ ބޮޑެތި ވިޔަފާރިވެރި މު އްސަންދިން. ވިޔަފާރިކޮ މުދާ ގިނަކޮ އް ގުނެލަ ގުނެލަ މާލޭގަ. އެހީގެ އަތެ އް ދި އްކޮލަން އަޅެ ކީ އް.\nޖެނުއަރީ 8, 2021 18:35\nޅަބޭ ގޯތި ފޭރާބުޑު\nޖެނުއަރީ 8, 2021 19:17\nމިސަރުކާރުން ރަށްޔަތުންނަށް އަޅާނުލާކަން ފެނިގެން މިދަނީ ރަށްޔަތުން މިއަދު ބިކަވެ އިންޑިއާގެ ފަޑުއްކަ ހިލަހަނޑޫ ކާންޖެހިފަ މިއަދު މިއޮތީ ޔާ ﷲ މިނިކަމެތި އާއިލާޔަށް ތަނަވަސްކަންދެއްވާންދޭވެ އާމީން .\nޖެނުއަރީ 8, 2021 20:33\nالله ތަޢާލާ އެނިކަމެތި އާ އިލާޔަށް ހެޔޮގޮތްމިންވަރުކުރަށްވާށިآمين\nޖެނުއަރީ 9, 2021 10:43\nالله ތަޢާލާ އެނިކަމެތި އާ އިލާޔަށް ހެޔޮގޮތްމިންވަރުކުރަށްވާށިآمين... އިބޫ ސޯލިހު މި ކަހަލަ ކަންތައްތަކަކުގައި ކީރިތި ނުކިރައްވަނީ ކީއްވެތޯ؟ ހަމަ އަހާލީ..\nޖެނުއަރީ 9, 2021 11:53\nއަޅުގެ ދުޢާ އައީ އެ އުޙްތާއަށް ލޮލުގެ ފެނުން އަނބުރާ މިންވަރު ކުރެއްވުން... إن شاء الله ... ކެއްތެރިކަމާއި ހިތްވަރު ދެއްވާށި..\nޖެނުއަރީ 9, 2021 14:48\nތިޔަ ހަބަރުން ވަރަށްބޮޑު ޝޮކެ އް ލިބި އްޖެ. ހަގީގަތަކީ ތި ދެމަފިރިންނަށް ފްލެޓެ އް ލިބި ފްލެޓް ވަނީ ކަރަންޓީން ފެސިލިޓީ ގެ ގޮތުގަ އި ކަ އުންސިލަށް ކު އްޔަށް ދީފަ. މަ އިންބަފަ އިންނަށް ހެޔޮކޮށް ހިތުމަށް ގެ އާދެވި ފަރާތުން އަންގަވާފަ އި ވަނީ ހިކުމަތަކަށްޓަކަ އި. ދޮގުހަދާ އިގެން ލިބޭ މިލި އަން ޑޮލަރަށް ވުރެ ތެދުހަދައިގެން ލިބޭ 1 ރފ ވެސް މާރަނގަޅު\nޖެނުއަރީ 20, 2021 11:41\nތީ ތެދު ވާހަކައެއް..\nޖެނުއަރީ 9, 2021 19:22\nޙައްގުތެދު.. ތިހައްދަވަނީ ވ.ބޮޑު ދޮގެއް. ޢިހުލާސްތެރި ކަމާއެކު ކޮމެންޓް ކުރައްވާ. ވަކިބޭނުމަކަށް ވަކިކަމެއް ހާސިލް ކުރުމަކަށް ތިހެން ނުހައްދަވާ..


Dhekunu Asia ge enme baaru dhuvuntheriyaa ge target Olympics ah!\nދެކުނު އޭޝިއާގެ އެންމެ ބާރު ދުވުންތެރިޔާގެ ޓާގެޓް އޮލިމްޕިކްސް އަށް!\nސާއިދު ވަނީ 2015 ވަނަ އަހަރު އައިއޯއައިޖީގެ 100 މީޓަރު ދުވުމުން ރަން މެޑަލް ހޯދައިފަ\nއޮލިމްޕިކްސްގެ ބުރެއް ކާމިޔާބުކުރި ފުރަތަމަ ދިވެހި އެތުލީޓަކީ ސާއިދު\nސާއިދު އެންމެ ފުރަތަމަ ވިދާލީ 2010 ވަނަ އަހަރު ބަންގާޅުގައި އޮތް މުބާރާތަކުން\nކ. މާލެ | 14 ޑިސެންބަރ 2019 | ހޮނިހިރު 17:36 | 4,033\nހަސަން ސާއިދު - މޯލްޑިވްސް އޮލިމްޕިކް ކޮމިޓީ\nނިމިދިޔަ ސައުތު އޭޝިއަން ގޭމްސްގައި މުޅި ދެކުނު އޭޝިއާ ސިއްސުވާލުމަށްފަހު 100 މީޓަރު ދުވުމުން ހޯދި ރަން މެޑައްޔާއެކު ރާއްޖޭގެ އެންމެ ބާރު ދުވުންތެރިޔާ ހަސަން ސާއިދުގެ އަމާޒަކީ އަންނަ އަހަރު އޮންނަ އޮލިމްޕިކްސް އަށް ކޮލިފައިވުން ކަމަށް އޭނާ ބުނެފިއެވެ.\nސައުތު އޭޝިއަން ގޭމްސްގައި 100 މީޓަރު ދުވުމުން ހޯދި ރަން މެޑައްޔާއެކު ރާއްޖޭގެ އެންމެ ކާމިޔާބު އެތުލީޓު ހަސަން ސާއިދު ބުނީ 2013 ވަނަ އަހަރު ޖެމެއިކާ އިން ޓްރެއިނިންގ ހަދަން ލިބުނު ފުރުސަތަކީ އޭނާގެ ކެރިއަރުގައި މިހާތަނަށް ތަނަވަސްވި އެންމެ ބޮޑު ފުރުސަތު ކަމަށާއި، ޖެމެއިކާ އަށް ދާން ލިބުނު ފުރުސަތުގައި އަމާޒު ހިފީ ރާއްޖެއަށް މެޑައްޔެއް ހޯދައިދީ ދިވެހިންގެ އުންމީދުތައް ފުއްދައި ދިނުމަށް ކަމަށާއި އޭރު އެއްވެސް ވަރަކަށް ރަން މެޑަލް ނުވަތަ ރިހި މެޑައްޔަށް ވަކިން ޓާގެޓް ނުކުރާ ކަމަށެވެ.\nސާއިދު އެންމެ ފުރަތަމަ ވިދާލީ ބަންގާޅުގައި 2010 ވަނަ އަހަރު އޮތް ސައުތު އޭޝިއަން ގޭމްސްއިންނެވެ. އެއަހަރުގެ ގޭމްސްގައި ޕާކިސްތާނުގެ ރިލޭ ޓީމު ބަލިކުރުމަށްފަހު ރާއްޖެއިން ވަނީ ލޯ މެޑަލް ހޯދައިފައެވެ. އޭރު ރާއްޖޭގެ ރިލޭ ޓީމުން އެންމެ ފާހަގަ ވެގެންދިޔަ އެތުލީޓަކީ ސާއިދެވެ.\nސައުތް އޭޝިއަން ގޭމްސްގެ ތެރެއިން ސާއިދު\nޖެމެއިކާގެ ހައި ޕަރފޯމަންސް ޓްރެއިނިންގ ސެންޓަރުގައި ހޯދި ތަމްރީނު ތަކަށްފަހު 2015 ވަނަ އަހަރު ބޭއްވި އިންޑިއަން އޯޝަން އައިލެންޑް ގޭމްސް އަށް ސާއިދު ދިޔައީ ރަން މެޑައްޔަށް ޓާގެޓް ކޮށްގެންނެވެ. މުބާރާތުގެ ކުރިން މޯލްޑިވްސް އޮލިމްޕިކްސް ކޮމެޓީގެ ޖެނެރަލް ސެކްރެޓަރީ އަހްމަދު މަރްޒޫގް ވަނީ އައިއޯއައިޖީގައި ރާއްޖެއިން 10 މެޑަލް ހޯދާނެ ކަމަށާއި، އޭގެ ތެރެއިން ރަން މެޑަލް ހޯދާނެ އެތުލީޓަކީ ސާއިދު ކަމަށް ބުނެ އޭނާ އަށް ވަރަށް ބޮޑަށް ތައުރީފު ކޮށްފައެވެ. ކަންވީ ވެސް މަރްޒޫގް ވިދާޅުވި ގޮތަށެވެ. އެއަހަރުގެ އައިއޯއައިޖީގެ 100 މީޓަރު ދުވުމުން ސާއިދު ރަން މެޑަލް ހޯދައި ރާއްޖެއަށް ފުރަތަމަ ފަހަރަށް މަލްޓި ސްޕޯޓްސް އިވެންޓަކުން ރަން މެޑަލް ހޯދައިދިން ފުރަތަމަ ކުޅުންތެރިޔާގެ ޝަރަފު ހޯދިއެވެ.\nމިއަހަރުގެ ސައުތު އޭޝިއަން ގޭމްސް އިން ހޯދި ރަން މެޑައްޔާއެކު ނޫސްވެރިންނާއި ބައްދަލުކޮށް ސާއިދު ބުނީ ކުރިއަށް އޮތް ތަނުގައި އޭނާގެ ޓާގެޓަކީ ކުރިޔަށް އޮތް އޮލިމްޕިކްސް ގޭމްސްގައި ރާއްޖޭގެ ދިދަ ވިހުރުވާލާނެ އެތުލީޓަށް އޭނާ ވުން ކަމަށާއި އެކަން ކުރުމަށް ގަދައަޅާ މަސައްކަތް ކުރާނެ ކަމަށެވެ.\nރާއްޖޭގެ އެތްލީޓުން ސައުތް އޭޝިއަން ގޭމްސްގައި ހޯދި ކާމިޔާބީ ފާހަގަ ކުރުމުގެ ތެރެއިން\nސާއިދު ވަނީ މީގެކުރިން 200 މީޓަރު ދުވުމުން އޭޝިއާގެ 10 ވަނަ ވެސް ހޯދައިފަ އެވެ. އަދި 2016 ވަނަ އަހަރުގެ އޮލިމްޕިކްސްގައި 100 މީޓަރު ދުވުމުގެ ޕްރިލިމިނަރީ ބުރުގެ ދެ ވަނަ ހީޓުގެ އެއް ވަނަ ބޮޑު ތަފާތަކާ އެކު ހޯދައި، އޮލިމްޕިކްސްގެ ބުރެއް ކާމިޔާބުކުރި ފުރަތަމަ ދިވެހި އެތުލީޓުގެ ޝަރަފު ވެސް ހޯދާފައެވެ. އިސްލާމީ ގައުމުތަކުގެ މެދުގައި ބާއްވާ އެންމެ ބޮޑު ކުޅިވަރު މުބާރާތް، އިސްލާމިކް ސޮލިޑަރިޓީ ގޭމްސްގެ 100 މީޓަރު ދުވުމުން ހަތަރު ވަނަ މަގާމު ހޯދައިފައިވާއިރު، 2016 ވަނަ އަހަރުގެ އިންޑިއަން ގްރޯން ޕްރީ އެތުލެޓިކްސް މުބާރާތުގެ 100 މީޓަރު ދުވުމުން އޭނާ ވަނީ ރަން މެޑަލް ހޯދާފަ އެވެ.\nއިންޓާރންޝިޕް ފުރިހަމަކުރި 22 ފަރާތަކަށް ޓޫރިޒަމް މިނިސްޓްރީން ވަޒީފާ ހަމަޖައްސައިފި


Pesticide aabehey Unit eh gaaimkoh gaanoonaa hilaafvaa faraaththah joorimanaakuran Bill hushahalhaifi - One Online\nތޮއްޑޫގެ ކަރާ ދަނޑުތައް -- ފޮޓޯ: ޚަދީޖާ ނިއުޝާ\nޕެސްޓިސައިޑާބެހޭ ޔުނިޓެއް ގާއިމްކޮށް، ގާނޫނާ ހިލާފުވާ ފަރާތްތައް ޖޫރިމަނާކުރަން ބިލުގައި ހިމަނައިފި\nދެމެހެއްޓެނިވި ގޮތުގައި ދަނޑުވެރިކަމުގެ އުފެއްދުންތައް ދިވެހިރާއްޖޭގައި ކުރިއެރުވުމަށްޓަކައި، ޕެސްޓިސައިޑާބެހޭ ޔުނިޓެއް ގާއިމްކުރުމަށް ކަނޑައަޅައި ޕެސްޓިސައިޑްސް ބިލު ރައްޔިތުންގެ މަޖިލީހަށް ހުށަހެޅުމަށްޓަކައި ސަރުކާރުން ފޮނުއްވައިފިއެވެ.\nރައީސް އޮފީހުން ބުނީ، މިފަދަ ބިލެއް ސަރުކާރުން ހުށަހެޅުއްވީ، ޕެސްޓިސައިޑްގެ ގޮތުގައި ބޭނުންކުރާ ބާވަތްތައް ދަނޑުވެރިކަމުގައި ބޭނުންކުރުމާއި، ދިވެހިރާއްޖޭގައި ޕެސްޓިސައިޑް އުފެއްދުމާއި ދިވެހިރާއްޖެއަށް ޕެސްޓިސައިޑް އިމްޕޯޓުކުރުމާއި އެކްސްޕޯޓުކުރުމާއި ވިއްކުމާއި ބޭނުންކުރުމާއި ނައްތާލުމާބެހޭ އުސޫލުތައް ކަނޑައެޅުމުގެ އިތުރުން ޕެސްޓިސައިޑް ބޭނުންކުރުމުގައި އާންމު ސިއްހަތާއި، ތިމާވެއްޓަށް ގެއްލުން ލިބޭ ގޮތަށް ކުރާ އަމަލުތައް ބަލައި ފިޔަވަޅުއެޅުމާއި، ޕެސްޓިސައިޑާ ގުޅޭ ސިޔާސަތުތަކާއި، އުސޫލުތައް ބަޔާންކުރުމަށްޓަކައި އެކުލަވައިލަންޖެހޭ ގާނޫނީ އޮނިގަނޑު އެކުލަވައިލުމަކީ ކޮންމެހެން ބޭނުންތެރި ކަމެއްކަމުގައި ސަރުކާރަށް ފެނިވަޑައިގަންވާތީ ކަމަށެވެ.\nމި ބިލު ގާނޫނަކަށް ވުމުން، ޕެސްޓިސައިޑާ ބެހޭ ކަންތައްތައް އެންމެ ރަނގަޅު ފެންވަރެއްގައި ބެލެހެއްޓުމަށްޓަކައި ޒިންމާވާނެ ޕެސްޓިސައިޑާބެހޭ ޔުނިޓެއް، ދިވެހިރާއްޖޭގައި ދަނޑުވެރިކަމާބެހޭ ކަންކަން ހިންގުމުގެ މަސްއޫލިއްޔަތު ހަވާލުކޮށްފައިވާ ސަރުކާރުގެ ވުޒާރާގައި ގާއިމުކުރެވި، މި ޔުނިޓުގެ މަސައްކަތްތައް ވަކިވަކިން ބަޔާންކުރާނެއެވެ.\nމީގެއިތުރުން ޕެސްޓިސައިޑުގެ ސަބަބުން ދިމާވެދާނެ ނުރައްކަލަކުން ރައްކާތެރިކުރުމުގެ ގޮތުން އަޅަންޖެހޭ ސަލާމަތީ ފިޔަވަޅުތައް ކަނޑައަޅައި ތަންފީޒުކުރުމާއި، ޕެސްޓިސައިޑް ތަހްލީލު ކުރުމަށްޓަކައި ރަސްމީ ލެބޯޓަރީތައް ގާއިމުކުރާނެއެވެ. އަދި ޕެސްޓިސައިޑްގެ ވިޔަފާރި މޮނިޓަކޮށް ކަމާގުޅޭ ތަފާސްހިސާބު އެއްކޮށް އިވެލުއޭޓްކުރުމާ ބެހޭ ކަންކަމާއި ގުޅޭ ތަފުސީލުތައް ވެސް ބަޔާންކުރާނެއެވެ.\nމި ބިލު ގާނޫނަކަށް ވުމުން، މި ބިލުގައި ބަޔާންކޮށްފައިވާ ގާނޫނާ ހިލާފުކަންކަން ކުރަމުންދާ ފަރާތްތަކާ މެދު އަދަބެއްގެ ގޮތުން 5000 (ފަސް ހާސް ރުފިޔާ) އާއި 100000 (އެއްލައްކަ ރުފިޔާ) އާއި ދޭތެރޭގެ އަދަދަކުން ޖޫރިމަނާ ކުރުމުގެ އަދަބު ކަނޑައެޅިގެންދާނެ ކަމަށްވެސް ރައީސް އޮފީހުން ބުނެއެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ރައްޔިތުންގެ މަޖިލިސް ރައީސް އޮފީސް ދަނޑުވެރިކަން\nދައުލަތުގެ ކަންކަން ގާތުން ބަލާތީ ރައީސް ނަޝީދުގެ ތައުރީފު އޭސީސީއަށް